
red crkvom na ledini sjedi zvonar Tomo; zažarene 
s oči hita niz dol preko ledine sitnom travicom po- 
krivene, po kojoj se bijeli guščići raspasli. Tomo stane 
omalenu lulu puniti, a do nj posjedaše neki seljani i dvije 
tri bake sa nejakom unučadi na krilu ; to su dadilje, kojima 
je, dok društvo ode na posao u njive, čuvati i tetošiti djeeu 
i paziti ono jatieu guščića. A rado prisluškuju, kada stane 
stari zvonar pripovijedati o vješticama, vukodlacima i 
ostalim strašilima; a sada mu je baš puklo polje, jer u 
onoj kući Vinka Gaćeše podno ledine kraj goleme seoske 
kruške nastanio se od nedavna ,nečisti“ — i stao ne- 
milo proganjati čeljad iz kuće. A od neko doba stao 
pomor trijebiti staro i mlado, pak eno tamo — na bri- 
jegu na starome groblju nanizalo već dva reda novih 
grobova. 

— Eto, danas prodje od Gjurgjeva mjesec dana, a 
to je već četrdeseti, što se je pružio po klupi....... 
Progovori Tomo. 

Starješina Gjuka potvrdi : 

— Doista četrdeseti. 

— Ja kažem, da je četrdeset i četvrti, pak da baš 
brojimo od prvoga broja, koliko imade kuća u Podgori. 
Uplete se baba Žuna. 

— Dakako, presiječe mrtvozor, karlo da ja ne znam, 
koliko sam cvanciga zaslužio ; četrdeset mrtvaca — četr- 
deset cvanciga. 


— To bi netko vjerovao, prihvati Zuna zlovoljno — 
ali ujedljivo, zar mi nije žena tvoja, a meni ko sinovka 
pripovijedala, da si od Gjurgjeva dana potrošio kod našega 
Vilima trideset forinta, a koliko je to evanciga? Nije li 
po tom računu preminulo njih devađeset od Gjurgjeva. 
Tvoji se računi, moj Gjukane, utopiše u špiri...... 

— Čuj babu, već je ona narovašila devedeset ! Okosi 
se Zvonar. 

— Ne kažem baš devedeset; ali tako bi bilo, da 
zaviriš u onu knjižurinu, a ja ostajem kod četrdeset i 
četiri. 

— Ni to nije istina. Opet će zvonar, a mrtvozoru 
drago, što se je zvonar stavio po srijedi. — Ja valja da 
najbolje znadem, koliko sam puta od Gjurgjeva bio na 
- karminama. Bio sam trideset puta do podne, a pet puta 
do podne i poslije podne. Ti računaš i ono četvero: Ma- | 
cana, Cicu, Topolu i Odojka, što ih je Bog prije Gjur- | 
gjeva uzvo. Nabroji zvonar redom četvero njih ne po | 
pravom imenu, već po prišivcima, kako običavaju nadje- 
nuti svakomu djetetu čim se rodi. 

— Znadeš ti znadeš ; ispraznio si dosta čaša i prolio, 
suza za ispokoj duše i da mu Bog dušu prosti, ali je Bog 
uzvo četrdest njih ravno — kano i ono četvero. 

— Da, baba znade, hoće da zavrziva. Oni bolovahu | 
jesenas i u zimu, pak im nastupila skrajnja ura, ne htjede | 
Bog, da se duže muče; ali sa ovima ne bijaše tako. 
Znadem ja, kada uže primim, šta ide po pravom računu. | 
Kad je na Markovo umro prvi od četrdeset njih — Vojak | 
pokojni, a ono mi nešto iz zvonika stane pritezati uže, 
a kladvo udari u stranu i opet u istu stranu, kano da 
mi je bilo na vatru zvoniti. 

— Bree ti se rasplakalo, jer ti je Vojak bio kumče, 
pak ti ruka stala drktati..... 

— A zar mi i oni ostali bijahu kumčad, a čim sam 
uže primio, svaki put mi se je bilo boriti sa nekim ne- 
vidivim otimačem. A kada htjedoh da izadjem iz crkve 
i pritvorim vrata, a ono nešto haknu po erkvi — kano 
da je ognjeni zmaj kihnuo. Vi ste svi čuli, da kada kuga 
mori, ne valja zvoniti, jer ne da ona snage rukama, a 
usprotivit joj se ne smiješ, mogla bi te osedlati...... 
Braćo, nešto je na blizu. A da nije, ne bi se tako ni 
oblasti uzvrtile. Eno, prije toga pomora, još se nije ni 
znalo, da će svijet kod nas ginuti, a došla oštra zapovijest : 
da imađemo sagraditi na groblju mrtvačnicu, kuće okre- 
čiti, djubre izvesti, zahode sagraditi, sve u čistoći držati, 
jerbo je negdje za granicom kuga. Pa kad je kuga, za 
što ne rekoše, da valja paščad pred perdu vezati i pra- 
gove pepelom posuti; ona se boji laveži i pepela, da joj 
se ne otisnu stopa....... 

Još zvonar u riječi, a stade štropot kola. Uz strmi 
klanac jurnu dva valrena vranca gospodskim kolima. 
Momak pritegne uzde, a pretili konji stanu kraćati ko- 
rake i najednom stanu. 

Zvonar i ostali se ustanu, pak će svi kano u jedan 
glas ili da jedan drugoga preteče : 

— Gospodin doktor i načelnik —. 

— Da, brkonja! Promumlja baba Žuna. 

Sprijed sa kočijašem sjedio je općinski pandur, a 
straga načelnik omašnih plavi brkova i ljekar pristrižene 
progrušane brade. Ljekar se digne i lako prekorači, no 
načelnik nešto sporije silazijaše, ogrnuv se dugačkim 
sivim ogrtačem ; ispravi se, pa kano da se hoće opet 
poviti u pasu, a pandur uslužan primi ga pod desno 
rame, da mu olakša silaženje. 

Ljudi poskidaju šešire, a žene se odmaknu — na- 
čuliv uši, šta će se govoriti. Načelnik si poravna haljine, 
iz džepa izvadi dugačku cigaru, a pandur mu primakne 


8 


žigicu, zapali i dostojanstveno će za ljekarom. Na to 
pandur trgne iz korica oštar bod, pa ga natakne pušci 
o ždrijelo. Ljekar stane krivo gledati preko oka i desnoga 
brka i baci na načelnika prijekoran pogled. 

— Čujem ja, čujem već iz daleka, kako se to sve 
u šestnaest zvoni. Zlosluti su to glasovi. Da vidimo, ka- 
kova je nesreća zahvatila vaše gorštačko selo. Progovori 
ljekar i namah upita: 

— Gdje je starješina? 

. — Evo me, gospodine doktore! Ja sam starješina i 
mrtvozor. Javi se starješina. 

— Mrtvozor? A kako si napisao na preglednicama, 
od čega je koji umro? 

— Onako, kako mi domari rekoše: od ,guša“. — 

— A jesi li mrtvaca ogledo, opip6, da nije možda 
samo zamro od slabosti i teške nesvjestice ? 

— Gospodine doktore, koga kod nas jednom na 
.klupu povale, taj se više ne diže. 

— A koliko imadeš plate za svakog mrtvaca, što 
ga pregledaš ? 

— Malo. Samo evancigu, a to nije vrijedno da iz- 
gubim pola dana, a kadšto i cijeli dan — —. 

— Zar samo cvancigu ? Upita ljekar ljutito, pak će 
smrknuta čela: Još bi ti valjalo prilijepiti dvanaest šta- 
poval A kakova je ono mrtvačnica, što je vidih uz put 
na groblju? Zar onako vam reklo da gradile — od 
starih dasaka? A čemu su oni zahodi puškomet daleko: 
od kuća? Zar će tamo bolesnik ići po zlu vremenu a 
da se ne nahladi. U onu ćete mrtvačnicu položiti mrtvaca, 
u koju se mogu psi i lisice uvući, tolike pukotine imadu. 
A na krov naslagaste one zaprljane daske, što vam ra-- 
biše, kad ste djubre vozili. Zar to doliči onome svetome. 
mjestu, gdje se krst pod nebesa diže? A zašto ste gra- 
dili tik grobnih vrata, kuda vodi put i ljudi prolaze ? 

— Gospodine doktore, na mene ne pada nikakova 
krivnja, a kazat ću vam sve po istini —. | 

— No, govori! 

— Nama nije ni trebala mrtvačnica, jer svaki naš 
čovjek kada umre, ono što imade odležati, odleži u kući, 
a poslije ga sahranimo u mater zemlju. 

— A nadodje li kakav stranac, putnik, a samrt ga 
iznenada snadje, gdje on odleži svoje vrijeme? Upita 
ljekar. 

— U svojoj kući ne bi ga nitko ht'o držati, niti na 
groblju u mrtvačnici ne bi mu bilo mjesta, jer bi nje- 
gova duša uznemirivala svakoga prolaznika, jer mu ne 
dadoše mrtvu pristaništa u krštenoj kući. Mi ga unesemo 
u crkvu, kamo se njegova duša ne vraća. 

— Za čudo Božje, kako ste vi ljudi praznovjerni! 
Zar vi ne znate, čim čovjek umre, duša ode Bogu na 
istinu i ne vraća se ovamo? Daklem vi nosite mrtvaca 
u crkvu, da mrtvačkim zadahom napuni crkvene prosto- 
rije, gdje se u velikom broju sakupljate. Tako sagradiste 
i mrtvačnicu tik grobnih vrata, da udara vonj od mr- 
tvaca u nos svakomu prolazniku, a imaste tamo na strani 
dovoljno mjesta. 

— Gospodine doktore! Kad je već bila sora: da 
mrtvačnicu gradimo i za 24 sata da bude gotova, e — 
onda ju sagradismo onako, a opet valja. Što ju gradismo 
tik vrata, ako je u njoj mrtvac, valja nam da isturimo 
noću stražu, pa tako nuz put može straža u dobar čas 
da pobjegne — —. 
> — Za što da bježi? 

— Za to jer bi se dizao ? 

— Tko? 

— Mrtvi. 

— Već vam rekoh, da je to praznovjerje, a to je 
velika grjehota . .. Gospodine načelniče, ja sam odredio, 

da se svi gospodari kuća nadju ovdje na okupu, da ih 
uzmognem ujedno svjetovati, a ovdje istom kojih desetak 
ljudi — —. 

— Ja sam dao oštar nalog, pače pod prijetnjom 
velike globe, a bit će nefaljeno globljeni radi neposluha. 

U taj rijek pomoli se iza ograde još jedan pandur 
sa nataknutim bodom na glunti. Učinivši načelniku dužnu 
počast, javi mu: 

— Pokorno javljam, da sam obišo sve kuće, a ljudi 
se posakriše, pače djeca, koja mogahu na noge, odbje- 
gnuše u planinu. 

Ljekar sluša i stane mahati glavom, sad pogleda 
opa gada načelnika, a onda baci oči na svijet. Baba 

una posve se bila približila, da bolje čuje pandura Iliju, 
šta je u raportu donio. Ljekaru zape oko u babu, pa 
je upita: | 

— Hej, bako! 

— Šla je, mili gospodine? 

— Jer ti ne pobježe u planinu ? 

— E — mili gospodine, kuda ću ja bježati!“ Evo, 
sakrivan rupcem oči mome unuku na krilu, da ne gleda 
u svijet, jer da pozre one bajonete — proerijelilo bi 
jadno dijete kano ptiče pred jastrijebom krvnim. Neki dan 
samo što ne svisnu, kada dodjoše šerežani, pa mi izvu- 
koše ono malo perina sa kreveta, a iz kolijevke jastučić, 
pak da bi za što, ne bih žalila, već što dadoh ono gada 
— — namjestiti tik za kućom. A oni stadoše mjeriti na 
korake, pak tko sagradio zahod pedeset koračaja do kuće, 
viknu silnik ko da jelen riknu: Plijenite ga! — Mili 
gospodine, sve vam bilo zdravo i sretno, molim Gospo- 
dina Boga prvoga a onda Vas! Naše je selo, na moju 
dušu, za one zahode toliko globe uplatilo, da bi moglo 
onim novcem u zid uzidati onakovu stranu, kakova bi- 


jaše za granice u svakoj kući, a i danas imadu gospoda 

u varošima, a ne pedeset koračaja i više od kućnog 
praga... 

Ljekar se počeše za uho; nešto reče načelniku, da 
drugi ne razumiju, okrene se, ode u prvu kuću i tako 
redom cijelim selom. 

Načelnik osta pred crkvom. Nešto šapnu pandu- 
rima, a oni maknuvši bodove sa pušaka, udalje se iz sela. 
Načelnik se još zadrža pred crkvom, bacajući grozan 
pogled na babu Žunu, koja se zgurila kraj svojih guščića 
kano da ništa ni rekla nije, niti da mari više za ovaj 
svijet, već šaptaše: — Bog ti dao sreću, mili gospodine, 
što nam dodje; čim te vide nemoćnici na pola će ozdra- 
viti... 

Čim vidješe ljudi, da se oružana sila udaljila, sta- 
aoše se namah sakupljati pred crkvom; a načelnik se 
odstrani — ravno će onamo — da pripovijeda krčmaru, 
kako će on nekome zagoliti ... Dotlen ljekar od praga 
do praga i u svaku kuću, gdje imade ognjišta. Već se eno 
— svraća u Gaćešinu kuću. . 

— Ima li ovdje koji bolesnik? Upita. 

— Ima... nema —, gospodine doktore . . ., stane 
Gaćeša odgovarati, tarući si ruke. 

— Ima... nema, šta je to? Upita ljekar, pak baci 
oči širom po sobi i na krevet, prekrsti ruke i začudi se: 
paučina zakrilila grede, za nju se prah i smrad uhvatio, 
pod stolom kuhinjsko sudje neoprano, gadno, a na krevetima 
zaprljani prostirci i jastuci, nigdje ni mrvičak reda — — 
udara u nos — uh! 

— Zar ti nemaš ženske u kući? 

— Udovac sam; ali imadđem mladu snahu... 

— A gdje je, da je vidim... 

— Bježi eno... bolesna je... 

Julica nagne bježati, a prije nego li zamakne za 
kuću, stiže ju oko ljekarovo, i mogaše razabrati samo 
ono zaprljano ruho na njoj. 

— Zar je bolesna ? 

— Da, gospodine, bolesna; već smo tražili svuda 
pomoći — u gospodina župnika, u manastiru pitasmo 
duhovnike i glasovite ljude, ali sve zaman. 

— A šta joj je? 

— Gospodine, Bog budi s nama! Unišo serija 
nju — — pak ne more da se u kući smiri, da radi. 

— A kakav nečisti? 

 — Znadete, gospodine, molim Boga i vas, — onaj 
nečisti duh; negdje je nadošla, pak' ju opčiniše ... Šta 
ću jadan da učinim, a sramota mi je u kući. 

Ljekar planu na pusto sujevjerje, pak stane kidati sa 
kreveta one prljotine, te izbaca na polje, a onda se za- 
prijeti : 
| — Do tri nedjelje, dok dodjem da pregledam kuće 
i obidjem bolesnike, ne ozdravi li tvoja bolesnica i bez 
moga lijeka, u koju je uljego vrag lijenosti i raspuštenosti, 
onda ću ja tebi i njoj paliti tamjan! 

Tako se osiječe ljekar na Gaćešu, pak će na dvo- 
rište, tarući si rupcem ruke, što ih opoganio u onu trulež 
zapuštene kuće. 

Pred crkvom imade već mnogo naroda. Gledaju oni, 
što se ono kod Gaćeše dogadja, pak stanu svašta pre- 
klapati: nije li možda Gaćešin ,nečisti“ ošinuo doktora 
repom, a on se stao braniti i pobaca postelje na polje ? 
Nije li ga kamen dohvatio? Ili se na jaram spotaknuo ? 

— Jest, na moju dušu, jest! Sada, ljudi, znademo, 
da tamo nije čist posao ; u našem selu imade više vje- 
štica, nego li u gori lisica, nijesi siguran noću da na 
polje izadješ ... Reče jedan; a drugi će: — Jadna 
snaša! Kako ona u zao čas negdje naidje... 

A treći opet: — I Gaćeša jadnik ! Dok si nije oženio 
sina, bilo je mira i blagoslova; a sada — gle! Niti se 
tamo kuha, ni redi ni radi, istom što nije već Gaćeša 

8 uma sišao; a onakav pošten i pametan čovjek, Znao 
svakoga svjetovati kano kakav fiškal — pa gle sada... 

Ondje opet u strani, kamo se žene oko babe Žune 
natisnuše, rasprele razgovor, da mu ne možeš kraja uhva- 
titi. Žuna šuti, pak sve nešto zabrinuto preda se gledi, 
kano da se već kaje, što je ono prije malo osjekla, & 
da se nije možda za jezik ugrizla. 

— Babo Žuno, bolje bi ti bilo, da te je grlo za- 
boljelo, nego što si onako sve iskazala doktoru, a gotovo 
u brk onome silniku načelniku —. 

— Baš se ne bojim, a šta će mi, kaži de! Nijesam 
ga psovala, ni vladu ni cara vrijedjala, ni proti zakonu 
govorila, već ono što jest i što cijelo selo znade; pa neka 
uzovu toliko svjedoka — koliko ima ovdje kuća, a jedan 
neka kaže, da sam krivo govorila — evo me na! Neka 
me svežu, vatru nalože i na lomači ispale kano vješticu. 
Pogledaj onamo, kolika mužadija, a nijedan ni cic! Pa 
gdje ne mogu ljudi, tamo baba može. Šta se bojim; ja 
sam osamdeset preturila, volim umrijeti, nego nepravdi 
se pokoravati. 

— I nepravdi se mora čovjek pokoriti, i drugi trpe. 
Koliko siromah Gaćeša trpi, a kriv doista nije. Kamo 
sreće, da nije nikada ženio sina iz one kuće! 

— Da je i drugu uzeo, sve jedno bi bilo. Umiješa 
se druga. Lovro je jedinac, a u Gaćeše lijepo selište, 
pak je bilo djevojaka izvan našega sela, kojima rastoše 
zazubice. A nitko drugi ne opčini Lovra nego kovačeva 
Cvijeta u Pavljanima. Kad Lovro u crkvu, već je ona 
pa raspuću pokraj lipe, ne bi li joj bio zagledačem; a 
on uvijek samo svojim putem, kano da je i ne vidi. A 
kako se oženio, njezina baba — ona vještica — dočekiva 
na raspuću — — bacila je nešto Julici, pa gle sada... 

Na to će, Žuna: m. 

— U dobar čas po njega, da je isprosio Ovijetu ko- 
vačevu, ne bi njoj nijedna bacila ni grane ni drenova 
klipa pred noge; jer tko nosi Boga u srcu svome, ne 
treba se bojati djavola. A Julica ga lje nikada ne udomi 
u svom srcu. U tri reda ju je gospodin župnik, kada 
dodje na ispitivanje, otjero ispred sebe ; jerbo nije žnala po- 
šteno ni ,Oče naša“ izmoliti. A najposlije stao sm Lovro 
moliti i salijetati gospodina župnika obećanjima, da će ju 
on naučiti, u njega imade molitvena knjižica, a znade ju 
gvu na izust. A nu, hoćeš da; naučit ćeš onoga, koji 
nema stida ni srca — — 

Na jedno žene zašute. Načelnik se vratio, te stane 
nešto starješini tumačiti. Neka luckasta Manda plješčući 
rukama krene nuz mužadiju k ženama da im neku novost 
kaže. 

— No Mando, šta se je dogodilo ? Upita ju sta- 
rješina. 

— Nečisti ošinuo -epom pri Gacesi -ospona do. 
tora..... Izmuca suluda, a starješina će: 

— Pravo mu je učinio! 

— Nije mario onamo ni ići, ako nema bolesnika, 
Primijeti načelnik. 

— Ne htjede reći: starješina, ti me vodi u one 
kuće, gdje je bolesnik! Već onako sam od kuće do kuće 
— kano da nema poglavara u selu. A šta sam ja onda? 
Otkroji ljutito starješina. 

Na to se opet javi Petar Nikin, šta je stajao načel- 
niku s lijeve strane: 
| — Sada ode u školu. Znadem, tamo će nabrojiti 
pola stotine bolesne djece; a ne htjede mene da upita 
kano mjesnog školskog nadzornika. I školu može zatvo- 
riti bez moga pitanja i bez pitanja ovih poštovanih od- 
bornika — —. Pak pokaže rukom na dvojicu, koji se 
prikučiše do načelnika, ukloniv se skupini ostalog naroda. 

— Dobro, dobro; naučit ću ja Podgorčane, kako 
imadu štovati svoje poglavare. Šta bi to, gdje bi ona baba 
sama o svojoj domisli usudila se ono govoriti doktoru, 
već ju oni nabrkaše na to i pred sebe turiše. — Okrenuv 
se prama narodu, oštro im zapovjedi: 

— Ovo nedjelju dana da ste mi u zoru već na no- 
gama, svaki dan stotina težaka i trideset kola; onaj put 
ćete do susjednog sela podignuti i uzvisiti za jedan metar. 
Starješina mi imade svaki dan poslati prijavu, tko ne bi 
slušao zapovijedi, pa makar samo jedan sat zakasnio, ja 
ću njemu nabiti banak ! Starješina znade, da ne zapinje 
junački posao, imade odrediti na dvadeset težaka po jednu 
snašu vodonošu, a tako isto po jednog starca, koji nije 
već za drugu rabotu, da gradi zagvozde, ako se komu 
rasadi motika. To je jedno, a sada drugo: u vašem selu 
pojavilo se svakakvo zlo, tomu se mora na priječac stati. 
Starješina je dobio nalog, da odredi na noćnu stražu 
svake noći osam ljudi do pola noći, a osam od pola 
noći. Ja ću vas učiti, šta je red i pokornost! 

S tijeh riječi nasta žamor i silan rogobor. Jedan 
geljan po imenu Pavo, isluženi feldbaba, stupi naprijed, 
pa će načelniku u brk: 

— Gospodine! Mi smo onaj put popravili jesenas i 
opet u travnju ove godine; ako će trebati, i opet ćemo 
porediti ljeti, ali sada niti je nužda, niti imademo vre- 
mena: vinogradi su za prekapavanje, kukuruz valja osi- 
pati; to su poslovi, koji se ne smiju odgadjati, to će 
nam biti u jesen i za cijele zime hrana i obrana, čim 
ćemo daće podmiriti i druge potrebice namaknuti. Zna- 
demo mi, zašto naš starješina i gospoda odbornici sile 
sada narod na cestu; ne će se njima pljunuti u ruke, 
već da iz rabote izvuče svaki po desetak ljudi, da im 
posao izrade. Šta je bilo, bilo je — a više biti ne će. 
Hvala vama, gospodine načelniče! Ali znajderte, mi sada 

ne ćemo ni ceste graditi ni noću davati po šestnaest 
ljudi u patrolu. Kod nas se van bolesti nikakovo: zlo po- 
javilo nije, već to je vaš gnjev, što je baba Žuna sjek- 
nula preko vaše glave... 

Na te riječi opet sjekna Žuna, kano zmija iz kruga: 

— Jest, silni gospodine i domaća gospodo! Mi ćemo 
slati snaše vodonoše, kano da one nemaju svidjati svoju 
rabotu na domu oko djece, bolesnika, zgotoviti ručak i 
večeru, prati rubine... 

Još bi bila Zuna zaintačila, ali se pokaza ljekar, 
upravo izašav iz škole sa učiteljem. Učitelj mu udilj nešto 
pripovijeda i rukama maše, a ljekar se uhvatio obim ru- 
kama za glavu, a to bez neke nije, što se doktor toliko 
zabrinuo. Najposlije se izrukuju i ljekar će opet pred 
crkvu, gdje je bio narod na okupu. 

Čim ljekar dodje — stotina se ruku maši šešira i 
stotina glava osvanu otkrivenih. Načelnik sa starješinom 
i onim odbornicima stao na stranu. Ljekar drži u ruci 
sav ispisan papir. 

— Sve sam kuće obišo: šezdeset bolesnika i dva | 
mrtva imadete u selu. Zvonar se je dosta nazvonio za 
ovo mjesece dana, no sada će se odmoriti; svjema bit će | 
pomoženo. Da nije prijava kod općine zapela, ne bi danas | 
onoliko svijeta pod ledinom počivalo. Ja sam svakoga | 
bolesnika upisao. Sjutra ću poslati lijekove, što će vaš | 
vrijedni učitelj sa naputkom sam  porazdijeliti. Škola će | 
biti za neko vrijeme zatvorena, a gospodin učitelj će se 
izvijestiti češće, kako lijekovi pomažu i meni o tom ja- 
viti. A za tri nedjelje, ako ne će biti nužno prije, ja ću 
opet doći i obići svaku kuću. Vi se ne plašite nikakova 
troška, jer vidim, da ste sirotinja. Lani vam je led sve 
uništio, željni ste korice hljeba, te će se naći milodarna 
ruka, koja će platiti lijekove, a Bog dati zdravlje. Ne 
bojte se, nije to kuga, kako ste pustili glas. Ima kuge, 

ali, hvala Bogu, daleko je od nas. Mi se moramo proti 
njoj ipak osigurati čistoćom u kući, na dvoru, umjerenom 
hranom i pićem. Zahode, što ih sagradiste daleko od 
kuća po šljivicima i oborima, treba prenijeti na zgodno 
mjesto za kućom nad jamu tako, da se nečist ne is- 
cijedja. Vi se ne bojte globa ni progona, pak da bježite 
u šumu, kad vam prijatelj dodje. Vidim, da je i druga 
bolest zarazila u vašem selu: a ta je, što ste se odmakli 
od prave vjere u Boga, već vjerujete u vještice, bajalice, 
more, vukodlake. Tako čujem, da se već i odrasli ljudi 
boje u noć izaći, a djeca vam uvijek strepe u strahu, 
To su grdna praznovjerja, što vam mute duh i volju 
k radu. Narod zdrav i junačan ne smije da se boji ne- 
česa, čega nema, već treba da hrabro vojuje i proti zlu, 
što ga očima gleda. I škola i crkva pute vas na vjeru 
u Boga, a ne u kakove ljekarice i beskućnice, tobože 
vještice. Sada je osvanulo vrijeme i puklo polje svakomu 
radu, a vi ne zanemarite ni časka, već prionite uz posao 
od rana jutra do sumraka, da si privrijedite hrane i 
smoka, obuće i odijela sebi i djeci u zimu, da vam ne 
prezebu i od slabe hrane ne zakržljaju; sva ova bolest 
nastala je s vašeg siromaštva i sa svake oskudice ne od 
mjesec dana, već od Božića dana. Da ste mi zdravi, 
dobri i napredni, dok vas opet obidjem! Dovrši ljekar, 
kazavši još i pojedince nekima lijepih uputa, izadje iz 
njihova kruga i uspne se na kola. Vranci zagrabe, i do 
mala zamaknu oku sa vidika. 

Načelnik osta još pred crkvom, karajući ljude, a 
ljudi se stanu razilaziti, jer preča im doktorova uputa, 
nego li njegov kar. 

Još do mraka nije mnogo, a zvonar imade da zvoni 
za dva mrtvaca, s toga se požuri, da prije pozdrava Gospi 
obavi svoj posao. Čim se oglasiše zvona, presta načelnik 

karati, jer mu zvuci utušiše glas, pak se i on makne 
ispred erkve. 

Već je mrak pao i večer nastupila, a načelnik se 
još dugo u noć zabavljao sa svojim odabranim dru- 
štvancem prijeteći, kako će on svariti poparu svjema Pod- 
gorčanima i učitelju i doktoru — —. A starješina i ostala 
družba udare na svaku prijetnju pečat mjesnog pogla- 
Varstva, 


II. 


Gaćeši je bilo već šezdeset godina, ali ga još nije 
ničim starost poklopila van ona progrušana kosa, štono 
ju na vojničku pristrizo, češljao i gladio. U njega bio je 
sandučić, u kom je čuvao gusti i rijetki češalj, finu ke- 
ficu za kosu, do dvije britve, gladilo i remenac, spremicu 
za safun, posebni otirač, čisto ruho i svečano odijelo. 
Gaćešina lica i brada bijahu uvijek čisto obrijana, što 
mu je davalo neko mladje obličje. Struka tanahna a po- 
visoka, držanja uspravna kano bor, a koraka odvažna i 
odmjerena kano u kojeg mladog okretnog vojnika. Kada 
je hodao bud selom, bud poljem, lijevu je ruku turio u 
džep, a desnom mahao. Običavao se je sam sobom raz- 
govarati i često pogledati iza sebe, ne gleda li ga tko ili 
ne stiže. Tko je poznavao Gaćešu, nije mu bilo čudno- 
vato njegovo držanje; ali stranac bi se barem dva puta 
ogledo za njim. Pa kada bi on to opazio, namah ee je 
sustavio i stao sam sebe pitati: Bože dragi, šta se taj 
čovjek obazire? Ili me pozna ili mu se šta za čudo na 
meni vidi? Dužan mu nijesam, poderan i bos nijesam — 
bm, hm, kakovih sve ljudi na svijetu imade. Ogledne li 
se takav prolaznik još jednom, a on će mu mahnuti 
rukom: Hej, dragi, stanite! Do njega podje i stane ga 
salijetati pitanjima: Otklen je? Kako se zove, za obitelj 
i rodjake, za ljetinu, za poglavare, za upravni red i zakon. 

Pa kad mu taj sve ispripovjedi, a on će: Vidite. dragi, 
kako je kod vas — kod nas nije tako. — I na to će 
opširno pripovijedati, kako je kod njih i najposlije dokrajči : 
Bora mi, kod nas nije dobro. : 

Gaćeša htjede da sve znade; svačije ga prilike za- 
nimahu. Kako nije znao van svoje ime i prezime ništa 
drugo napisati ni pročitati, brinuo se je, da svako pismo 
i svaku odluku, koja mu do ruku dodje, dade si toliko 
puta pročitati, dok je naučio spis na izust, dan i godinu, 
službeni broj i sve potankosti, što su bile u spisu ozna- 
čene, pače i činovnika, koji je spis potpisao. 

Ostali seljaci vrlo su pazili Gaćešu, pače i oni, koji 
mu se običavahu kadšto narugati; jerbo je on bio sva- 
komu dobar prijatelj i savjetnik. 

Već su prošle dvije godine, što mu je žena umrla, 
s kojom je živio u nepomućenoj bračnoj svezi i ljubavi 
punih trideset i pet godina. Pokojnica mu rodila dese- 
tero djece. Tri sina ostaše na bojnom polju, četiri kćeri 
umrle kano djevojčice, dvije mu još žive udate u selu i 
gin Lovro. Odkako je obudovio, kćeri su mu držale ruho 
u redu, a u kući je sam svidjao sve poslove kano ka- 
kova domaćica. Na sina se nije mogao nikada osloniti, 
premda se momče dovilo već osamnaeste godine. Lovro 
je svojom tjelesnom  spoljašnošću nadmašio sve ljude u 
selu, ali njegovo suviše bjeloputno obličje podavalo mu 
neku žensku nježnost, kano i onaj bez svake ozbiljnosti 
lako izmamljiv smiješak. 

U prvi mah kako je Gaćeša obudovio, i sam je mislio 
ponajprije sebi naći drugaricu, jer mu trebala domaćica 
u kući, a sina da će istom onda ženiti, dok svrši voj- 
ništvo. Ali doskora promijeni snove. Nagovorile ga kćeri, 
da braca Lovra ženi, jer vojnik ne će biti i onako kano 
samac. Gaćeša je vidio sam, da Lovri još nijesu ni brci 
procvjetali, i onako nema muževne ozbiljnosti, ali ipak 

popusti volji kćeri te odluči, da će ženiti sina i u 
snaše naći zamijene vrijednoj pokojnici u svakome poslu ; 
a nije jadan ni slutio, kakova se iza brda bura valja na 
šljeme njegova starodavnog doma. Sam Lovro, kakove bi- 
jaše ćudi, ne bi si nikada našao vjerenice, a Gaćeša se 
ne htjede u takove poslove upletati; s toga pade ta glavna 
briga na kćeri. 

Starija kći Dorica zabrinu se vrlo za svoga braca, 
pak mu ponudi iz svoga susjedstva djevojku Julicu, dje- 
vojku nevještu poslu, prikorna ponašanja i razmaženu ; 
ali mati ju stala hvaliti, da je Julica duhovita, pa kada 
se uda, obiknut će ona poslu. 

Gaćeša oženi sina i dovede u kuću sinu kugu a 
sebi nesreću. Prošla su već dva mjeseca, a ona nije još 
ni rublja prala, ni kreveta namjestila, ni lonca očistila, 
a kamo li vode iz studenca donijela. Stade otac lijepo, 
ali bez koristi; stane koriti, a ona se obazre na vrata, 
pa bjež k materi. A kad Lovro za vjom, da ju vrati, 
ali ona kć divlja patka izmakla pred njim, ne bi puška 
doturila. Dojadilo to već i Gaćeši i Lovru, pak mu reče: 

— Sinko, ti si Julicu doveo, a ti ju drži i u redu; 
ne ćeš li, a vi oboje trijebite u svijet. 

Kako Julica pobježe, već prodjoše tri puna dana 
da se nije povratila, a Lovro podje u potragu. Nadje ju 
kod matere, pa ni pet ni šest, već šakom u pleći uza- 
manee nekoliko puta. Stane ona moliti: — Ne bij me, 
mili Lovro! Tuga mi je na srcu i zato bježim... 

— Koja tuga, govori! 

— Bježim, jer se bojim kako ćemo življeti. Tebi otac 
nije ništa zapiso, a tako nijesi kadar ni ti meni; a on 
se sokoli, da će se ženiti, i sve će zapasti maćehbi, a mi 
ćemo biti pod nogama jedne tudjinke. 

— E, pa šta ćeš, Julice? Za što mi to ne kaza prije ? 
Kako ćemo da ga nagovorimo ? 


1 


21 


— Nagorori oca, jedinac si mu; neka nama sve za- 
piše, a dok on živi, imade slobodno uživanje. 

Zamisli se Lovro, kano da Julica pošteno i dobro 
misli, pak joj obeća, da će oca nagovoriti. Odoše mirno 
kući — kano od vjenčanja. 

Gaćeša načuknuo kamo nišani Julica. Sjutradan reče 
Lovro oeu: 

— Ja bih vam nešto pripovijedao, šte sam se raz- 
govarao sa Julicom, ali se bojim... 

— Za što bi se bojao? Ti mi kaži po istini; ako 
ti valja, u sto dobrih časa — ako ne valja, a ti povrzi, 
pa ni mukajet. 

— Eno starog Knežića; osto je sam kano prst u 
kući, pak da se osigura, tko će mu u velikoj starosti i 
nemoći pomoći, našo si glavne prijatelje, uzo tudjeg 
momka i sa tudjom djevojkom ga oženio u kuću, zapi- 
gavši im sav imetak — samo da njega do smrti do- 
hrane . 

Lijepo ga Julica naučila, pa on stao ovako naokolo, 
a otac mu prekine: 

— A šta misliš time kazati? 

— E... kazala Julica, da biste vi meni kano svomu 
jedincu i njoj zapisali sav imetak, a vama bi bilo lijepo 
s Dama do vaše smrti. . 

— A za što ne bi bilo vama lijepo, samnom do 
moje smrti? Moj jedinče! Dosta trpim jada i sramote, 
što se je tvojom ženidbom djavo naselio u kući, pa mi 
jaram na prag nanosi, po kući kamenje razbaciva; samo 
bi mi još trebalo, da se dadem vama raskućiti. Mudro 
je Julica tebe savjetovala, a ti si me uzrastom za cijelu 
šaku nadvisio, ali pameću mi nijesi došo još ni do ko- 
ljena. Zar misliš, da ja vama sve zapišem, da bi za to 
košulja prala ponjavu i koto lonac, a bašča bi sama 

plodila ? Moj sinko, ovako će biti, a komu nije po volji 
— gle... Reče (Gaćeša pak otvori vrata i pokaže prstom 

Lovro se pokunji i ravno će na vrata. 

e ' od 

Dva dana minuše, a već se svuda govorilo, da se 
Gaćeša ženi. Već spoljašuji znakovi odavahu njegovu na- 
kanu: novi šešir, novi svileni rubac oko vrata — i sve 
odijelo — kano na veliki blagdan. Julica ne htjede ni 
blizu doći, i Lovro se nekuda otudjio, ponesavši sa sobom 
torbu i ruho. Gačeša zaključa vrata i ode u selo glav- 
nomu prijatelju na razgovor. 

Kad se je poslije podne vratio kući i otključao vrata, 
a ima šta vidjeti u sobi: jaram i ono teško kamenje, što 
je bilo u štaglju u koritu, čim se rublje tegla, na srijed 
stola leži, lonac i kot6 na peći, a ljestve od kola prislo- 
njene o stijeni. | 

— Za ime Božje! Uzdahne Gaćeša i prekrsti se. | 
Na sve strane zaviri i svi prozori iznutra dobro zatvoreni, | 
tavanice na svom mjestu, u zidu nigdje rupice, što bi se | 
miš provuko. Podje na tavan. Na tavanu sve u redu, 
nigdje ni rupice, sve onako zemlja nabijena, kako je i 
prije bila. Stane, prekrsti se, izmoli Oče naš i Zdravu 
Mariju, pak mu se slane na glavi koža ježiti. Sadje sa | 
tavana na dvor. Na dvoru mu se pričinja kano da se 
komora, štala i svi predmeti miču. U to opazi susjeda | 
Marka — krsnog kuma, s kojim se je vrlo pazio. 

— Kume Marko! Vikne ga; a taj će namah na 
ljesu k njemu. 

— Šta je, kume? Upita Marko, pogledav Gaćešu u 
plahovite oči i blijeda lica. | 

Urede kuma u kuću i stane mu kazivati: 

— Eto na! Zatvoreni prozori, ne možeš ih van 
ovako iznutra otvoriti, vrata bila zaključana, kuhinja i 

tavan takodjer, pa gledaj ove stvari... Sve to bilo u 
štaglju na svom mjestu prije, nego li odoh od kuće. Lovra 
mi nema kod kuće, snahe isto tako; a ti, moj kume, 
sada gledaj — pa se čudi... 

Marko snimi šešir s glave pak se prekrsti. 

— De kume Marko, iznesi te stvari na polje, jer 
meni je nekako čudnovato — sumljivo ovdje... Reče 
Gaćeša i ode na vrata, a Marka nekaka studen polije u 
plećima, i on ode za Gaćešom. 

— Uzorvi, kume, ljude; jer ja ne bi ni sada po bije- 
lome danu htio ostati sam u tvojoj kući. 

Cijela povorka žena i djece prolazila pokraj ljese, vraća- 
jući se sa drugog brijega, gdje su obišli dva mrtva starca. 

— Hej žene, dodjite ovamo! Povikne Gaćeša zalomiv 
rukama. Svi će na dvorište i za njima u kuću. Gaćeša 
im stane pokazivati, kako je prije i Marku. Žene se pre- 
krste, dozivajući ime Isusovo. A jedna progovori: — U 
toj kući doista je nečisti — —. 

— Oslobodi nas, Bože! Ubio ga sveti krst! Sve 
obašo neki strah i bjesomučna sumnja. Djeca se uplaše 
i bjež u selo. Žene izašle namah za djecom kano slijepe 
i gluhe. 

Gaćeša i Marko stanu iznašati stvari na dvorište. 
Djeca već uzbunila cijelo selo, i u tili čas bilo svijeta 
na dvorištu kano da kuća gori. I zvonar Tomo došo, pak 
stade kod ljese strići očima. Sve ostalo već iznesoše, samo 
se još Marko vrati po ljestve. Kad on htjede da dohvati 
ljestve, iznenada pade na sto kamen kano dobra šaka. 
Prepane se Marko, pa kano lud jurne na vrata, ne mi- 
sleći ni na ljestve, već stane sav drktati. Zvonar .se pri- 
bliži. Bilo je Marku više puta odahnuti, dok je mogao 
prihvatit riječ i kazati, šta je vidio. Nema toga blaga, 
za koje bi namamio Marka u sobu. Zvonar sa Gaćešom 
unidju i vide doista kamen na stolu. Zvonar primi ljestve, 

a Gaćeša ih uhvati sprijeda u nakani da ih iznesu. Još 
zvonar uze kamen sa stola, držeć jednom rukom kamen, 
a drugom ljestve. Kad su bili već blizu vrata, pade na- 
jednom zvonaru na glavu klupko kudelje i skotrlja mu 
se pred noge. Zvonar pusti ljestve i kamen, pak stane 
bježati — ni ptica ga ne bi do crkve stigla. A Gaćeša 
čim opazi ono klupko, pusti ljestve i zečki skokne preko 
praga na dvorište; zakruži očima, pogleda na šljeme kuće 
i ode u selo. 

One večeri i noći nitko nije boravio u Gaćešinoj 
kući. Kako su ostala sva vrata otvorena i ljestve na 
pragu, tako zorom sve nadjoše. Gdje se makar dvojica 
samo sastanu na putu ili u kući, svuda je o tom raz- 
govor. 

Julica se razbacila kod matere baš onako, kano da 
se nikada ni udala nije. Lovro se je sutradan vratio, no- 
seći pod pazuhom ono ruha, što je ponio sa sobom u 
tudjinu. Čavši već na putu, što se je dogodilo u rodnoj | 
mu kući, ode ravno k starijoj sestri. Tamo stane svašta 
pripovijedati; kako se je stidio tražiti konaka u nepoznatih 
ljudi, te je pod vedrim nebom negdje na šušnju spavao 
i sanjao, da ga neka žena u šarenom oplećku uhvatila i 
stala gnjaviti. Kleo se je, da ga je, probudivši se, boljelo 
i sav izmučen jedva je disao. Lovro je vrlo mnogo pri- 
povijedao, šta je doživio za svoga odsuća, šta je trajalo 
Gan inoć. Kano seljačko momče, koje nije bilo nikada dalje 
od najbližeg mjesta, gdje se drže vašari, a onaj krug gora, 
što je pokupit mogao očima sa rodnog brijega, obuhvatao 
je njegov svijet. A doživljaji, što ih sada donio sa svoga 
neznatnog putovanja, bili su samo njegove sanje, što je 
kada čuo pripovijedati, da je netko negdje vidio i oživ- 
ljele utvare u nemirnom snu, o kojima je tlapio. 

Dorica ode namah u susjedstvo k Julici, pak joj 
stane pripovijedati, da se je siromah Lovro vratio i svašta 

pripovijeda, da nije nigdje tako lijepo, kano što je u 
Podgori, da je drugdje sve pusto i siromašno, najposlije 
nije mogao u nikoga konaka naći, već pade u šumu na 
noćište. Tamo je na šušnju spavao, a dodje neka žena u 
šarenom oplećku i stane ga gnjaviti. | | | 

— Vaj, zaovo! Pravo bijaše Treza; u nje imade 
šareni oplećak . .. 

— Nevjesto, nijedna druga. Ona se ocu podmeće i 
njenu kuću on obilazi, a kako znade, da je to Lovru 
proti volji, ona vještica pošla njegovim tragom, da ga 
jadnika ugnjavi. U druge nijedne žene ovdje i u cijeloj 
našoj okolini nema srca, da bi se dala nagovoriti i da 
podje za oca, u koga se nečisti udomio, van ona jedina, 
ona se ničega ne plaši: svi neka odu na počinak, ona će 
kraj mrtvaca cijelu noć sjediti, njoj je isto doći o po 
noći na groblje, kano meni danom u crkvu. 

— Dorice! Bumnjiva je Treza pred mojim očima ; 
gdje me sretne, pak me stane milovati i onako lukavo: 
»Julice — jadnice! Sama si u onoj velikoj kući kano 
okresana grana, o koju se ni bršljan oviti ne će; omrazio 
te onaj stari vuk vjenčanome drugu, pak ti je bježati 
kano mački iz kuće u kuću. Jao snaši, koja nema u kući 
starije izmjene i milovanja, da kroti staro srce, komu 
ništa i ničim nije možno ugoditi !“ 

— Zar tako ona govori? Gle! Znademo, kamo ove 
riječi nišane: ti si okresana grana, a Lovro je bršljan, 
kome te je otac omrazio; a otac je vuk bez žene i mi- 
lovanja, nezadovoljna uvijek srca, ničim mu ugoditi ne 
možeš, a da je Treza očevo milovanje, ona bi te u svakom 
poslu izmijenila i tebi bi bilo u njezinom zdravlju lijepo, 
ti bi, nevjesto, bila zelena grana, oko koje bi se Lovro 
kano brsnat bršljan ovijao. Sada nam je jasno, koji djavo 
mreže plete. Ha, neka je! Mudra je doduše kano vidra ; 
ali nijesmo ni mi bez pameti. 


* 
* * 

Pred crkvom na ledini sakupilo se je mnogo svijeta. | 
Svaki hita oči na Gaćešinu kuću. Zvonar, odzvonivši na | 
umiranje, stane pred crkvena vrata, pak sve gleda, hoće 
li skoro g. župnik izbiti; danas je sprovod, sahranit će 
dva mrtvaca — ona dva starca, a poslije sprovoda bit | 
će zadušnice. Dodjoše domari u crkvu po križ; zvonar 
u kratko pozvoni, dok iznesoše križ i opet stane na doček. | 
Netom opazi župnika još. pod brdom, podje mu u susret. 
Nakon pozdrava izmijenivši nekoliko riječi o crkvenim 
poslovima i sprovodu, stane zvonar župniku pripovijedati 
strahote, što se pojavljaju u Gaćešinoj kući, gdje je on 
po bijelom danu svjedokom bio. Kada je bilo zvonaru 
da svoje tajinstvene zgode dokrajči, gotovo mu stane u 
grlu riječ zapinjati. 

Župnik mu mahne rukom: — Mani ge, Tomo, ćo- 
rava posla! Nijesi ti dijete ili baba, već čovjek u godi- 
nama, bio si za mladosti više puta na bojnom polju, gdje 
su ti taneta zujila pokraj uha, lumbarde rušile pred tvojim 
očima delije junačke Krajine pješe i na konjima i zidine 
razoravale, u oči si gledao neumolnoj smrti, pak ti ne 
protrnu srce ko ni djetetu, što se orasima kotura; a gle 
sada na jednom ti zapinje riječ u grlu od straha pred 
jednim klupkom kudelje . . . 

Tomo digne u vis tri prsta, hoće da prisiže, a 
žepnik će opet: — Znadem, da je već mjesec dana 
mrtvih u selu, svagdje karmine i šumaste glave, pa ni 
o čemu ni ne govorite, već o mrtvima i dusima, o vje- 
šticama i vukodlacima, a već su prije vam takove misli 
raspinjale pamet u glavi; za to, kada je služba Božja, 
prazna je crkva, odmetnuše se ljudi u puste sanjarije 
grješnog sujevjerja i zapostaviše pravu vjeru u Boga i 
crkvu. Misliš li ti, da može nad jednom nevaljalom i 
raspojasom Julicom imati kakova žena, što je vi zovete 
vješticom, vrhunaravnu moć, a da nje ni ne vidite 

Čudim se samo onomu Gaćeši, čovjeku poštenu i pametnu, 
da se dao tako zavesti. Treba u onoj kući panično i 
brižne. domaćice . 


— Gospodine župniče A gdje je ona djevojka ili 
snaša, najposlije i udovica, soje bi se dala u Gaćešinu 
kuću ? 


— Ne treba njemu djevojke, čovjeku od 60 godina, 
već udovica, njemu slika i prilika. 


— Htio je udovicu Trezu; valjana je, a niti stara 
ni premlada, svakomu poslu obikla, znala bi kućne po- 
slove svidjati, ali koja korist da i dodje — — za tri 
dana bi naišla... 


— Na što bi naišla? Naišla bi na one prljotine 
nevaljane snaše, što bi joj trebalo mjesec dana čistiti. 


— Lako bi naišla. Nije tajna, koliko puta Gaćeša i 
Julica pobjegoše iz kuće; jer stade Julica drhtavim glasom 
u po bijela dana vikati : ,, Gledajte, gledajte do peći onu ženu 
u šarenom oplećku, kako se prislonila i krvavim očima vjetri, 
rukom se prijeti — jest ona je — ona Treza Jopčeva! 
— A Gaćeša ogriješio svoju dušu neki dan, baš što mu 
nije trebalo; okrivio Lovra, da je s njega sva sramota u 
kući. Riječ po riječ, pak Gaćeša pokaza njemu vrata. A 
siromah Lovro pokupio nešto svoga ruha i zabo nokat, 
pa ode u svijet. Siromah nije pristao nigdje; nigdje ko- 
naka nije našao, te je u šumi na pustom šušnju noćivao, 
A u snu došla neka žena u šarenom oplećku i hijede 
da ga ugnjavi. A to nije bio nitko drugi van Treza; za 
nju se Gaćeša otima. A ona ne bi za života pošla za 
njega, dok ne ukloni iz kuće sina i snašu. 


— Jest, presiječe župnik, jerbo je Treza oštra kano 
britva, kada vidi nerad i nered. A Lovro se boji takove 
pomajke i pustio je glas, da ga htjede ugnjaviti. Nije 
bilo Gaćeši po volji, da se momče ženi prije, nego li se 


opaše junačkom snagom, a to nije dosla, što je on uz- 
rasto kano bor, a glava prazna. Osim domaće bijele po- 
gače nije okusio još nikada ernog hljeba; i sad ode u 
svijet, pa gle, doklen stiže! Ni u prvom selu konaka ne 
nadje, već je na šušnju noćivao, a zorom ge vratio. Zar 
je takav mladić bio za ženidbu? A sada znadem, šta oni 
žele ; rdjav je običaj zavladao, da roditelji popuštaju volji 
djece, pak im za života zapišu imovinu, a sebe okuju u 
ropske lance. Poslije ni pred sudom ne nadju pravde, 
jer se dade koka da ju pile vodi: a kad pile koku vodi, 
teško onda koki i piletu. Znade Gaćeša, nije njemu de- 
getak godina, a znadete i vi svi od časne starine, da ni- 
jesu vaši starci za života svoga svoje imovine vama za- 
pisali, da gledaju iza peći, kako vi sa svojim ženama kod 
stola mrsite, ili gdje u komori na posni dan Božić sla- 
vite privredom zajedničke muke. Pak ipak osta imetak 
djeci, i onaj od starine i ono, što se prikrčilo i nakupo- 
valo. Moj Tomo! Ti si sam sa staricom, pak de promisli, 
neka starica umre, a ti nemoćan legneš, tko će tebi po- 
nuditi kaplju vode. Osiguraj se, pak sve svoje zapiši 
udatoj kćeri ili uzmi tudje čeljade u kuću — te mu sve 
u to ime zapiši — —. | 

— Gospodine župniče! Toga ja ne bih učinio ni ro- 
djenoj kćeri, a kamo li tudjincu, ne dao Bog! U mojoj 
je ladici oporuka gotova: ako kći nas starce u nemoći 
prigledne kano pravo dijete svoje roditelje i oči nam za- 
klopi, sve je njezino do posljednje niti; a ne će li, da me 
kaže ipak dijete bez srca, da je kći roditelja od kamena 
srca, dijelit će na ispolak s onim, koji bi ono nama u 
nemoći činio, što bi ona dužna bila. 

— Nuto, Tomo, hoće li tvoja kći da s kim na 
ispolak dijeli; lje ne će. Pak zašto da se Gaćeša dade 
okovati? 

— Ne kažem ja, da to Lovro i Julica zahtijevaju, 
već ona, koja se Gaćeši nameće, da ju uzme; a djeca 
se zabrinuše za starog oca i za sebe. A znade sve to 
ona — ona Treza; za to ju Julica često po bijelome danu 
vidi, kako kraj peći prislonjena stoji i rukom se prijeti. 

— A jeli ju tko i drugi vidio ?- 

— I drugi pripovijedaju — — 

Župnik mahne glavom, upili ona dva vrana oka, te 
u polusmjehu reče: — Ako se oni Treze boje, a ono 
imadu još dvije, tri udovice u selu. 

— Danas ne bi nijedna naša pošla u onu kuću, a 
ni tudja, pak da imade Gaćeša vreću dukata i da reče: 
na, sve je to od dana današnjega tvoje, uzimaj, kako te 
je volja! Nesretna je ona kuća, gdje se nečisti nastanio. 

Župniku gotovo već dosadilo, a srećom korak po 
korak dodjoše već pred crkvu. 

Gaćeša stupi pred župnika i stane ga moliti, da bi 
došo: poslije sprovoda i učinio kakove molitve proti ne- 
čistomu. Župnik mu zanijeka i odgovori: 

— Vinko, Vinko, čuvaj ono pameti, kojom si znao 
lijepo svakog svjetovati prije, nego li si sina oženio! 

: Gaćeša ostade kano okamenjen, pak zaupi: — A šta 
ću ja jadan na ovome svijetu! 

Poslije sprovoda i mise svrati se župnik u školu. Nakon 
dužeg boravka izadje sa učiteljem. Putem dva tri kora- 
čaja prodju i opet stanu, razgovaraju se, čas se nasmiju, 
a čas opet raspredu ozbiljan razgovor. Zabrinuše se, jerbo 
stade narod opadat u ćudoredju, a lako bi sad i sujevjerje 
proširilo svoje grane iz kuće Gaćešine po svem selu, jer 
ugledniji ljudi, kano što su zvonar i Marko, naidjoše na 
neprilike, kada htjedoše da Gaćeši dokažu ništetnost nje- 
govih tlapnja, i sada tyrde, da doista neka tajna moćna 
ruka u njegovoj kući pustoši. Župnik je još prošle ne- 
djelje proglasio, da će biti ispovijed, a poslije služba 

Božja. Obišo je sve bolesnike, koji su za ispovijed, ispo- 
vjedio ih i pričestio; ali u crkvu od zdravih nijesu došli 
ni petorica. 

Dok se oni u razgovoru od sela odmakoše, arpilo. 
se sila svijeta pred kućom Gaćešinom. Gaćeša im živo i 
slikovito pripovijeda tajinstvene zgode i nesreću svoju. 
Žene mu: povladjuju, a čim se vrate na domove svoje, 
pripovijedat će desetak puta više, nego li je Gaćeša ka- 
zivao. 


II. 


Pred crkvom sjedi baba Žuna. Na krilu mili unuka 
i gladi mu rukom plavu kosu, pak oči hita za guščići, 
što se razidjoše libajući za svojim starima. Baka opazi 
najednom Gaćešu, gdje je htio zakrenuti preke ledine. 

— Hej sinovče! Vikne ga. 

Gaćeša se približi, sjedne do bake. 

— Šta je, strinko ? 

— Za što se, sinovče ne ženiš? Zar je tebi do po: 
čeka u godinama tvojim, a kuća ti ide u rasap. 

— A koja bi htjela u moju kuću, gdje nečisti vlada ? 
Nema tudijer ni govora o kakvoj ženidbi, dok se ne 
skine prokletstvo sa šljemena moje kuće. 

— Pak nadji, tko će ti skinuti to prokletstvo. 

— Hoćete li vi, strinko? 

-- Ja?... Bože sačuvaj! Imade mi osamdeset i 
jedna godina, miješala se u takove poslove nikada nijesam, 
pak se ne ću ni sad pod noć moga života. Podji ti u 
Trnovac. Znadeš za onog gatara Jopca — —. 

— Umro je. 

— Da, umro je. K njemu je dohodila sva Krajina. 
Bora mi! Znao je on svašta, a ponešto znade i njegova 
kći Klarica, moja surodica. I k njoj dolaze žene, ako 


31 


koga oči bole, groznica hvata i koješta. Nije ona daleko; 
ako_o podne odeš — do večeri stigneš. 

— Da znadem kakovu korist baš ne bih žalio puta 
ni troška. 

— Nefaljeno, moj sincvče! Ona je neki dan bila 
kod mene, pa kako me zove majkom, reče mi: Majko, 
ja bi ipak na Gaćešinu dobru uspostavila red i mir. 
Eto na! 

— Strinko, kad je tako, a ja ću zorom u Trnovac. 
Nikada do vijeka ne ću vas zaboraviti i uje vam biti 
zahvalan. 

— Samo ne kazuj nigdje nikomu, da te ja nago- 
vorih. 

— Bože oslobodi! Hvala vam! Reče Gaćeša i stisnu 
staričinu ruku pun nade i zahvalnosti. 

Gaćeša otidje ravno kući. Nagrabi pun rubac pše- 
ničnog brašna i ponese k starijoj kćeri Dorici. 

— Doriee! Prosij po dva puta ovo brašno, zamijesi 
i speci mi lijepu pogaču — onako znadeš, kakova valja 
putniku. 

— Šta će vama pogača? Kamo mislite putovati? 

— Ne ću po zlu poslu, a ne treba da znade pile 
šta kokan misli. 

— Mislite valjda kamo u prozbu, zar ne? A koja 
će poći za vas starca, a nesreća vam u kući, s koje drkće 
cijelo selo. Smirite se kod kuće, bolje će biti. Bog znade, 
nije li sva nesreća pala na šljeme rodne nam kuće s kle- 
tava cijeloga sela na vas, jer ne marite za svoju djecu. 
Gdje je na svijetu otac, a posijedio, pak ne mari za svoju 
djecu i ne će još zdrav da učini kakav takav red. Baš 
kano vi, nema ga u cijelom svijetu . . . 

— A šta želiš, Dorice? Ne uživaš li ti kano i druga 
kći — svaka lijepu livatku, njivu i po slog vinograda ; 
kad se udavaste, dadoh vam punu ladicu ruha i jednu 

kravicu, što vam je pokojna mati priskrbila; a poslije 
moje smrti ovo što uživate, vaše će biti. Druga nepo- | 
kretnina dakako sinu Lovru, a budne li što gotovine 


ostalo od volova, dijelit ćete na jednaka tri dijela — —. 

— Kažete, da će Lovro dobiti ostalu nepokretninu, 
a što ostane gotovine da ćemo dijelili; a šta ćemo dije- 
liti? Volove prodaste, kravu prodaste, a gdje su novci? 
Ono malo slanine i mesa na tavanu, ono vjedarce vina 
u klijeti pod ključem čuvate; još vam osta nekoliko ko- 
koši u kući kano spomen majčine skrbi. 

— Moja kćeri! A šta ti hoćeš? Ako sam volove i 
kravu prodo ; novci su u pohrani u dobra prijatelja. Njive 
sam uzoro i posijo, sijena novoga još nema, a staro se 
je potrošilo, a bi li bilo uputno, da ja sada sijeno ku- 


pujem za one novce, što sam kravu prodo i volove | 


hranim. A ne bi ničega ni prodo, da je imo tko tjerati 


stoku na pašu ili pribrati svaki dan hrane, a imade je | 


sada već pod svakim grmom. Što tavan i klijet zatvaram, 


zar ću Julki otvoreno držati, da nosi u selo? Je li ona | 


kada nahranila ono kokoši, oprala rublje, prostrla st, 
uredila krevete i skuhala hranu? 

— Tako je oče; ne kazah li, da ćete vi u prozbu. 
Ha, ha! Gledaj ti starca... Sretno i zdravo! Ja ću vam 
pogaču speći, pečenicu pripraviti i pljosku vina u torbu 
uvaliti; ali samo prije red načinite . .. 

— Kakav red? 

— Napišite pred svjedocima, šta će komu biti kako 
ste prije nabrojio, a vama nikada krivo, vi ćete imati 
dosmrtno uživanje kano kakav umirovljeni oficir — —. 

— Za to misliš da je palo prokletstvo na našu kuću, 
što ne dam da imetak raskućite? A ja onda da podjem 
od praga do praga za korom hljeba, je "de? A pravo 
bi imao svaki, da me štapom nahrani i vikne na mene: 








Otalen, raspikućo! Nijesi vrijedan da te sunce grije i 
zemlja nosi! 

— Kako vas volja, dragi oče! A vi se ženite, ako 
hoćete baš kneginju dovesti. Prodjite od Drave do Save, 
ne ćete naći žene, koja bi se dala u začaranu kuću. 
Brašno si nosite; sami si specite pogaču, a Dorica vam 
je u to ime nikada ne će peći. — Reče Dorica, sveže 
krakove od rubeca i rine otresito pred oca. 

— Ah, što ću ja od života svoga? Jer ti, Dorice, 
tako svome ocu reče; to je daklem plata milovanju mome. 
Ja sam tebi hiljadu zalogaja od svojih usta otkinuo, a 
ti sada rinu ovu muku moju, što ne bi mogla tudjineu, 
koga nikada prije ni vidjela nijesi, a kamo li roditelju 
svomu. Mač ne siječe — što tvoj jezik siječe; a što bi 
istom bilo, da učinih onaj ,red“, da vam se udobrih 
tako, da ja za vratima pabirke vaše ližem, 

Osta Dorica vesela, što je tobože oca operušila. Danas 
će biti još mnogo razgovora, kako htjede stari Gaćeša u 
prozbu, a nesrećom mu ispade pogača iz torbe. 

Izašav Gaćeša stane promišljavati, kamo bi skrenuo ; 
podje li mladjoj kćeri, ravuo će proći kano i ovdje. U 
najvećem očaju, gdje se već svako dijete na putu za njim 
smije, kod kuće bez mira, u svoje djece omražen; sto- 
tinu misli zaokupi mu dušu. Krileći rukama pobiti do 
bake Žune. 

Baba Žuna sijala je brašno za kruh, a njena snaša 
— udovica mlada — teglala rublje. 

— Šta je, sinovče? upita stara, odloživ sito. 

— Baš siješ, strinko; prošij i ovo brašno, pa mi za- 
mijesi pogaču. 

— Hoću, sinovče. Naći će pogača do moga hljeba 
mjesta. Nešto mi se činiš više snužden, nego ikoji put 
prije. 


Vračara Klara. 3 

— Imadem i za što! Došo sam k Dorici, da mi ona 
zamijesi i speče pogaču. A da! Bolje bi bilo, da sam 
zmiju u okrugu dirnuo! Stane ona zavrzivati, što ja ne- 
pravim oporuke, darovnice, što li — —. I ti znadeš, 
strinko, šta je svaka dobila, kad se udavala: pun sanduk 
ruha i kravicu, a dadoh im nešto polja, livade i vino- 
grada — kano djeci rodjenoj, da rade i uživaju a kad 
ja zaklopim oči, njihovo je i Božje. Poslije smrti mate- 
rine osta nakrcan sanduk ruha i platna; dodje jedna: 
»Dajte oče!“ Druga dodje: ,Dajte oče, šta će vama... 
u mene su sitna djeca, a samo dvije ženske ruke u kući 
— —“. Tako je znala Dorica, a ja dadoh sada jednoj, 
sada drugoj, kad najposlije ostaše u sanduku moja dva 
para rublja i dva ručnika. — — Danas mi reče, da ću 
u prozbu, naruga mi se, gurnu mi to brašno, što ga 
znojem kvasih . .. 

— Baš je bez pameti. Pa koja bi se dala u tvoju 
kuću, dok je ne očistiš; zar da bijeli onu zaprljanu bje- 
gunicu? Čuvaj ti, sinovče, bijele novce za crne dane. 
Nijesi raspikuća, ali po Djihovu računu ne bi izjeo čanak 
kropa ni na sam sveti Božić. — Ti se ne brini za po- 
gaču, već kako ćeš uraniti: Bog je dobar i pravedan, 
prosvijetlit će tvoje putove! 

Tako dokrajči stara, pa uze brašno da ga prosije. Ga- 


ćeša ode kući. Nacijepa drva, vatru naloži, vodu pristavi | 


i zakolje pretilu koku, što će mu biti brašnenicom. 

Kad je koku operušio, opario i očistio, dobro ju 
osoli, zavije u rubac, a pljosku stavi u torbu. Opet se 
gvrati k Žuni. Dade joj koku, da ju ispeče, a on ode u 
klijet, da natoči pljosku vina, što će ponijeti na put, i 
neku posudicu, da se i Žuna okrijepi. 

Što u strinku Zunu i u kuma Marka, ni u koga u 
čitavom selu nije imao većeg povjerenja. Kumu Marku 
saopći još u veče, kamo je namislio sjutra put putovati 

i zamoli ga, da mu pripazi ono malo sirotinje kod kuće; 
a u Marka bili su u pohrani i novci Gaćešini. 

Gaćeša je noćio kod strinke, više šavrljao, nego 
spavao; jerbo je staru morio kašalj i nesan, a njega 
briga i nevolja. Uranio je, još su bila dva sata do zore. 
Kad je zvonar zvonio pozdrav Gospi, već se Gaćeša da- 
leko odmaknuo, već je bio na vrh drugog brijega. Stane, 
okrene se prama istočnoj strani licem i vruće se pomoli 
Bogu. Kano da mu je težak kamen spao sa srca, oćuti 
u sreu svom utjehu i mir. 

Bogodavna jutarnja molitva okrijepi mu dušu kao 
rajsko piće, svi mu udovi oživlješe, u životu oćuti mo- 
mačku snagu. Ugodno mu putom, jer nikoga ne sreta, 
da ga pecne i ozlovolji. Iz svakog grmića čuje veselo 
evrkutanje ptičica, svaka grana zelenog luga svojom se 
pjesmom javlja, svaka travka i svaki cvijetak veselo titra 
pod bremenom sićušne jutarnje rosice. 

Gaćeša ostavlja brijeg za brijegom, uhvati se na- 
pokon visoke gore, što se vidjela sa sela kano komad 
neba sa zemljom sraštena i modrim velom zastrta. Uza- 
nom putanjom preko grebena, uvala i strmina šumovite 
gore ne osjeti ni da hoda, a kamo li da bi se umorio. 
Već sunce poskočilo za više koplja, kad je stigo pred 
Trnovac. Nije se bojao, da će ga kakove upale oči, na- 
rovano čelo, propala lica krezube i osušene okosnice babe 
vračare preplašiti i napuniti mu srce novim mukama. 

Vračara Klara bila je osrednjeg struka žena, od kojih 
četrdeset godina, bijelih punih lica, na kojima je osta- 
vila cvjetna mladost vidljivih tragova; plave bujne kose, 
obla, bijela i glatka čela, pod kojim svijetliše zamamljive 
plave oči. A kad htjede da progovori, mogao si vidjeti 
dva niza bijelih zuba, kojih nikada još bol ne uzdrma. 

Gaćeša je zateče kod kuće. Klarica je uzgrnula uz 
ruke rukave poviš gojnih nadlaktica i baš htjede da po- 
nese rublje na potok. m 

— Pomoz Bog! 

— Bog pomogao i vama! 

— Pozdrav ti nosim od moje dobre strinke, a tvoje 
surodice. 

— Baš vam hvala! A kako stara, može li još što 
hodati? Sirota — i ona bez muške glave u kući... H, 
tako je sudba sudbovala. Nijesam ni ja bolje... 

— Nemoj tako, Klarice; imadu u tebe braća i ne- 
vjeste —. | 

—- Dva brata ko braća sestri rodjenoj, ali nevjeste 
dvije ljute guje. Jetrve su, a jedna siči na drugu, a 
obadvije na mene. Dok je otac živio još kako tako, ali 
sada okrenu sve naopako. Svi su gospodari, a nitko ne 
radi, van što ja svidjam poslove u kući i izvan kuće. 
Ne znadoše kamo bi samnom opustjelom udovicom, već 
stadoše na me: ,Sveznalice, vračarice — kako nam i sve- 
krv bijaše — — onamo ti, onamo — u komoru!“ Sto 
me odijeliše u tu komoru, ima već dva mjeseca. Mišljah, 
odlanut će mi: kravicu imađem, dostaje mi ovo mlijeka 
i masla, još i pregršt brašna, a na ono nekoliko slogova 
njive, šta mi dadoše, ozimina lijepa; a one još uvijek 
hoće, da od svoga živim, a njima radim, djeeu im perem 
i pazim, hranu zgotavljam, moj prijane, kada su težaci 
i na polje nosim... 

— Klarice, tvoj otac bio čovjek od sveznanja, pak 
mislim, da i ti mnogo znadeš... tako mi strinka pri- 
povijedala. 

— Moj Gaćešo, da je u mene sveznanja, ne bih, ja 
ovako patila. 

— Znadem, da nijesi Bogu ravna ; ali mogla bi meni 
pomoći i svjetovati me, a u velikoj sam od nedavna 
nevolji. 

Klarica odvede Gaćešu u svoju komoru i pritvori 
vrata. Gaćeša izvadi iz torbe vino, pečenje i pogaču, 

stavi na sto i sjedne na klupu i stane sve po istini pri- 
povijedati. Dok je Gaćeša pripovijedao, Klarica je slu- 
šala prekrštenih ruku ni ne maknuv očiju. 

— Ovdje se radi o nečistom duhu — —. U ime 
Oca i Sina... Prekrsti se Klarica i nastavi: To su po- 
slovi duhovnika, da ga istjeraju; ali možda ću i ja moći 
Božjom pomoći! 

Razvedri se Gaćeši u glavi. Odmota rubac i razreže 
pogaču i pečenje, a pljosku pruži Klarici: U zdravlje! 
Da malo založimo — —. 

Klarica stavi tanjure, viljuške i noževe. Stanu njih 
dvoje užinati, pak sve redom piti iz pljoske. Okrenuše 
razgovor na lanjsku godinu, na led, žegu, nerodicu i na 
ovaj sad pomor u Podgori. O svemu su govorili, * samo 
više ni riječi o ,nečistom“. Gaćeša uhvati očima svaki 
predmet u komori, gdje je bilo sve izgledno, čisto i 
lijepo, pak pomisli u srcu svom na onaj nered i smrad 
u svojoj kući. 

Kad se naužinaše, reče Klarica: 

— Prijane! Nema druge, već da ja podjem s vama, 
pak da vidim vaše prilike, onda ću istom znati, šta mi 
je raditi, da vas nevolje riješim. 

— De, živa bila, učini tako! A ja ću ti platiti, šta 
godjer zaišteš. 

— Moji se eno vratiše kući; oni ne smiju, znati, u 
kom poslu vi dolazite i u kom poslu idem ja s vama; 
kazat ću, da se je baba Žuna razboljela, te me nešta zove. 
Klarica se ustane i otidje u kuću, pa kaže braći, kamo 
će putovati. Braća će namah u komoru, da še pozdrave 
sa znancem Gaćešom; kod njega su više puta noćivali. 
Ono, što je bilo još u pljosci, prijateljski podijele. Ono 
pečenke i pogače, što je još preostalo nakon neke nije- 
kavice, braća prihvatiše da podijele djeci, a oni njemu 
nakreaju pun puncat rubac i torbu orasima i jabukama. 

— To ponesite družini svojoj; kod vas i onako nije 
rodilo —. 

— Rodilo je kano nikada; ali na samo Petrovo iza 
duge žege pao led, pak nam uništio sve, a poslije opet 
pritisnula žega. Svi govore, da ne bi bilo one nesretne 
tuče, samo da nije gospodin župnik molio Boga, da nam 
dade kiše. Ali da, nije on sam molio, već mi svi, što 
nas je bilo u crkvi. A čim se služba Božja .svršila, mi 
na vrata, već se stao pomaljati od vaše strane zagasit 
oblačić — nije bio veći, deset ruku bi ga obuhvatilo. 
Svuda naokolo bilo je vedro kano riblje oko. Za čudo 
Božje, onaj mrvičak oblaka stao rasti i pred očima se 
širiti, pak poernio ko na ognjištu potušen ugljen. Istom 
mrki sitni oblaci poput raskriljenih orlova stadoše se vi- 
jati pod nebom, združe se sa onim mrkonjom onako — 
kano da ih progutnuo; stane se variti iz onog ždrijela, 
siktati, sunce se nekamo zaklonilo, od svijeh strana dignu 
se magla, u tili čas zastre brdine i oku vidik; smrče se 
pred očima, pirnu hladan vjetar, onaj strašan oblak i dva 
manja mrka nadnese kano topove bojne na zgodno mjesto ; 
naše selo bilo je nišan. Stane šumiti, brujiti, plamene 
munje sjeknuše, puče trijes od neba, uzdrktaše grede i 
šljeme ; stane škropiti krupna kiša, a tada se obori led suh 
ko šljunak: kreše, bije, cijepa, lomi, crnu zemlju kopka ; 
a na to se silni pljusak obori. Potekoše nagle bujice, 
derući i krkoreći niz obronke, na sve strane, protječe 
mulj i trnje; zahladi; potija malo, a sree svačije pro- 
plaka nad golotinjom i onom sirotinjom. Svi stadoše kri- 
viti župnika, što nas je nutkao, da molimo u Boga kišu. 
A ja mislim, da krivo govore — —. 

— Vjerujte, prijane, krivo govore! Zar je tijem 
ogriješio dušu svoju, što vas je nutkao da se Bogu mo- 
lite? Tko se Bogu moli, sa Bogom se razgovara i taj je 
Božji; a crkva je kuća mira i molitve. Dokrajči Klarica. 

— Prava si žena! Šapne Gaćeša sam u sebi prije, 
nego li izadjoše na dvorište. 


*k 
*k * 


Kasno u večer stigoše Dnjih dvoje u selo. Klarica 
ode na konak k surodici Žuni, a Gaćeša k svomu kumu 
Marku. 

Kad je sjutra jutro osvanulo dodje Gaćeša k strinki 
Žuni i nakon malog ručka odvede vračaru k sebi. 

Nije to ostalo za dugo tajnom; načuknuše u selu, 
da je došla vračara iz Trnovca. Neki pate govorahu, da 
si je Gaćeša doveo ženu. 

Čim Gaćeša otključa vrata i htjede da korakne 
preko praga, trgne se, djisi na hodnik, a odanle na 
dvorište. 

— Klarice! Poviče Gaćeša. Eno opet na stolu. . 
na peći... o stijeni . 

Klarica ga oštro pogleda i korakne do praga. 

— Jesu li bila vrata zaključana? % 

— I ključ u mene —. 

— A one stvari ? 

— Sve ono ostavih u štaglju —. 

Klarica se na pragu prekrsti, unidje. Gaćeša drktao 
pred hodnikom; noge mu klecahu, kano da će se sru- 
šiti. Vračara uhvati jaram, pa ga na dvorište iznese; 
zatim redom ono kamenje i ljevstve, a najposlije sa peći 
lonac i kotao. ,To će mi valjati“, reče i stavi na hodnik. 
A Gaćeša pomisli, da će u tom variti svakojako bilje. 
Opet unidje u sobu, otvori prozore i uzdahne: , Bože 
dragi, grdnog nereda i smrada ovdje! Doista, pravi je 
nečisti zasjeo u toj kući“. Sa kreveta snimi i pobaca na 
hodnik one zamazane prostirke i ponjave, i onu rpu za- 
prljanog rublja, što je bilo kraj peći, iznese sve na jednu 
rpu na hodnik, a bilo je toga, da bi imalo što jedno 

kljuse vući. Gaćeši kaže, da naloži vatre na ognjištu i 
da joj pripravi bjeliljku, a sama zatakne kotao o kuku 
lanca nad ognjištem. Klarica uze škaf i otidje na stu- 
denac, što nije bio ni pedeset koračaja od ljese. Napuni 
vodom kotao i sve lonce, pa ih pristavi k vatri. Stane 
se iz kuhinje pušiti, a medju svjetinjom, što je na- 
valila pred ljesu, netko nešto lanu, pa se na jednom svi 
razbjegnu — kano da ih vuci rastjeraše. 

Pred crkvom u sav glas govore: da je baba vračara 
 zakuhala pun puncat kotao začarana bilja, sve prozore 
otvorila, da dim suklja na polje; sada će išćerati neči- 
stoga. Jao! vele, onoj kući, kamo se on navrati... 

— U crkvu ne smije! Reče zvonar. 

— Ali može u svaku kuću. Pridoda starješina. 

— Trebalo nam u selu još i one vračare, koja bila 
stotinu puta u vrzinom kolu ; više znade od popa i djaka. 
Nanijet će nam kugu i nesreću nad cijelo ovo pusto 
selo... 

— Ne će, nebojte se ljudi; ja ću njoj pokazati — 
kako se vragovi tjeraju iz kuće u kuću... Reče starje- 
šina i ode grdno psujući. 

Gaćeša ode k babi Žuni, da pripravi nešto za objed 
njemu i vračari. Klarica pere i safuni rublje, pak sve 
slaže u bjeliljku, a već je bila zakuhala oštrog luga u 
kotlu. Čas po čas približi se i podne. Zvonar ulazeći u 
crkvu samo toliko otvara vrata, što će se moći provući 
i zaskočiti. Kad je odzvonio, isto tako oprezno otvara 
vrata, da se ne bi nečisti provuko unutra. A nije zvonio 
toliko, što bi brzorek Očenaš izmolio, i ono je bilo — 
kano da mu trojica odozgo uže pritezaše. Gaćeša doni 
objed. Klarici išlo u slast, no Gaćeši je sve gorko i 
kiselo. 

Starješina i zvonar se šeću pred crkvom. Nišan im 
je Gaćešina kuća, a glavni predmet vračara i Julica. 

Netko je šapnuo negdje, da dodju oružnici i tjerat će 
Julicu u kotar. To netko samo šapnu, a čulo se već cijelim 
gelom ; a da ne bude zla — odvede ju Lovro kući. 

Nekako oko dva sata poslije podne stiže općinski 
pandur pred erkvu, pak se stane sa starješinom pri- 
jateljski razgovarati. U kratko razgovora smrče se sta- 
rješini, pak osiječe ljuto: — Ja sam listonošom usmeno 
poručio gospodinu. načelniku, da glavom dodje, a on 
šalje bilježnika, čovjeka novajliju, koji kaže, da je naša 
općina posuda bez obruča, i još malo mogla bi se ras- 
pasti... | 

Nužno je, da vas upoznam sa starješinom, jer na 
njegovoj spoljašnosti ne ćete opaziti izvanrednih crta van 
one tamno-crvene pruge, što se uhvatiše oko nosa kano 
gljiva po trulom panju. Njegova je briga od zore do mraka, 
od mraka do pola noći sjediti u krčmi. Ima u njega lijepih 
njiva i livada, a to je upravo, zašto ga lukavi krčmar 
voli i hvali; ali on nikada ne ožulja ruku, već kada 
navali pošao na polju, onda odredi seosku rabotu na put, 
pak desetak, petnaest ljudi pošalje na svoj posao. Rabot- 
nici na putu, rabotnici na njegovu polju, pak ma bilo u 
jek najvećih poljskih radnja, to nema ništa, što će se- 
ljaci zadocniti svojim radnjama. Lijepo mu je, kada dodje 
načelnik u selo, onda ne _ manjka 50 novčića, a često i 
deset puta po 50 novčića dnevnice i opet koja boca vina. 
Načelnik ne dolazi da vidi, šta se radi u selu, treba li 
u čemu svjetovati narod, već da obavi pet šest plije- 
nidba i toliko provede bud smrtovnica bud drugih ure- 
dovnih poslova, za što je primio od stranaka predujam, 
a za Svaku jeditu računat će onoliko, što mu pripada za 
sve. Nije krivo ni starješini, jer toliko puta dobije i on 
svoju krvavu zaslužbu. A tako je radio i neki ,žutonja“, 
bivši bilježnik ; ,žutonja“ mu govorahu ljudi, jerbo se je 
povlačio kano lisica i nikada mu nijesi mogao iskrene 

uhvatili. Nedavno reče: da ne bi u toj općini služio, 
da mu dadu 10 hiljada plate, ražljuti se i ode na imanje 
svoje. Novi je bilježnik drugih nazora i ne mogaše odo- 
bravati starješini, što radi i kako ureduje. Starješina se 
zamjerio već učitelju, jer kaže, da on kano odbornik 
mogao bi potkovati učitelja, a zadro je i u župnika tvr- 
deći, da župnik ne more mrtvaca otpremiti, dok on 
kano mrtvozor ne izda dozvolu, da on odredjuje župniku 
drva i dade plot graditi, a ne župnik njemu. Odnedavna 
govori potpunim nezadovoljstvom na novoga bilježnika. 
A kada on sve to gcvori, onda žestoko bije šakom po 
stolu krčmarskom; to ne ostaje u selu, već se pronosi 
izvan mjesta. 

I danas je zatreptao pred općinskim pandurom rukom 
i kazao: ,Taj bilježnik ne more se održati!“ 

Bila je zapovijed, da se svijet sakupi pred crkvom, 
no ljudi samo iz daleka gledahu, jer mišljahu, da dodje 
onaj ,brkati“. 

Najednom se pokaza bilježnik. Pješe ide i rupcem 
si briše znojno čelo. Mlad čovjek od kojih trideset go- 
dina, ali vrlo uputan, u prilike narodne znao je do skraj- 
nosti zaviriti. Svršio je zemaljsku ratarnicu; čitavih de- 
setak godina služio je kod neke gospoštije kano gospodar ; 
jerbo mu je roditelj bio beskućnik, pa nije mogao upo- 
trebiti nauku svoju kod kuće. Bio je sin ove općine, 
koja ga dala školovati, te nagovorom nekih odličnih opći- 
nara pregne i načini bilježnički ispit, a oni ga izabraše 
bilježnikom svoje općine. Velike nade u novog bilježnika 
polagahu, kano u čovjeka vješta narodnomu gospodarstvu, 
koji će imati svaki dan zgodu, da narod svjetuje i uči. 

Prije pozdrava već starješina onako laskavo primijeti : 

— Naš gospodin bilježnik dostojao je pješke doći... 

— Milo mi je pješke proći, da mi se malo kosti 
razmaknu ; a kolika dobit, što sam prošao preko vino- 

grada trijuh sela, gdje ljudi marljivo rade i svašta čuo 
od njih i ja im mogao koju uputnu reći kano mnogo- 
godišnji vinogradar. Svi ljudi mnogo znadu, a pojedinac 
istom nešta. A na povratku ću opet sredinom sela, da 
vidim, kako im na domovima ; ništa mi nije draže, nego 
kad vidim, da seljačka obitelj jednakim marom promiče 
kućno i poljsko gospodarstvo. Od jednoga praseta može 
se naploditi za dvije godine dana cijelo jato svinja, da 
je šta na tavan metnuti i u novac okrenuti, od teleta 
narasti će krava, od jedne koke pun dvor peradi, za ne- 
koliko groša kupi sjemena, imat ćeš pun vrt povrća, ze- 
leni cijelog ljeta i da imaš šta za zimu spremiti. Svemu 
tomu hoće se malo kapitala, ali marljive ruke brižne 
. domaćice mogu igrajući obaviti takove poslove, a pri 
tom mogu i djeca mnogo pomagati i uz to se učiti ra- 
dinosti. — No starješino, a gdje su naši ljudi? 

— Valja da će se sakupiti. Odgovori starješina posve 
nehajno. 

— Ja sam vam poručio po panduru unaprijed, da 
ge sakupe u što većem broju, da se prijateljski porazgo- 
vorimo o svačemu, kano nekad naši stari Hrvati pod 
lipom prije službe Božje, o praznicima za dokolice, ne 
dangubeći ono zlatno vrijeme odmora u krčmama u bes- 
poslici. A nema ljepše zgode ma i radićak bio, već kada 
dodje njihov činovnik i prijatelj; kakovu tricu, za koju 
je mnogi možda namislio dan izgubiti i u općinu ići, 
eto može se uravnati ovdje u razgovoru, pače i veće 
zamašnije stvari, a tim je pomoženo narodu, što ne mora 
dangubiti, novac trošiti, put putovati, a nefaljeno i meni, 
jer mi u blizini stariji ljudi, pak ih mogu o stvari namah 
ovdje raspitivati — a ne istom pozive pisati po svje- 
doke i Bog si ga znao, što sve — — —. 

— Ja sam dao, gospodine bilježniče, zapovijed lju- 
dima, a oni se kojekuda kriju — —. 

— Kriju se? — Zašto se kriju? Nijesam ja došao 
sa oružanom silom, već mirno kano prijatelj narodu, 
jerbo sam i ja u narodu niko: znadem vaše rane; dodjoh 
vama u susreći punim srcem melema, da vam vidam 
rane, da vam poteče obamrlim žilama živa krv vaših 
junačkih predaka. 

— Kupe se ljudi, gospodine bilježniče; ne poznaju 
vas... E, da je došo koji od stare gospode — — —. 
Neka bi zvonar pozvonio, u tili čas će se svi sakupiti . . . 

— Nikako ne. Da zvoni? — Vatre nema; dušmanin 
vam ne prijeti, ni ja duhovnik nijesam. da vam možda 
u crkvi službu činim. I bez toga, gledaj starješino, kako 
ge narod približuje od svijeh strana! Tako, tako — — 
dobro došli, ljudi! Kako ste? Ima li šta u vašem . 
selu nova? 

Nijedan ni riječi, već svaki na bilježnikov upit samo 
zažime ramenima. | 

Bilježnik prodje rukom više čela, kano da si malo 
ugrizo gornju usnicu, pak samo što mu suza ne vrcnu 
— tako potrči žalobit pogled naokolo, gdje se je narod 
snuždeno sustavio, 

— Starješino! Vi ste priposlao općinskomu pogla- 
varstvu ovu prijavu : 

Broj 100. prijave. 


Slavnomu općinskomu poglavarstvu 


Javljam pokorno, da se je moje selo već od nekog 
doba vrlo pobunilo. Nitko se ne da na noćnu patrolu ni 
na selsku rabotu; svi se kriju po kućama, jer vele, da 
imade u Gaćešinoj kući nečisti duh, koji može zasjesti 
u svačije tijelo. Tako je valjada s njega u našem selu za 
ovo mjesec dana preko 40 ljudi poumrlo. Mimo to javljam, 

da je došla negdje oko pola noći krišom u naše selo 
neka zloglasna baba vračara iz Trnovea po imenu Klara 
Jopčeva, da izgoni iz Gaćešine kuće za debelu platu 
»Nečistoga“ i opogani cijelo selo. Već imade na novo bo- 
lesnih ljudi u selu. Kano pošten čovjek i starješina pri- 
siljen sam, da to javim u nadi, da će gospodin načelnik 
glavom izići još danas u Podgoru, jerbo sjutra moglo bi 
već kasno biti i naše ubogo selo ležati u pepelu. U Ga- 
ćešinoj kući gori i strahovito se puši, jerbo vračara vari 
začarano bilje. 
Vrbović, starješina 

u ime 189 kućnih gospodara. 

— Oslobodi Bože! Uskliknu gotovo svi prisutni u 
jedan glas. | 
' — Hm, hm! Promrmlja bilježnik; lijevu ruku, u 
kojoj je držao kobnu prijavu, pusti dolje, a desnu pruži 
učitelju na dočeku, koji se taj čas prijazno približio. 

— Gospodine učitelju! Molim, izvinite, što vas toli ne- 
umjesno pitam, koji poslovni broj vi danas imadete ? 

— Broj dvadeseti. 

— A gledajte! naš brižni starješina imade već danas 
broj 100. prijave ... 

— Dakako. Ja imadđem u opće broj 20., a starje- 
šina broj 100. prijave; bez svake sumnje g. načelnik i 
bivši bilježnik dohodiše od nove godine u naše selo barem 
99 puta, a sada izvoljeste vi doći; gotovo, da je učinjeno 
stotinu prijava. 

Na to se bilježnik slatko nasmije. 

— Šta velite, vi ljudi, na to? — Kako ovdje piše, 
u vašem selu dogadjaju se strašne stvari... 

Ljudi šute. 

Bilježnik ih dvaputa pogleda ozbiljno; a ni jedan 
se ne usudi ni usta otvoriti. 

— Starješina je podnio prijavu u ime svoje i -u 
ime 189 kućnih gospodara. Svaki, koji si mu dao vlast, 
da u tvoje ime prijavu učini, ovamo — na lijevu stranu 
izidji — —. 

Nijedan se ni ne maknu. 

— Zar nijedan? Upita bilježnik začudjeno. 

— Baš nijedan. Osiječe stari Ivša s drugog brijega. 
— Gospodine bilježniče! Istina je, da se mi ne dademo 
na rabotu u to vrijeme, kada je navalio najveći posao 
u polju. Mi s proljeća popravismo puteve, u koliko se 
dalo, a i opet ćemo, čim obavimo prešnije poslove na 
njivama — —. 

— Starca Ivšu nitko na rabotu ni ne goni. Primijeti 
starješina u nadi, da će tim ušutjet starca. 

— Da, ne goni! A ne reče li ti i onaj ,brkati“, 
Bog mu pamet prosvijetlio, da i mi starci od sedamdeset 
godina moramo na rabotu, da mladjariji zagvozde gra- 
dimo, ako se koja motika rasadi? A šta piše tamo za 
poćnu patrolu, i ono nije istina: na mom brijegu imade 
petnaest ljudi za patrolu, ali se ni jedan ne boji izaći. 

— U subotu je bio red na vašem brijegu; ali se 
nijedan nije starješini javio, predbaci Gjukan starješina 
starcu. 

— Oho! čvju se glasovi. 

— De, po imenu kaži, kojemu si zapovjedio ? Opet 
će Ivša. 

— Vama nijesam. 

— A jesi li meni, Gjukane ? 

— Ili meni? 

— Meni nijesi — 

— Ni meni. 

— Boga mi, ni meni! 

— Tko te i vidio na brijegu ? 

— Da, kod gazde si zapovijedao. 


- 

— Do pola noći... 

— Do zore — kaži... 

— Do bijeloga dana —. 

— Do ručanog doba... 

— Dok ga nije žera metlom iz krčme istjerala... 

— Šut..., vikne starješina, kada stadoše oni s bri- 
jega jedan za drugim sipati mu u brk. 

— Ja niti sam starac ni dijete; ali života mi moga, 
ako bi, kako je sada nastupilo, izašo noću samo korak 
na polje! — Javi se Imbra, zet (zaćešin, a desni prijatelj 
starješinov. 

— Jer se bojiš sirotan — a prenio bi o po noći 
vuka i hajduka preko gore. Primijeti Pavo i probudi 
opći smijeh. 

— Nekad. A danas lje ne bi! Živ ne bi izššao iz 
kuće noću, dok znadem, da imade strana vračara u selu 

. reče Imbra odrešito. | 

— Tako je. Nitko nije našao svoje glave na ledini, 
da se njom titra. Pomogne mu starješina. 

— A kome vi starješina dadoste zapovijed, pak ne 
htjede da ide na patrolu? Upita bilježnik. 

— Eto, i ovomu. Reče starješina, pokazav na Imbra, 
koji je naherio šešir na desno i preko nosa lukavo žmirio. 

— Pet godina imade, što Imbra ne ide na patrolu, 
već patrola k njemu; pa kako je mogao starješina da 
odredi njega na patrolu? Tko ga je izbriso iz one knjige ? 
Upita Pavo. A Imbra opet hoće da pomrsi, da ne bi bi- 
lježnik ni razumio Pavinih besjeda : 

— Kada se mrak zapodjene, ni iz kuće ne ću da 
provirim, a ne da bi na patrol išo — dok se našim 
selom vucaju zloglasne vračare — ma i u moga tasta 
bilo... e da, nije ovo srce od čelika, da ne bi protr- 
nulo, naišav na kakovu avet... 

Bilježnik promjeri Imbra od pete do glave, pak mu 
zaviri na dno crne duše, a pogledavši naokolo, što go- 
vore oči drugih ljudi, čini mu se, da Imbra spada medju 
one odabranike, koji svašta trebaju i mnogo bez novaca 
kupuju. A opazi na starješinovoj strani nekoliko lica, 
koji su vrlo povladjivali Imbrinim besjedama. 

A da ne dodje do žešćeg prepiranja, upita bilježnik 
starješinu : 

— Vi pišete u toj prijavi: da imade, tobože, s te 
neke zloglasne vračare već i na novo bolesnih ljudi u 
selu, je !' de? 

— Da, šta ne bi bilo! 

— To će nam gospodin učitelj najbolje reći, jer 
njemu je gospodin liječnik to povjerio —. 

— Tako je. Ja sam mrtvozor — moja briga je za 
mrtve, a ne za bolesne... 

— Ja sam i jučer obišo sve kuće, ali ne nadjoh 
nikoga, koji bi na novo obolio, pače se mnogi već opo- 
raviše, koji su bolovali. Istiva je to, da se vrlo mnogo 
govori u kućama o ,nečistom“ Gaćešinom i o vračari 
ženi. Ženskinje koješta pripovijedaju — kano lakovjerne ; 
&li muškarci se smiju i vesele, da će se bar mladež prepla- 
šiti, te ne će htjeti noću da se zalazi u gostionicu našeg 
gazde, što je mogao naš inače poštovani starješina i 
drugim načinom prepriječiti . . . 

— Molim, molim, kojim načinom ? Stane se starje- 
šina izvinjati. 

— Neka vam ne bude na žao, ali posve jednostavno: 
kad bi vidjela mladež, da vi kano prvi čovjek i starje- 
šina ne zalazite gazdi noću, već kod kuće boravite — 
bio bi svakako lijep primjer i mladeži i ostalim selja- 
nima. 

— Molim, gospodine učitelju! Ja sada noću niti ne 
izlazim iz kuće, jer ako nema Imbra srca od čelika, 

nemam ga ni ja. A ako vi tvrdite, da nema bolesnika u 
selu, da nema nečistoga ni kuge, pak zašto ne bi već 
škola otpočela; jer mi vas ne plaćamo za to, da bole- 
snike obilazite, već da djecu učite... 

— Vi imadete posve pravo: tko plaća, on imade 
pravo i zahtijevati, a tko prima plaću, imade dužnost, 
da i zahtjevima zadovolji. A ja nijesam baš reko, da nije 
bilo kuge u selu, jerbo je umrlo i desetak školske djeee. 
Ali svakako je nekakova bila, koje ne doni ni vračara, 
ni nečisti, ni Gaćeša, a vi je dobro kano starješina zna- 
dete, jer ste ujedno i pregledač živine, koja se imade 
klati za hranu ljudima. Tako ljudi pripovijedaju, da se 
o Uskrsu prodavalo meso govedje u selu, a da ono ži- 
vinče nije ni zaklano ovdje, pače se ni ne zna otklen je 
dovezeno, i upravo u onim kućama, koje su govedinu 
kupovale, našlo se je za nekoliko dana bolesne čeljadi ; 
a vama je i poznato, da je ono meso bilo žućkasto i 
dlenavo. A vi ste i sam rekao u jednom mjestu: da Bog 
blagosovi svaku govedinu, ali vi ćete radje na Uskrs da 
vam se kokoš svari... 

— Gospodine učitelju! Pazite, što govorite u brk 
poštenu čovjeku i poglavaru, da ne bi i ja tražio zado- 
voljštinu, kano je od vas traži i gazda Wil— pred sudom, 
već ste poziv dobio, već sjedite na optuženičkoj klupi, a 
čim ćete dokazati? — 

— Tako, tako! Potvrde neki odbornici. A bilježniku 
drago, što je učitelj očitao u brk starješini, pak onako 
prijazno primijeti : 

— Pak zašto nijeste, moj starješino, i to u prijavi 
spomenuli uz vračaru, bolest, Gaćešu i pišući o propasti 
cijelog sela... Ali neka! Nema ništa zato. — Već mi 
recite: A gdje je ta nesretna Gaćešina kuća ? 

— Eno, ona —. Reče starješina i pokaže rukom. 

— Doista. Nešto se jače tamo puši, nego ispod 
ostalih krovova ... Hajdemo, starješino, onamo... Go- 
spodine učitelju, za kratko vrijeme bit ću slobodan, te 
vas obići. Reče bilježnik i pruži učitelju desnicu. Učitelj 
ode kući, a narod osta na okupu. 

— Hajde, šerežane! Opomenu starješina šerežana. 

— Ne, ne... nije nužno. Da imadu u vas barem 
četiri oružnika, imalo bi smisla; al ovako samo jednim 
šerežanom dizati vojsku na onaku babu, baš bi bilo sra- 
motno! Reče bilježnik porugljivo. 

Kad se bilježnik maknu, ljudima se jezici odriješiše. 

— Sramota je to za nas! Primijeti Pavo. 

— Veće sramote nema na ovom svijetu, koliku nam 
ti, Vrboviću, učini onom zlobnom prijavom — stotom 
na broju! U ime 189 hesen sk izazvao si komisiju, 
da mi plaćamo ... Toliki tereti... Pak se često pao 
otklen tolike globe? — Anu, nu. 

— Još stotina komisija, a i degi sela nitko ne uredi, 
dok ovaki ljudi, kano što ste vi Pavo, podražuju narod. 
A tko će drugi prijave činiti, ako ne će starješina. — 
Zar nijesam ja vaš starješina ? 

— Jesi i nijesi. Naše je pravo, da starješinu biramo ; 
a tebe mi nikada ne izabrasmo. Tko te je postavio, onaj 
će sam pasti; a kad on padne, i ti si dolje... 

— Zar ja ću pasti? Vi svi, šta ste ovdje i oni, 
šta ih nema, podnesite proti meni prijavu ... Ali znajte 
vi, da ćete pred sudom na vaše riječi redom prisizati ; 
pak se pazi svaki, da ne dodješ va Lijepo-Glavu za po- 
tvoru. 

Pav6 zažagri očima i okrere ledja starješini. Ljudi 
zamuknuše, čuvši posljednje riječi svoga starješine. 

Bilježnik već stiže do Gaćešine ljese, popostane, dok 
za njim dodje starješina, lamajući rukama: 

— To su vam gadovi! Čim se odmaknuste, šta su 
govorili na vas... 

Bilježnik korakne ravno pred kuću. 

— Hvaljen Isus! 

— Uvijeke hvaljen! Odgovori Gaćeša, izišav na prag 
otkrivene glave. 

Sa hodnika se i Klarica javi! — Uvijek hvaljen bio! 

Do bjeliljke stajala je Julica oborenih očiju, a Lovro 
je sjedio na klupi u sobi otvorenih vrata. 

Bilježnik će ravno u kuhinju. Uze kuhaču i stane 
miješati u kotlu, u kom rekoše da se vari kojekakovo 
bilje. 

— To je sama voda. Reče starješini. 

— Da, gospodine! To je voda, čim bijelim rubine. 
Klarica primijeti. 

-— A čujete, Gaćešo! Vi imadete nečistoga u kući —. 

Gaćeši padnu nehotice oči na Julicu, te odgovori: 

— Ja ne znam, gospodine — — 

Bilježnik pogleda Julicu; gotovo mu se ogadi i 
makne oko s nje. 

— Imade li ovdje neka ozloglašena baba vračara iz 
Trnovca po imenu Klara Jopčeva ? 

Klarica, kako je dizala na kuhači neku pregaču, 
pusti je, podbočiv se zasukanih rukava, pogleda bilježnika 
| reče: 

-. “— Gospodine! Ja sam Klara iz Trnovca; ali niti 
zloglasna niti vračara, već tako vam zloglasni ljudi re- 
koše. Ja se zovem Zdunićeva, a ne Jopčeva — —. 

— Oho! Začudi se bilježnik i pogleda starješinu ; 
pak će, pogladiv Klaricu rukom po gojuom crvenom licu : 

— To je grdna neistina, da bi ovakovo čeljade bilo 
jopčevo koljeno, već pravi potomak pramajke Eve... 
Nu starješino! Može li s takova čeljadeta do sjutra ovo 

selo propasti? — Ii su to pogibeljni poslovi, što ih 
ona radi? 

Starješina šutijaše. 

— Daklem vi ovdje bijelite ? a 

— Da, gospodine, perem, bijelim, teglam, radim — 
— već se u toj kući nije pralo ni redilo više mjeseci. 

— Gaćeša, kažite vi meni, a gdje je vaša nekakova 
snaša ? 

— Evo je, gospodine! Reče Gaćeša, pokazav Julicu. 

— Daklem ti si? Čujte me, Klarice! Kad ćete sve 
rublje obijeliti i ovu kacu isprazniti, onda strpajte ovu 
snašu unutra, pa je nakvasite punim kotlom vrele vode! 

Čuvši Juliea, šta je bilježnik kazo, presiječe očima 
prag, pa kako no lisica iz kokošinjaka djisi i preko le- 
dine, samo joj mogaše stizati očima one zaprljane skute 
i ukoričene noge od tabana do koljena. 

— Moj Gaćešo, to je daklem taj nečisti u vašoj kući, 
što preko praga skoknu ? 

Gaćeša se zastidi. 

— Klarice, jeste li vi udata? 

— Udovica sam, gospodine. 

— Aivi ste, Gaćeša, udovac? 

— Jesam, gospodine. 

— Eto, takovu vračaru vi biste i trebali u kući, da 
vam čisti ono, što je onaj nečisti onečistio .. . Moj Ga- 
ćešo, vi trebate domaćicu, kućanicu na svom domu — 
—, Sretni ostajte! Reče bilježnik, ni ne svrnuv više oka 
na starješinu, ode ravno u školu, promišljajući: šta bi 
danas njegov brkati drug uradio, da se je mogao oda- 
zvati pozivu starješine... ne bi li rasplako ovu nevinu 
ženu ? 

Bilježnik se je čitav sat zabavio u školi. A kad je 
došao opet pred crkvu, dade im mnogo lijepih i korisnih 
naputaka. Najposlije dokrajči : 

— Ja vidim, da ste vi pošteni i razumni ljudi, a dati 
će Bog, da ćete biti i sretni; samo slušajte sve ono, što 
je lijepo i korisno. Imadeš li koji kakovu brigu, dodji 
k meni. Ne more li se ono vrediti u uredu, a ja ću doći 
ovamo, pak uz druge poslove izravnati i urediti po pravdi 
i zakonu, da ne će imati nijedna stranka krivo a ni troška. 
Doskora ću doći medju vas; ali ne na sto i prvu pri- 
javu, već u drugom poslu, što će vas veseliti. S Bogom ! 

— Živio, gospodine bilježniče! Jednoglasno usklik- 
nuše ljudi. i 


IV. 


Sjutradan imala je Klarica još pune ruke posla. 
Uredivši rublje i krevete, očistila je sobu, omela onu de- 
belu paučinu, očistila sudje i sto. Julice nije bilo više ni 
blizu. Treći dan bilo je Klarici da podje kući. Za sav 
svoj trud ne htjede uzeti nikakove nagrade, već reče, da 
je ovo malo učinila za volju surodice bake Žune, kojoj 
duguje mnogo zahvalnosti za dobročinstva. Najposlije 
reče u šali Gaćeši: ako već hoće da ju čim obdari, to 
ju neka pozove, kad će se ženiti, u svatove, pa makar 
bila kuharicom. 

Gaćeši se ponešto srce poumiri i mislio je, da sada 
već ne će nečisti kuće uznemirivati. Držao je, da u Kla- 
rice imade velika tajna moć, a ipak nitko joj ne bi mogao 
reći, da je vračara. Klaričine riječi, da ju uzove u sva- 
tove, ostaše mu nezaboravne; znao je on, kamo ona tim 
riječima nišani: da mu drugo ne preostaje, već da se 
ženi. Za kratko se odluči, da će poći u prozbu udovici 
Trezi; onoj istoj, za koju govoraše Julica, da stoji kraj 
peći, a nitko je drugi nije mogao vidjeti van ona sama, 
i za koju govoraše nesretni Lovro, da ga htjede ugnja- 
viti. Mislio je za stalno, da će Treza dati mu ruku i bez 
svakog izgovora prihvatiti njegovu prošnju, s toga ne 

htjede ni strinki Žuni o tom govoriti, već da joj onako 
gotovo saopći, šta je opravio i odlučio. 

Udovica Treza bila je jedina u cijelom selu, za koju 
je Gaćeša mislio, ako bi se kada odlučio drugi put na 
ženidbu, to bi s njom mogao sretno preživljeti još ono 
dana, što mu ih Bog nakloni. Ni prilike nije imao nigdje 
takove. U Treze bio jedinac sinčić od šest godina, a kuća 
i ostali posjed bilo njena osobina; nitko drugi osim nje 
i djeteta nije imao pravo na imetak niti je s njom pod 
krovom živio. Gaćešo nije na umu imao, da se otima o 
njezin imetak, već kako nije mogao živ obastati u ne- 
sretnoj svojoj kući, pak je mislio, ako se oženi, da bi 
kod nje i bio, a pusta djeca neka žive, kako znadu u 
kući njegovoj. Svoje nakane nije nikada nikomu otkrio ; 
ali su djeca njegova slutila to, i najstarija kći često ga 
bocnu šarenim oplećkom, što ga je Treza nosila. 

Ali ga i ta jedina nada izda. Treza mu u kraiko 
odgovori: Moj Gaćešo, vrijedan si i pošten, nemam ni 
u čem da ti prigovorim ; ali u tvojoj kući caruje nečisti 
duh, u nju ja ne bih išla, pak da je baš sve tvoje blago, 
što ga u našega cara imade. Tvoja snaha vidi često do 
peći ženu u šarenom oplećku; no ne vidi mene — — 
oslobodi Bože! Niti će me kada vidjeti. Tebi ne pre- 
ostaje, već da kamo u svijet podješ i sasvim se sa svojim 
domom i rodom raskrstiš. 

Gaćeši kanuše suze iz očiju, pak snužden i ponižen 
ode kući. Oiključa vrata, pa kako je bio snužden i za- 
mišljen, ne sluteći gorega, korakne preko praga, gdje 
ga ošine munja. Na stelu na bijelom prostirku, kako ga 
brižna Klarica namjestila, opazi ono zlosretno kamenje i 
jaram, kod stijene ljestve, a na peći koto i lonac. 

— Trista muka! krikne i skoči preko praga, pa ode 
k strinki Žuni. 

— Strinko, opet nečisti u kući... 

— Ne govori sinovče! 

— Eno, kad jest — kako i prije bilo. 

Sada joj stane pripovijedati, kako je bio kod Treze 
i zlo prošo, a kad se vratio kući, još gore našo. 

— Nijesi ni trebao onamo ići. Kaži mi, kako ti se 
čini, dok je Klarica boravila u kući, jesi li šta opažao 
i čuo? 

— Ništa, uvijek sve mirno. 

— Pitam te, kako ti se Klarica svidja? 

— Baš nije Treza vrijedna ni jednog prsta Klari- 
čina... 

— Nemoj tako udarati na Trezu. Ako ona ne će, 
tko je može silovati. Imaš li ti, sinovče, dovoljno vjere 
u kuma Marka? 

— Kano u tebe, strinko. 

— A ti podji k Marku, pak iznesite one nesretne 
stvari na polje; opremite se što bolje znadete, u džep 
metni jabuku, a ja ću pripraviti brašnenicu, i prije zore 
krenite na put u Trnovac u prozbu. Pozdravi Klaricu u 
ime moje i zamoli ju za ruku. 

— Pravo kažete, strinko. Ja ću sada do kuma Marka, 
da sve još danas uredimo, a Sjutra ćemo prije zore u 
Trnovac. Ako me i _Klarica odbije, onda ne znam šta 
drugo da uradim, već da odem u svijet — kako mi ona 
u šarenom oplečku reče. Gospodarstvo propada, ništa se 
ne radi. Koliko sam potrošio na dijelbu sa braćom i oko 
sudova i oblasti hodao, dok sam domogo se pravde, pak 
eto danas djavo mi otima i crna bijeda tiska štap u ruke. 
Samo se i na tom putu, kuda me putite, bojim. Vidio 
sam, da je Klarica vrijedna kućanica i mogla bi samnom 
podići gospodarstvo, ali kakova je oca kći, a i ona u 
onom kolu zadojena, da ne bih ja po gori bez uma bježao... 

— Neboj se! U našem selu imade malo i veliko 
nekih predsuda; svaki dogadjaj, svaku dobit, sreću i 

nesreću, patnju i stradnju, bolest i smrt, kišu i led, 
maglu i oblake, pjevanje ptica, plaženje zmije, zavijanje 
vuka, prasak vatre, isto svjetljucanje trula panja i sme- 
tišta pripisuju nečijoj moći, samo ne Božjoj, bez čije 
volje ni vlas s glave ne spane. Meni imade već više 
osamdeset godina, a ja nijesam nikada još ničega ni danju 
ni noću vidjela, već što je Bog stvorio i svakomu je čo- 
vjeku vidljivo. Pak ipak govorahu po selu, da sam vje- 
štica. Od mojih krava bilo mlijeka na pretek, pune ko- 
šare sira i ćupovi masla, pak se na sva usta govorilo, 
da ja muzem tudje krave. Valjda je bila moja krma bolja 
i moje timarenje udesnije. Dogodilo se, da je i moja krava 
najednom prestala dojiti, a ja nijesam nikoga s toga okrivila, 
već mjsli ovako i onako — dosjetih se najposlije uzroku 
u malenkosti. I danas me zovu vješticom, da znadem 
nešto, što mi guščići napreduju. Da bome, da znadem, 
što sam iskusila da je uputno i dobro. Da ja znadem 
više, nego li je Bog u opće čovjeku dao, ne bi danas 
već moj sin u grobu ležao, a imala bi palače zlatom po- 
krivene. I druge, koje se same grade vješticama, da u 
istinu šta znadu, u prvom bi redu same sebi pomogle, 
a ovako, jer ne znadu, ni sebi ni drugomu pomoći ne 
mogu. Moj sinovče! I ja znadem mnogo trava i korijenja ; 
trava, kojima se vidaju rane, korijenja, od koga uvarak 
groznicu i drugi bol ništi. Druga žena može znati toga 
još više, jer se možda tim bavi od zanata, ali za to 
nijesmo mi vještice. Znadu neke i za otrovno bilje, pak 
će ti ga umiješati sa hranom, da dobiš grčeve, glavobolju, 
a možda i smrt; ni takove nijesu vještice, već zle žene 
i ubilice: takovima državni zakon strogo sudi, mnoge 
iskapaše u teškim tamnicama, a neke omastiše i konopac, 
što je nedavno negdje u Bjelovaru bilo. 

Znadeš ti, sinovče, kad se vi braća dijeliste, a naj- 
stariji Toma ode i proda zadružne volove za 300 forinta? 

— Znadem, kano jučer... 

— On je donio novce sa vašara, pred tobom na- 
brojio, stavio u kožnatu kesu, a kesu položio na klupu, 
i reko, neka stoje tamo novci, dok donese iz komore 
ključ od ladice. On je bio kano gospodar, te je imao do 
dijeljenja zajednički novac čuvati. On je izašo iz sobe, 
a vidio si, da je iza njega ostala kesa netaknuta. No 
čim se povratio, kese više nije bilo; a udario na tebe, 
da si ti kesu uzeo. 

— Znao sam ja, da on pije kese uzeo pred mojim 
očima, a uvjeren bijah, da je ni ja nijesam uzeo. 

— A nijesi se mogao jadu dosjetiti, već si posum- 
njao, da je kakova vještica to učinila sebi ili bratu u 
korist. Svjetovali te ljudi, da ideš u Trnovac k staromu 
Jopcu, ocu Klaričinu, a on je bio na glasu vilenjak i 
gatar. 

— Duše mi, Klaričin otac... i ona —. 

— Čekaj! On je bio pametan i uman čovjek. Ti si 
otišo k njemu, je "de? 

— Da, sirinko. Znadem, kano da je jučer bilo, još 
se sjećam, kako me je ispitivo: ,Sinko! Jesi li vidio, da 
je doista iza njega ostala kesa na klupi?“ Jesam, rekoh. 

»A jesi li se ogledo na kesu višeputa?“ — Samo 
jednom, jer ne sumnjah — bivši sam u sobi. 

»Zar ni mačak ni pas — ni u opće nitko nije bio 
u sobi?“ — Bio je mačak, rekoh, i krmača je zobala ku- 
kuruz pod stolom. A mi podavasmo krmači ra strani 
zobanje, kako je zaladilo, a bilo u oči Svijeh Sveti, mi- 
slismo je zaklati. Opet me upita: 

»Kakova je bila kesa?“ Od kože, stara već. Odgo- 
vorih. 

Pitao me: — ,Ne druži li brat možda sa kakovom 
ženom, koju ljudi drže sumnjivom, da više znade nego 
pop i djak?“ 

— Kazah mu, bora mi, za pokojnu Mandu, da s njom 
kojekakove razgovore vodi odkako pristupismo k dije- 
ljenju. 

»Ha! haknu stari, pak mi reče: ,Idi kući i zako- 
ljite onu krmaču, pak ćete nešto u njoj noći“. 


— Da, vi zaklaste krmaču; u njoj nadjoste kesu 
bez novaca, je "de? Reče Zuna. 


— Jest. A bilo ljudi, što okružismo naokolo, da ne 
bi znao tko bi gledo, što po srijedi leži. Ja odoh opet 
k djedu. A on mi reče: ,Sinko, vi ćete se podijeliti, ali 
onih novaca dijeliti ne ćete. Pazi poslije, hoće li tvoj 
brat kakove volove kupovati“. 


Podijelismo se. Nakon dvije godine kupio moj brat 
volove, kakovih u zadruzi nemasmo ; a on nije dobio 
gotovine k6 ni mi, ni prčije po ženi. Udarim ja na njega: 
Brate, sada mi ne laži ni ne taji! Znadeš, da u nas ne 
bijaše običaj nikada živinu držati u kući, da je drvo pucalo 
od zime — naša telad imala je svoje mjesto u pojati, isti 
pas imao je svoju kuću, a krmadi ne zobismo nikada 
ondje, gdje mi jedemo i spavamo. Ti si prije dvije go- 
dine onu krmaču namamio u kuću, a znao si zašto ; 
ti si kesu namazo mašću, a znao si zašto; ti si kesu 
krmači podmetnuo, da ju proždere — — — a kako 
će biti, znao si, da ćemo krmaču za malo dana klati, 
kesa će se tobože naći, ali već izjedena, a za banke 
reći će se ,sagnjilješe“ u krmači. — A nijesi se do- 
sjetio, da ću ja u Trnovac. A mi prije zaklasmo kr- 
maču, nego li si ti i mislio; a nije kesa bila zavijena 
u banke, već banke u kesi. Kesa cijela, imale su biti i 
banke u njoj. Ti si, moj rodjeni brate, lukavim putem 
izvadio iz kese novce, turio u njedra, mene zaslijepio i 
praznu kesu tamo na klupi krmači potkučio. Kaži ti 
meni, kada si namaknuo od svoga gospodarstva za kratko 

vrijeme od dvije godine dana trista forinta? Od žita nijesi, 
od vina nijesi, od marve nijesi, zanatom se ne baviš, već 
ako je to majstorija, što si znao naše novce tajnom ču- 
vati sve do ovog doba. — A Tomo mislio, da ja imadđem 
djavola, a već se mnogo govorilo u selu, da u našoj 
kući nije čist posao baš k& ni danas, pak on prizna i 
reče: ,Ne kazuj nikomu — ni mladjemu bratu; mi 
ćemo podijeliti novce, i pripast će nam i njegova tre- 
ćina“. 

— A ti kano pošten brat ne htjede na to pristati. 
Primijeti Žuna. 

— Ni za cijeli svijet! Već ja rekoh mladjemu bratu, 
a taj u kumpaniju. Došli soldati i odveli Tomu najprije 
u kumpaniju, a odanle u štop... 

— Znadem ja sve, moj sinovče. Njemu sudilo šest 
mjeseci tamnice, a vas svakoga zapalo stotinu forinta. 


— Kazivao mi poslije Tomo, kada se već udobrismo, 
da ga je na to svjetovala pokojna Manda; a .za babu me 
pitao i stari vračar. Ipak je gatar sve znao... 

— Znao je više nego ti, jer te je svjetovao ; a bio 
je uman čovjek. 

— I Klara štošta znade. Prije, dok nije došla u 
kuću, bilo je zlo; dok ona bila u kući — sve je bilo 
dobro, a čim ona ode, opet zlo. 


— Zar ti ne reče bilježnik onomad, da ti trebaš 
onakovu vračaru u kući; ti udovac, a ona udovica. Zar 
nijesi razumio, šta pametan gospodin misli? 

— Razumio sam i znadem, da je Klarica kućanica ; 
ali nešto sumnjam, da me ne bi opčinila. Ja sam u go- 
dinama, a ona još mlada... 

— Moj sinovče, da je Klarica htjela, mogla je poći 
za mladića, koji bi joj raskućio onu njenu prčiju i kra- 
vicu, a ona da ide pod stare dane u svijet motikom na 

ledjima nadnice tražiti. A kad ju stigne bolest i staračka 
slabost, tko bi nju privinuo k sebi. A ovako u tebe imade 
svaki temelj gospodarstvu ; ona brižna i marljiva na tom 
temelju mogla bi graditi tebi i sebi. Znala bi ona, kamo 
će sijedu glavu nasloniti, a ti takodjer. Nijesi ti svoga 
života ni za mladosti ni muževne dobe prelomio, izigro 
po krčmama na pijankama, ti se možeš još danas takmiti 
8 muževima od četrdeset godina; ja sam prevalila osam- 
deset, ali — eto ovih koštunjavih ruku ne bih lje zamije- 
nila za Juličine mlade ruke — —. 

Gaćeša se ozbiljno zamisli. 

— Ovako ne more da ostane. Ako bude dobra sreća, 
bit ćemo nas oboje sretni i zadovoljni; okrene li se na- 
opako, a gore ne će biti — nego je sada. Evo me; ja 
idem do kuma Marka. 


V. 


Gaćeša sjedi sa kumom Markom u svojoj klijeti. 
U kutu medju dvije stijene, što ih uzido nuz hrastova 
brvna, naložiše vatru od prakolja iz vinograda, izdjeljao 
ražanj i nanizo tavan mesa — tavan slanine, te pomalo 
žare, pak će da zalažu ono tučevine, što osta iza lanjske 
nesreće. 

— Ja sam, poče Gaćeša, baki Žuni govorio i na 
sve moguće okretao ; ali ona ostaje pri tom, da ja uzmem 
Klaricu. A velim ti, kume Marko, da se bojim, da još 
veću nesreću u kuću ne dovedem; ove bi se kako tako 
riješio, ali dviju nikada do posljednjega časa, 

— Pa kako bi se ove nesreće riješio ? 

— Evo ovako: Kudgodj sunce grije — svuda žito 
zrije, a ne samo u našem opčinjenom selu. Što sam dao 
kćerima, neka im ostane, a sinu bi dao kuću, zgrade, 
dvor, vrt, ograde i onaj manji vinogradac; a ovaj vino- 
grad, klijet i livade prodo bi za slatki med. 

— A onda? 

— Ono novaca, što imadem u tebe u pohrani i što 
bi dobio za posjed, iznijelo bi zajedno do hiljadu forinta. 
Novce bi turio u džep, pak krenuo u svijet. Gdje bih 
našao po volji mjesto, ondje bi se zakućio, oženio i živio 
do volje Božje. 

— Tudjina je tudjina. Zar te ne bi zaboljelo srce 
u tudjem svijetu, kad bi pomislio na svoj zavičaj, gdje 
su grobovi tvojih roditelja, rodijaka, prijatelja i znanaca, 
a gdje će tvoje kosti trunuti! Znadeš, kako se nekad 
razgovarasmo daleko tamo u Italiji? Zar te ne bi srce 
zaboljelo, pomislivši na ove naše bujne šumice, brdašca 
i ubave doline, kud smo kano djeca stada pasli, igrali 
se i sviralama oživljavali svu dragu okolinu? Ovi naši 
vinogradi, naša polja i livade dadu svakomu dovoljno 
življenja, samo ako je godina. Bilo je i kakovih godina 
nerodic4 ; ali naše Podgore ne raseliše. 

— Pravo imadeš; ali kako ću ja da uvijek u to- 
likom strahu živim —- —. 

— Zar ti ne kaza baka Zuna. Moj kume! Klin se 
klinom izbija, što vračare sagradiše, neka vračara raz- 
gradi! ' 

— Ipak misliš, da se Klarica u takove poslove ra- 
zumije ? 

— Barem sam vidio, dok je bila u kući, sa tvoga 
krova ni slamka se ne omaknu. 

— Kume, kume, možda se tebi hoće svatova i ve- 
gelja... 

— Nemoj tako, kume Gaćešo! Ako se meni hoće 
veselja, a ti znadeš, da imade u mene još koji groš pod 
blazinom. Pak da je litra vina žuti dukat, a ja ne bih 
uzmicao, od svojih bi usta i tebi primicao. Kako znadeš, 
ne treba za to svatova, a veselja može biti. Već ja pamtim, 

šta ti bilježnik reče: da samo onaka vračara može išće- 
rati nečistoga. 

— Jednog išćera, a možda drugi ostane — —. 

— Ako tako, onda ćemo svi udariti i potjerati ju 
preko visoke gore. 

— Kume, kad si nosio one ljestve, što ih djavo 
podmetnuo, klonuše tvoje junačke ruke i pobježe glavom 
bez obzira... 

— Danas lje ne bi bježao — trista mu jada! — 
Ej, da vidiš... kroz prozor bi bacao ono kamenje i 
ljesive — — | 

— Jaram bi se zadjeo za prozor. 

— Stisnuo bi ga, evo gle — kano žemlju i preturio 
na polje... Reče Marko, zaškrinuv zubima. Pogladi si 
debele brkove, pak se napije iz vrča. 

— Kaži mi, kume, šta si platio Klarici, što ti je 
ruho očistila i uredila, a onomu — djavolu ako ne više, to 
.barem jedan rog skršila sa čela? 

— Ne htjede plate, već mi reče: kad ću se ženiti, 
da ju za to uzovem u svatove, makar kuharica bila. 

A nu! A ti sada polaziš, da ju zoveš u svatove —, 
ali ponesi lijepu jabuku. 

— Ne znam ni sam šta? 

— Znadeš šta? Ja imadđem dva dukata, pak šta 
vrijede — ti meni u bankama vrati. 

— Hvala, kume! Njoj će biti to vrlo drago. A 
otklen tebi još dukati, moje ga oči ne vidješe imade sila 
godina — —. 

— Uspomena su... Drugomu ne bih dao jednoga 
za dvije desetače. Ali mi smo kumovi, a zgoda takova, 
kakovih malo u životu imade. Sada da ti baš kažem 
otklen meni dukati. Sjećaš se onog vremena, kad smo 
marširali pred Custozzom, a naš lajćman Belan pade u 
neki endek. Noć je bila, mrak kano u rogu. Ubio si 

nogu u članku, pak zapomaga. Ja odložih pušku, te u 
cijeloj opremi pustim se unutra, gdje je on stenjao do 
ramena u vodi. Izvukoh ga sretno; ali obojica bili smo 
mokri do vrh glave. Sjutradan pozvalo mene u logor na 
raport pred kapetana. A šta ću ja, sve mokro — —, 
Dobijem u naruč od Pere Bičanića odijelo —. 

— Znadem Pera. Uleti se Gaćeša. 

— Umro je, pokojna mu duša! 

» — Umro? 

— Da, umro. On meni dade haljine — a pristale, 
jer smo bili jedne visine i jednako plećati. Dodjem pred 
kapetana, a on me vrlo pohvali i nadari frajtijom. Tako 
ja postah frajtom, a poslije nikada veći. Odanle odoh u 
oficirski odjel, gdje je Belan ležao na logu. Otekla mu 
u glježnju noga kano val. On mi pruži ruku i stane mi 
se zahvaljivati. A prije, nego li podigoh ruku da mu sa- 
lutiram — moj kume, on zatrapi rukom pod uzglavlje, 
izvadi dva dukata i pruži mi. Ova ista dva dukata, što 
ćeš ti ponijeti kano jabuku u Trnovac. 

Gaćeša se veselo nasmije, uzme vrč i natoči vina, 
pa će Marku: 

— Kume, u zdravlje ti bilo! 

— U zdravlje gospodinu Belanu, umirovljenomu sat- 
niku! Nazdravi Marko. 

— Zar još živi? 

— I kaki snažan starac, moj kume! Kako sam čuo, 
hoće svi, da bude glavarom naše općine. Pa neka ga! 
Šta će nama kaki brkati silnici, kojino putuju od sri- 
jemske Indjije do nakraj našeg Zagorja od općine do op- 
ćine, a nigdje ne mogu dva Božića obastati. Dok dodje, 
mili ti se ovamo i onamo, da ga izaberu, a ne znaš šta 
je, kakav je i gdje je bio; istom kada bude potvrdjen, 
a on te stane biti; ja sam sada vaš goso, šta vi meni 
možete, divljaci jedni! 

— Šta to kažeš? Baš mi je milo... E, Belan — 
penziju imade, naš narod poznaje —. 

— Tako je. 

— Dok se nije smrklo, natočit ću ova dva barila i 
pljosku, što ćemo ponijeti zorom na put. Reče Gaćeša, 
izvadi čep i stane točiti. Za tananim čepom lagano je 
vino curilo, a dotlen se ona dvojica na izmjenu iz vrča 
po više puta napiše. A napili se ljudski, te ne bi sada 
marili ni sa lavovima ni sa djavolima boj zavrći. > 

Krišom odoše, a ne preko sela, da ih svatko ne 
vidi. Već je i mrak pao; a kad dodjoše do kuće, nijesu 
vidjeli ni prsta pred očima. 

Gaćeša rastvori vrata. 

— Ja ću prvi unutra ... trista mu jada! Reče 
Marko. | : 
— Doduše ne ćeš, već ja... Zar misliš, da je moje 
srce od repe — —. 

— Ja ću prvi! Reče Marko. 

— Ne ćeš ti, već ja — opet će Gaćeša. 

Teturajući kano da do koljena vodu gaze, oba se na 
jednom proturaju kroz vrata. Gaćeša potraži na gredi 
svijeću i zapali. a 

— Aha! Začudi se Marko. 

— Gle kume, sve je onako, kako je još jutros ne- 
čisti namjestio. 

— Krčimo, trijebimo to, uboštvo je tvoje, ali oskvr- 
njeno rukom prokletnika. Znadeš, kako rekoh — — 
trista mu jada! 

Poviče Marko, otvori prozor i stane bacati ono ka- 
menje, kamen za kamenom — krkac! Da se je kuća 
potresla. Stište jaram, baš što reče kano žemlju i proturi 
kroz prozor. Ljestva ne mogaše turiti kroz prozor, već 
ih izvuče na vrata. A lonac i koto iznese sam Gaćeša u 
kuhinju. | 

— Tako se, kume moj, krči, reče Marko — a sjutra 
na dva sata prije zore... 

— Ako Bog da! Odgovori (Gaćeša pruživ desnicu 
svomu desnomu prijatelju i kumu. 

Marko ode pjevajući. A trebao je mukom proći u 
ono doba; no tko bi njemu sada grlo začepio. (Gaćeša 
puhnuv svijeću, pusti je mimo sto, šta ga je briga — —, 
pa onako obuven i obučen legne na čisto prostrt krevet. 
Zahrče i zaspi kano zaklan. 

Mjesec je već poskočio i obasjao svu sobu. Bilo je 
oko pola noći. Gaćeša se prene iz sna, pak se stresa i 
rastresa — kano da je na mrazu ležao. Ustane se, da 
dohvati svijeće; a trebao je desetak puta da zapali ži- 
gicu, doklen nadje svijeću pod stolom. A gle jada! 
Prozor širom otvoren, kako ga Marko ostavio. Baci oči 
naokolo sobe, nije li se tko uvuko i stvari pokupio. A 
tko će najposlije u takovu kuću noću, pak da baš nema 
vrata ni prozora. 

Svuče odijelo i preruši:. vrat ovije svilenim rupcem 
i u dva kraka ga zauzla, novi prsluk, novi kaput i šešir 
sa gizdavim paunčetom kano čelenkom, a mjesto opa- 
naka obuje čizme kordovanske na škrip. 

Kad dodje k Marku, da ga probudi, a Marko već 
bio budan na nogama. 

— Ja ću, kume, Kk strinki, a dotle ćeš i ti biti 
spreman. 

— Samo žurno! Mjesečina je kano bijeli dan; da 
stignemo u Trnovac do sunčano doba. Opomene ga Marko. 

Došav Gaćeša k strinki Žuni, nadje već u pripravi 

pogaču i pečenu kokicu. 
= — Uskori sinovče! Pozdravi mi Klaricu i reci joj, 
da te ja šaljem, jerbo je to moja želja. Ti ćeš ovaj korak 
do smrti blagosivati. Putuj, sinovče, u sto dobrih časa i 
čestito ti bilo! 


Vračara Klara. 5 

VI. 


Uprtiše oni torbe, čuture i pljosku, pak udare onim 
putem, kojim je neki dan sam Gaćeša putovao. 

— Kume! Reče Gaćeša, vjere mi, ti dade sinoć 
tvojoj krvi zobi, ta bacao si ono kamenje kroz prozor 
kano kruške —, samo si zaboravio prozor zatvoriti, pak 
je hladilo — uh! 

— Ako je hladilo — mogao si i sam zatvoriti. 

— Ne ođutih, dok se nijesam prenuo, a onda — 
kako mu drago. Spavao sam do pola noći samo jedan 
jedini san — i to je bio san mrtvoga. 

— Hvala Bogu, i ja — kano zaklan —. Pjevajući 
teturah, malo što ne padoh u onu dumaču. Vince — 
kako je tučevina, dobro grije, još mi i sad po žilama igra. 

— I meni. 

— Trista mu jada! Potpazio me je stari Zvonar, 
pak se izdero na me: ,Zar Marko iz vrzinog kola! Baš 
si se posla prihvatio, šurujući sa Gaćešom, s čije kuće 
propast će i podivljati cijelo selo! A ja njemu nešto 
lanuh — — žao mi je, ali neka ga! 

— Pravo si uradio, neka ga! Valja da je vidio, kako 
si bacao kroz prozor one stvari; u kući bila vidjelica, a 
kroz mrak se onda iz daleka vidi i dobro razabire. Ako 
je vidio, sjutra će biti preklapanja po selu; niti će mo- 
tika kopati, ni kolovrat presti, samo će pokućarke pro- 
lijetat od praga do praga kano mačke. 

— Još da ti kažem, kume, a spomena gotovo nije 
vrijedno: znade zvonar i to, da smo bili cijelo poslije 
podne u klijeti. — ,Ha! reče, raspikuća Gaćeša prodao 
volove i kravu, a sada prodaje njive, livade i vinograd. 
Pak se i ti, Marko, polakomi, na ledjima ti poputina — 
sjutra ćete valjda u grad, da slažete ugovore — —. 

— Grlo ga zaboljelo! Zar ja raspikuća? A tko mi 
prevratio gospodarstvo, nego li djeca. Već me izjeda sra- 

mota! Pusta djeca Bogu se ne mole, ni za njega ne 
znadu. Čuo sam jučer, šta mi kći govorila; to ne more 
drugačije ni da bude: oni tražiše pomoći negdje u vra- 
čare, pak se sve prevrnu na moju kuću, a ja — eto, ne 
mogu ni da selom prodjem — —. Zar da mene selom 
mladina popljuva ? Ne, kume! U čas dobri učinismo ovaj 
pohod u Trnovac, ako ne će bolje, a gore biti ne more. 
... Pravo se kaže: grmlje imade oči a stijena uši; i 
nas je netko iza klijeti nasluškivao jučer, dok zvonar 
znade, da je bilo razgovora o prodaji njiva, vinograda i 
livada ... 

— Jest, duše mi! Potvrdi Marko. 

Lagano uz brdo koracaju stazicom poznatom u za- 
voje. Čas stanu, raspređu razgovor, a ni o čemu drugom, 
već o pustim čarolijama, čim si čitavo selo srca truje. 
Opet će pohićeti, da naknade ono nešto puta. Hvatiše se 
gore. Gora drži četiri sata, a prekrila ju ernogorica, 
ovamo i onamo omašite bukve i cerovi. Mjesee sjaji, ali 
je još noć; gdje im proći bukvikom, u kom je čisto, 
svaku stazicu i raskrsnicu razabiru pod lišćem, a imađe 
ih na sve strane ko žilica po dlanu. Ali nije tako u 
ernogorici. Pod njom tamno; guste iglice povile se go- 
tovo do tala, onuda sjekira ne kreše: sporo se putuje, 
jednom rukom valja pridizati grane ispred očiju, a drugom 
zaklanjati oči. Onuda nema razgovora; jednu progovori, 
a već gi posrnuo — prekida se kano u prelje neva- 
ljane niti. 

— Sada već znadem, gdje smo. Nijesmo daleko, 
reče Gaćeša, obašav goru s ove strane, — tamo, gdje 
nas sada sretnu dvije raskrsnice, imade stara počivaljka ; 
onuda nitko ne prodje, a da ne sjedne pod jeliku. Malo 
pošli, i eno ih pa čistini. Za mjesečine osjen pritisnuo 
pod tankom jelikom, ondje oni počinuli. Već se čuje ku- 
kurijekanje. 

— Blizu nam selo. Primijeti Marko. 

— Oku na dohvatu. — Odgovori Gaćeša. 

Pijetli se raspjevaše i svu okolicu iz sna prenuše; 
sve pozdravlja rumenu zoricu ugodnog svibanjskog ju- 
trašca. 

Sjednu i gledaju selu bijelomu, što se razmaklo po 
valovitom zelenom pobrdju. Selo i gorovitu okolinu uzeše 
poda se. Golemi visovi, po kojima se do nedavno pre- 
predahu rozgve bujnih i lomnih vinograda, sad se bijele 
kano glava, s koje opuzla kosa. UŠš izjela i uništila jedino 
izdašno vrelo privrede, samo gdjegdje vidiš koji trsić 
do koljena uzrasto, posljednji put valjda lista. 

— Kume Marko! Gledaj na onome osrednjem humu —. 

— Vidim | 

— Gdje su upored tri kuće —. 

— Vidim. 

— Gdjeno na omalerom travniku imade studenac 
na čekrk —. 

— Vidim. 

— Vidiš li onu kuću novom slamom pokrivenu ? 

— Vidim. 

-- I niže kuće komoru daskom pokrivenu ? 

—. Vidim onu malenu —. 

— Da, malena je, ali izgledna; ona je kuća skupna 
Zdunića, a komora Klaričina. 

— Nitko ne izlazi... 

— A kud će izlaziti tako rano — —. Još spavaju, 
najsladji san borave, a koliko mi puta prevalismo ... 

— Nešto se dimi iz komore —. 

— Kano da je Klarica već budna. Primijeti Gaćeša. 

— Možda kakovo bilje vari —. 

— Ili se sprema na put, pak je uranila. Pohićet 
nam je, da nas ne bi prevarila. Reče (Gaćeša. 

Pohitješe što se može niz brdo. Gaćeši stane krv 
življe žilama teći i srce burno kucati. 

Hvatiše se livade i potočića. Prodju po tananoj brvi; 
opet će potok u zavoj, a oni i dvoč preko brvi, a onda 
prodju dva prijelaza, — eno ih kod stud8anca. Umiju si 
ruke i lica. Gaćeša izvadi iz džepa češalj, poravna i po- 
češlja kosu, pak dade i Marku. Još mali puškomet puta, 
pa ih — eno pred komorom. 

Komora zatvorena. Klarica već pristavila vareniku i 
u taj tren zakuhala kukuruzno brašno u oveliki lonac. 

Gaćeša joj spomenu Boga. 

— Pomoz Bog i dobra ti sreća, Klarice! 

Klarica se trže i ogleda, pak veselo prihvati: 

— Bcg vam pomogo! Zdravo uranili! 

— -Nije već rano, kad već ti zgotavljaš ručak, za 
cijelo imat ćeš mobu danas... 

— Bome, ne ću. Već pripravljam za moje; oni će 
na vašar. I vi dobro došli! Unidjite u sobu, sada ću ja... 

Oni unidju, i ona za njima pristanula. | 

— Sjednite, odložite; znadem da ste umorni. 

Klaričina braća gledahu kroz prozor; poznadu ih, . 
ali im za čudno, kako se došljaci natovariše, 

— Na moju dušu, dodjoše u prozbu. Reče jedan. 

— Što bi drugo! Reče drugi. 

Već se i snaše podigle, pak će muževima: — Kako 
ćete na vašar ? Ako su prosci, te isprose, valja red uči- 
niti, a ne onako samo... 

Jedna uze metlu, da hitro pomete sobu, a druga 
pokrije krevete i čistim stolnjakom prostre stć. 

Klarica narezala punu zdjelu žganaca i varenikom 
polijala, pa kada doni u kuću na stć, upita ju stariji 
brat, u kom poslu dolaze prijatelji? Da dalje putuju, 
navratili bi se k njima, a ne _k njoj, jer ih veže prija- 
teljstvo ; kad oni kamo putuju preko pjihova sela, kod 
njih nadju noćišta i dobrodošlicu. 

— Ne znam, odgovori Klarica. 

Stariji brat namah će u komoru: 

— Zdravo i dobro jutro! 

— Zdravo, Filipe! Odzovu se oni. 

— Kuda vi tako rano, da i vas ne vodi put na 
vašar ? 

— Ne, brate! Već baš ovamo: ovdje nam meta. 
Odgovori Marko. 

U tom razgovoru stanu se prijateljski rukovati i pi- 
tati za zdravlje. A domaćin ih uljudno uzove: 

— Ručak na stolu; molim, da i vi s nama uživate. 

Digoše se obojica. Mladji brat i s naše izadju im u 
susret, da ih pozdrave. 

Njih četvore sjednu za sti, a žene će stojke jesti. 

— De Klarice, donesi i ono naše iz komore. Reče 
Marko. 

— A šta će, prijatelji! Treba i vama; mi danas 

nešto ranije sjedosmo k ručku, jer nas vodi put na vašar. 
| — Samo ti donesi — Opet će Marko, 

Klarica se okrenu i donese barile, pljosku i torbu. 
Marko primi pljosku : 

— Da si mi zdravo, Filipe! 

X — U dobrim je rukama. Odgovori Filip, a Marko 
se napije i opet pruži Filipu. 

Dok pljoska prodje od ruke do ruke, Marko razreže 
koku i pogaču: 

— Založite prijatelji! A onda ćemo se razgovarati. 

Muškadija uze po komad mesa i pogače, no snaše 
se stanu niječkati. Marko ih ipak nanudi. 

Najposlije uze Marko riječ : 

— Mili susjedi i prijatelji! Mi dodjosmo; a neka 
ne bude za to zamjere, što dodjosmo na radićak, kada 
svaki imade posla. Vi se opremate na vašar; ali vas za 
to i drugi put ne mine dobra kupovina. Ne smije čovjek 
na to računati. Koliko puta ja podjoh, a lasiea mi pre- 

trčala put, a ja ipak sretno pazario; a bilo zgode da 
je Di ne vidjeh na cijelom putu, a bolje bi bilo da nijesam 
onog dana ni mislio na vašar. Mi znademo vag i vašu, 
knću, poznavasmo i pokojnog oca, Bog mu dao duši 
lako! Znademo vas čestite i vrijedne, da u vašoj kući 
vlada sloga, ljubav i bratska pažnja. Veselim licem i 
radosnim srcem mogosmo se navratiti u vašu kuću. Mi 
znademo, da u kući, gdje je čeljade po dobi najstarije — 
a žensko bez roditelja, ma da i svojom pameću misli i 
samo je gospodar svomu srcu, ipak popušta volji, jačoj 
strani, volji brata jednog i drugog — ako su i mladji 
godinama. 

Mi dodjosmo u prozbu. Ja kano krsni kum Gaćešin, 
a mimo to vrsnik i prijatelj pitam vas, bi li dali vašu 
vrijednu i čestitu sestru Klaricu Gaćeši, da učine svezu 
vjernosti i uzajamne ljubavi do smrti obojega ? 

— Ne pitaj nas, prijatelju Marko, već ti pitaj nju ; 
jerbo je ona, a imade već dvadeset godina, što je obu- 
dovila, uvijek čestita bila i nikada nije stranputicom 
skrenula, a prosto joj bilo da radi što je nje volja, pak 
joj prosto i sada. A bilo je takovih prosaca, kojima se 
ne bih ni ja kratio dati svoje rodjene kćeri, da je na 
udaji, ali ona ne htjede poći, pak će i sada znati po svojoj 
volji i pameti odlučiti. Odgovori Filip. 

— No Klarice! Ti znadeš kako je kod kuma Ga- 
ćeše; ne ću ni da hvalim ni da kudim. A nijesmo ni 
mladjarija, da budemo istom nagledači, pak mile lale 
— podmećući zamke, već kano razumni ljudi istinom po 
srijedi. 

Klarica stajaše do kreveta i slušaše riječi Markove, 
a oči sustavila na zabrinutim licima Gaćeše, a gotovo da 
je sve misli u jednu smislila, pa progovori: 

— HE Bože, znadem ja kako je u Gaćeše. Tamo 
treba domaćice i reda, a nerad i danguba da se trijebe 
iz kuće, i onoj kući ne bi ravne u cijeloj Podgori. 

S tijeh riječi obasja sunce Gaćešu, on oćuti u srcu 
ono milje, što oćutio nije od onog časa, kako je sa po- 
kojnicom pred oltarom klečao. 

— Hoćeš li, Klarice, dati svoju vrijednu ruku momu 
kumu ? Hoćeš li poći za nj? Upita Marko. 

— Hoću. Odgovori Klara mirno i ozbiljno. 

A Gaćeša zarovi ruku u džep, pak joj dade dva 
žuta dukata — davnu kumovu uspomenu, što mu u čas 
dobar na izmjenu dade: 

— Evo, Klarice, tebi jabuka a meni tvoje srce! I 
pozdrav ti od strinke Žune, to je njena vruća želja bila. 

— Hvala vama i surodici Žuni! Reče Klarica — 
primivši jabuku. 

Na to se i one dvije snaše od peći približe. Svaka 
sjedne do svoga muža i stane ga rukom gurkati. 

Filip sa svojim bratom izadju na hodnik, a Filipova 
žena progovori mudro: — Valja pismeno načiniti . 

i — Nije tako, progovori druga, ona je u jednakom 
dijelu s vama, pa kud smo mi došli, ako ona zatraži 
BVOje .. . | 

Braća im se jedva oteše, znadu oni, da će i to na 
red doći, pak odu u sobu da življe potjeraju pljosku od 
ruke do ruke. 

U neko doba primijeti stariji brat: 

— Kume Marko! A kada mislite poći do gospodina 
župnika ? 

.— Namah, brate. U kuma su sve isprave, a zapreka 
nema nikakovih. 

— Šta misliš, Klariee? Upita Filip. 

— Tako i ja misliti; ti ne ću istom u rod da pitam 
i molim dozvolu. 
| — I nama je tako drago; Odgovori Filip. — Nijesmo 
ni mi, da kakove uslove pitamo ; ali ipak držimo, da bi 
 bilo'u redu neko: sporazumljenje učiniti: Klarica je naša 

rodjena sestra, a Bog znade, šta je komu od nas braće 
sudjeno. Danas živ, a sjutra mrtav, te ne bi pošteno, da 
se poslije čije smrti zapodjene parnica i raskući ovo, što 
nam otac privrijedio, a mi mukom za zlih godina u 
sakupu sačuvasmo. Sestro Klarice! Imaj i to na umu, da 
tebe pripada na temelju oporuke jedna trećina, a u nag 
imade u svakoga po troje djece, a može se naći i još 
koje; vinogradi propaše, livada imade nešto, a zemljišta 
vrlo malo, ako i djubrimo, slabo rodi, a ne djubrimo li, 
gotova je nerodica: a da to možemo, ne smijemo blaga 
raskućiti. Ti imadeš svoju prčiju, nitko se na nju ne 
lakomi, pak ti reci, šta tražiš u gotovu od domaćine? 
Da uslove učinimo, da poslije više ne tražiš ništa van 
bratska srca i ljubavi do groba. 

Klarica zažme ramenima: | 

— Ja ne znam, kako vi, braćo, mislite... 

Braća izadju na domijenak, a žene se u tili čas za 
njima požure. Klarica osta sa mladoženjom i Markom u 
razgovoru. Marko se nagleda kroz prozor i reče: Vidim 
ja, da u toj kući žene ne gospodare. Gle, kako ljutito 
krile rukama, što ih muževi ukloniše! Kleo bih se, da 
kada su same kod kuće, da je njihova vlada golema i 
nesnosna... | 

— Baš tako. Potvrdi Klarica. Ali u sto dobrih časa, 
što se uselih u komoru, da ne vidim, kako siče zmije i 
ne imavši trećega jedna drugu kolje. 

Braća se vrate. Sjedne svaki na svoje prijašnje mjesto, 
a žene će namah za njihovim petama i stave se do peći. 

— Znadeš, Klarice, šta? Progovori Filip. Šta je 
tvoje — tvoje i ostane; a od domaćine mi ćemo ti dati 
do mjesec dana stotinu i pedeset forinta, a u ime gozbe 
na ruke pedeset forinta. Jesi li zadovoljna ? 

— Jesam. | 

— Pa kad jesi, a mi ćemo to pismeno načiniti pred 
gospodinom župnikom prije, nego li zapis učini. Hoćeš 
li tako ? 

— Hoću. 

Na to se i snašama kraj peći razvedre ona smr- 
štena lica. 

— Ami prijatelji i kumovi, osigurajmo se, da zate- 
čemo g. župnika kod kuće. Reče Filip. 

Klarica ode u komoru da preruši ruho, a snaše se 
zabrinuše, kako će bolji objed pripraviti. U kući bilo je 
smoka i svašta, što je trebalo, ali da, snaše ne mogu 
da ne odu u susjedne kuće po tiganj, zdjelu, tanjure i 
svašta, samo da puste glas u selo, kakove goste časti 
Zdunićeva kuća i da je Klarica isprošena. 

Dok se Klarica opremila, urediše se i braća, pak će 
njih petero u župski dvor. 

Strie Joza zaklo i raspravio tovno prase, što ga još 
o pokladama kano odojče u kotac turiše; snaše zamije- 
gile i načinile svakakih kolača, skuhale pretilu kokoš i 
zakuhale bijele rezance. Prisežnik Niko kano glavni pri- 
jatelj kuće Zdunićeve donio dvije boce šljivovice i baril 
vina. Napomenut mi je, da je glas proljetevši iz Zdu- 
nićeve kuće do na kraj sela vrlo iznenadio svakoga, pače 
u mnogim srcima probudio zavist. Nema za to ništa, šta 
je Gaćeši šezdeset godina na plećima, on je junak, koji 
bi se mogao sa svakim Trnovčanom i desetak godina 
mladjim ogledati ne samo snagom, već i onom mu- 
ževnom  svježosti: na njegovu licu nijesi još mogao 
opaziti staračkih poteza k6 ni u jednog Podgorčana nje- 
govih godina, jer to su ljudi kršna stasa i duga vijeka. 
Za ono vrijeme, dok je u Krajini sablja zapovijedala, nijesu 
patuljei nicali, kako danas niču u novom naraštaju, što 
si svačim zdravlje ubija i život pokraćuje. U Podgori 

još kako tako nalazi se nekog blagostanja u mnogim 
kućama, gdje imade radine čeljadi ; ma i nerodica godina 
stigla, još se mogu za godinu dana uzdržati, da ne padnu u 
dugove. Ali u Trnovcu je naopako. Tamo što su imali 
boljeg zemljišta, vlastela je uzela; vinograde uš uništila, 
pučanstva mnogo, da ih ne mogu njive hljebom hraniti, 
pa kad nastane proljeće, polovica sela polazi u svijet 
motikom na ledjima nadnicu tražiti. Sretnom cijene svaku 
djevojku, ako se može udati u koju kuću u bivšoj Kra- 
jini i nema djevojke u Trnovcu, koja ne bi pošla za 
Gaćešu ; zato i bilo zavisti u selu, što zapade ta sreća 
Klaricu. 

Tako Trnovčani smatrahu sretnima Podgorčane, a 
i oni se sami nekim ponosom kočiše, tobože, što imade 
u njih svega i ovake zgode više, nego li u onom zagor- 
skom selu. U istinu, tko bi zavirio potanje u njihov dru- 
štveni život i gospodarske privrede, a prilike — kakovih 
ne moreš na blizu naći, požalio bi ih vrlo, što stadoše od 
nekoliko godina opadati i stotina je zatornih klica svaka- 
kvog zla uhvatilo svoj korijen na njihovim domovima. 

Crkva podaleko, selo zastranjeno u zabit bačeno, a 
škola ne more da izvida vanjskih rana na staroj koži, valja 
da vije mladi život; pa ako koja zacijelila, pogubna će 
strijela udarit od druge strane, jer nema milodarne ruke, 
da podigne bedem izmedju njihove sirotinje i s druge 
strane nasilnog bezakonja. 

Znadu Trnovčani, da su u Podgori ljudi od nekad 
na glasu junaci, ali danas za čudo strašivice; čuli su 
oni svakakih glasova o utvarama, što okupiše i staro 
i mlado, a najviše Gaćešinu kuću; ali su već navikli i 
u vidu njihova razuma to ne kvari cijene selu. Imali su 
Trnovčani za više godina u svom selu vrača glasovitog 
Zdunića; ali on je bio vrač i pomagač strancima, a 
njima nikada, niti su dolazili k njemu po uroke ili 

sličnom poslu. A kad je trebalo mudra savjeta, svaki se 
je k njemu navratio. 

Dok se mladenci kući vratiše već je bio sto prostrt 
ne samo za njih, već su namakli još nekoliko tanjura i 
stolica za najbliže rodjake, a do peći se natislo i nepo- 
zvanih svakakvih kumica, tetic& i roda od devetog ko- 
ljena: snijela voda šušanj, pa načinila krš. 

Veselo se vratiše blagosovom gospodina župnika i 
pismenim ugovorima, da će biti dobro po Gaćešu i nje- 
govu djecu, po Klaricu i njenu braću. 

Klarica pljesnu rukama, pak pohiti u kuhinju da 
pomogne snašama, a stotinu puta im je pomogla i izmije- 
nila ih, pa kako ne će danas, kada joj već odbrojeni 
časi boravka na očevini. 

Prisežnik Niko pun šale i doskočice znao razigrati 
i razveseliti društvo. Kum Marko stao pripovijedati sva- 
kakve zgode i nezgode iz krajiškog vojničkog života, a 
onsdakako ponio se svagdje kano junak, kadšto i Gaćeša 
uza pj. Ali nema samo u Podgori junak, imade ih i u 
Trnovcu. Prisežnik Niko isluženi vodnik Leopoldovac 
umije mnogo pripovijedati o Bosni, jerbo je za zapreme 
bio u Jajeu i Banjoj-Luci. Stari kum Vid živo pripovijeda 
o madžarskom ratu, o banu Jelačiću. No Gaćeša kano 
da na sve te žive i slikovite opise haje i ne haje; pre- 
turio je i on dosta svoga vijeka, ali sada ga more druge 
brige. Gaćeši se čini, kano da gleda crne dane svoje skore 
budućnosti. Lako bi ga kum Marko razvedrio i osokolio ; 
ali da — trebalo bi dirnuti u ljute rane, što mu leže na 
srcu. A tomu nema mjesta ovdje, gdje je na okupu tudja 
čeljad, jer bi moglo biti čudnih razgovora i klevetanja. 
Reklo bi se, da je Gaćeša odveo za to Klaricu, da po- 
stavi gredu na prag kuće svoje, koju mu smućuje nečisti. 

Primaklo se već i blizu tri sata poslije podne. Ve- 
gelje bi još burno teklo, da kum Marko ne pomrsi: 

— Kumovi, braćo i prijatelji! U Pavljane imademo 
četiri sata puta. Nama se je konačno dogovoriti. Svakoga 
od nas pritežu i druge brige; kuće bez gospodara, a 
mladjarija ne umije onako, kako mi hecćemo i znađemo. 

Na te riječi podiže se Gaćeša, Filip i brat mu, a 
Marko će ravno za njima u Klaričinu komoru. 

— Klarice i kumo! stane Marko govoriti, kako se 
već putem razgovarasmo, poći ćemo nešto ranije, a sad 
već ni rano nije, mrak će nas stići. 

— Sve jedno, a mi ćemo naći u dobra prijatelja 
prijateljice konak. Primijeti Klarica. 

— A koji će od vas dvojice s nama? Upita Gaćeša. 

— Neka Filip ide, stariji jest. Odgovori mladji brat. 

— Dobro. Bit ćemo kod rane mise, a onda se može 
Klarica s bratom vratiti. U nedjelju dodjem ja na mojim 
kolima da odvezem stvari, a jedan od nas može dovesti 
kravicu. Sjutra je nedjelja, g. župnik može prvi put ozvati 
danas osam dana drugi put, a na Spasovo u četvrtak po 
treći put. Razredi Marko. 

— Pa onda može biti umah vjenčanje. Reče Filip. 

— Vi šurjaci i prijatelji ne trebate činiti nikakova 
troška, već dodjite pustoruci kano u crkvu, da se prija- 
teljski porazgovorimo. A bilo bi mi drago, da dodje i 
kum Vid. Stane ih prijazno Gaćeša pozivati. 

— Svače! Jednomu se od nas nadaj — meni ili 
bratu, a za kuma Vida ne znam, možemo ga upitati. 
De Klarice, uzovni kuma Vida! Reče Filip. 

Klarica ode i vrati se, a za njom pristane Vid. 

— Kume, vi ne smijete nikako učiniti, a da ne biste 
došli na dan vjenčanja u Podgoru, da se junački prove- 
gelimo! Kaže mu Marko. 

— A kada je vjenčanje? Upita Vid. 

— Na samo Spasovo poslije mise. 

— Na Spasovo. . . ne mogu. Počeše se Vide iza uha. 

— Zar nije moguće? — Hoće li za to kuća pro- 
pasti — e kume... Primijeti Marko. 

— Ne će propasti ni kuća ni gospodarstvo ni ono 
malo krčmice. Imade me, hvala Bogu tko da izmijeni; 
ali u općini je sjednica... ; 

— Pak šta ze jednog člana — —. U našoj općini 

drže sjednicu, ako desetak vijećnika manjka. 
.  — Kume Marko! Zato vam računi i nijesu u redu. 
Ali u nas nije tako — ni ne smije da bude. Kod 
nas ne smije niti jedan žitelj mali novčić uplatiti više, 
nego li mu je dužnost, a mi vijećnici uzesmo svu od- 
govornost na sebe. A da ne budemo mi na sakupu — 
kada treba, e onda bi se moglo onako — znadeš — 
svašta, a mi onda plati! Kod nas je taj red: svaki žitelj 
što uplati općini, čim se vrati, pokaže svoju poreznu 
knjižicu vijećniku sela ; a taj će opet ubilježiti u svojoj 
knjižici: N. N. uplatio toga i toga dana toliko —. Sjed- 
nica je redovito svakog mjeseca i tamo treba da su iz- 
ložene velike knjige, i svaki će vijećnik sravniti uplate, 
da li se slažu. Sva uplata cijelog mjeseca mora se na 
vlas slagati sa zbrojem svijeh naših knjižica. Niti smije 
novčić manje niti više biti! A gospoda se moraju iz- 
kazati potvrdom, koliko su predali državnih novaca u 
porezni ured, koliko je unišlo općinskog novca i na te- 
melju potvrda raznim strankama isplaćeno i napokon ko- 
liki je ostatak novca u blagajni. To se sve mora slagati 
sa glavnim zbrojem, a onda je stvar u redu. Mi se već 
obikosmo tomu redu, pak nam se čini lahak — i čist 
posao. 

— Ako se ne slažu računi, a šta onda? — Upita 
Marko. 

— Zaključeno je tako: čim bismo naišli, da se ra- 
čuni ne slažu, te je razlika ispod pet forinta, imadu či- 
novnici s mjesta podmiriti; a preko pet forinta podmi- 

rimo mi sami iz kaucije dotičnog činovnika; ostatak 
jamčevine vrati mu se sa otpusnim dekretom, a to je 
neopozivo. Mi smo danas vijećnici povjerenjem naroda; 
nama je narod povjerio svoje krvave žuljeve — e pa tako 
mora da bude! 

— To je red, kume Gaćešo! Stane Marko odobravati, 
a ne kako je kod nas... Pravo, kume Vide, da vam 
preče opće dobro naroda, nego pir i naše veselje! 

— Mi ćemo se drugiput proveseliti, ako ne prije, 
a to u jesen. Doći ću ja da koji akovčić vina kupim. 
Mi nemamo nikakove nade, pak i cno — što obrodi, ne 
će valjati, jer bolest je bolest. 

— Tako je, gdje vuk jede, tamo nije cijelo. Potvrdi 
Gaćeša. 

Već su bili na polasku. Barile ostaviše kod Zdunića, 
jer će ib Marko dovesti, kad dodje po ruho i prčiju. 
Kum Vid natoči pljosku svojim vinom, što će im biti na put. 

Kad se dignuše, podiže Marko pljosku u vis i zapjeva: 

»Ovijeće mi polje pokrilo — 
»Samo je staza ostala, 
»Kuda moj dragi prolazi 

»I k meni dragoj dolazi... 


VII. 


“Nedjelja je, danak Božji. 

U Podgori je služba Božja svakog mjeseca jedanput. 
To je kod kuće; od posljednje kuće do erkve nema p6 
sata. Nekad je bila crkva za službe Božje dupkom puna, 
a danas — kano da je pola sela izumrlo. Ima tomu više 
uzroka; a tko poznaje prilike u Podgori, ne će mu ni to 
biti zagonetno. Ona grdna nepravda i nasilje od strane 
onih, koji su pozvani da budu narodu u svemu prednjaci, 
da rade po pravdi Boga, zatim loša godina, a zima duga 
i rogata, a napokon i u glavnom ona koljeba ne daleko 

crkve, gdje se vije kita borova, a na vratima napis: ,Ne 
idi kume mimo, tu je dobro vino ; il za novac — il na 
vjeru, Wilim daje istu mjeru!“ 

U toj kućici ne utrne vidjelica od večera do dana; 
tu starješina Gjukan vodi prvu riječ i kupi oko sebe 
mladje i starije, a u oči nedjelje i drugih blagdana kano 
i u nedjelju i na same blagdane toliko se natisne svijeta, 
da suklja para kroz prozorak onib prostorija kano iz kotla; 
svirač svira, noge poskakuju, grla se dreče i podcikuju. 
A kad nema svirke, onda provode noć u igri karata. 
Gazda kupuje od svakoga i svašta: koku, jaje, žito, grah 
i isto perje, sve on daje za novac, tako da i pastirče 
imade čime da udari ,bank“. U toj je koljebi sijelo sva- 
kakih opačina i grdnih čina, a tko će svemu tomu stati 
na put, kad gazda uživa u oči gospode neobičan ugled i 
povjerenje, kako ,brkati“ običavaše reći: hvala Bogu, 
da je bar jedno ovo mjesto, gdje se narod uči poštovati 
starije, a putnik čovjek ugasiti žedju i nahraniti tijelo! 

A koliko imade vrijednih gospodara u selu, koji 
uzdišu i zavjetovaše se Bogu, da jednom za uvijek smrkne 
u onoj špilji, da bi pod crkvenim barjakom hodočastili 
u župsku crkvu i učinili zadužbinu. A šutjet im je i 
trpljeti, neka gazda samo načukne, da je koji šta reko, 
Sjutra će ga opanjkati, kako je govorio proti zakonu i 
poglavarstvu. 

U najnovije doba, kako se pronio glas o opčinjenoj 
Gaćešinoj kući, o kugi i drugim strašilama, glavni gosti 
gazdini preplašiše mladjariju, da se u mrak niti ne po- 
kažu iz kuće, da ne naidju na kakovo zlo; a i sam 
gazda vrlo žali, što ne će imati sada one koristi u sitno, 
jer se i on boji one trnovske vračare, zato mora da 
već rano svoju gostionicu zatvara. A puna mu šaka brade, 
jer iza zaključanih vrata poslužuje drugo odabrano dru- 

štvance, koje donosi izdašniju korist, a ne tek pile, jaje 
i pregršt kakva žita. 

Do župske crkve nema više jedan i po sata ugodne 
šetnje preko ladovite šumice. Prije ih toliko pošlo u 
crkvu u Pavljane, da su koracajući jedan za drugim 
uzanom putanjom prepasali u jedno od kraj do kraj njivu 
dva puškometa dugu. 

Danas djeca odu za stokom, odrasli odu u polja, ili 
se roče kod susjeda, gdje otvore gotovu brijačnieu, strižu 
kosu, briju lica i bradu, a neki opet borave u gazde; 
ženskinje iz pet kuća sjednu na prag jedne kuće, da 
besposlice provedu vrijeme i pripovijedaju svašta o sva- 
čemu, šta je bilo i ne bilo — niti će kada biti. A imadu 
o čemu da preklapaju. Za Gaćešu kažu, da je pobjegao 
pred nečistim u goru; drugi kažu, da je otišo u kotar, 
da dodju oružnici i dotjeraju sina i snahu kući, pače 
treći vele, da je otišo sa kumom Markom u neki ma- 
nastir, da mu dadu duhovnici moći, kojima će išćerati dja- 
vola i poumirit djecu na domu, pa kažu, da je Gaćeša 
za jedne jedite noći posijedio kano ovan, i uzela ga neka 
drktavica, ne bi sam ni koraka koraknuo, da mu ne po- 
mogne kum Marko. 

Nekoliko seljaka i ono mladjarije, što se o Kata- 
rinju i o pokladama vjenčalo, odoše danas u crkvu u Pa- 
vljane. A za čudo i obadvije Gaćešine kćeri, one ponaj- 
više zato, e da bi čule kakav glas za oca, 

Baka Žuna sjedi na ledini pred erkvom i pazi gu- 
.ščiće svoje. Opazivši Lovra ne daleko ograde, zovne ga 
jačim glasom, zasloniv šakama usta — tobože da se širom 
ne čuje. Čuo Lovro i odazvo se, pak će ravno k babi; 
a baba pomisli: bome već i tebi priteščalo, ne bi se 
drugčije odazvo babi. 

— Šta je babo? Upita je Lovro. A bio je blijed 
kano krpa. 

— Moj Lovro, kakav si jadnik! Da se vidiš u ogle- 
dalo, sam bi se svoje slike preplašio, kano da ti zmije 
lica ispiše. .. A nego šta, već ona zmija Julica — —, 

— Nemojte tako, babo! Nije ona zmija već ne- 
sretnica, jer trpi s očeva grijeha. Otac reče: ženi se sine, 
sve će biti tvoje i ženino, što imademo, samo pomaži 
valjano skrbiti, a kad se oženih, on stao sve zatvarati 
pred mojom ženom. 

— Pak je li namah stao zatvarati? 

— Nije namah; ali ne potrajahu dvije nedjelje — 
već naopako. 

— Moj sinko! A tko živ ne bi, kad vidi u kući 
žensko čeljade, koje ne će ni svoga ruha da opere, ni 
lonca ni ničega u kući da uredi, već ogrni u rubac 
brašna, slanine, soli i po koje jaje, pak ajde u selo dijeli 
ženama, koje joj svašta baju. Nije bila za posao kano 
djevojka, a ne da bude kano žena. A znadeš, šta je 
radila i tko je bila, i ničije oči na nju ne padnuše van 
tvoje, zašto si išo po nju? 

— Pak šta si mogu sada pomoći? Ona samo kaže, | 
da je nesretna, da ju nešto tjera i goni kano i oca, 
nigdje ne nalazi mira, i da je to prokletstvo, što otac 
učini krivo nama obojemu. 

— Sinko! Da je to prokletstvo, ostalo bi na ocu, 
a ne bi na nju nevinu palo — i na tebe, koji hodaš ko 
lud okolo, a poslovi kod kuće ostaju. 

— I otac hoda. Sad se čuje da će se ženiti i sav 
imetak maćehi pripisati; opet kažu, da je otišo nekamo 
u manastir, da skine sa sebe zlo, a na nas do vijeka | 
nametne; neki kažu, da ode u kotar, da dodju oružnici i 
prisile nas na povratak. 

— To tebi tvoja Julica kaže —. 

— 1 sestre mi kažu i svak mi kaže. 

— Po tebe i Julicu nikada bolje, nego da se otac 
sretno oženi i da dobije valjanu domaćicu, a vi dobru 
pomajku. Možda bi se i Julica uredila. 

— Ako se otac oženi, onda s Bogom imetak, za- 
pisat će ga maćehi, a meni i sestrama ništa. 

— Zar sestrama? One su došle na imetak svojih 
muževa, a ti se brini, da budeš valjan i ocu u volju, da 
što jest, tvoje ostane. A otac nije dobio, kad se dijeliše, 
dijela ni na tvoju dušu kano ni na duše svojih kćeri. 
To je njegovo i Božje. A vas oboje prionite uz posao, 
radite, brinite se, i Julica neka se primi nekog reda, a 
vi bez pomajke i pametne kućanice ne morete življeti, 
jer Julica niti je navikla poslu, niti je vješta da kućom 
ravna. 

— Julica nije ni kadra ovako da ravna kućom, dok 
leži na šljemenu naše kuće prokletinja i u kući se na- 
stanio nečisti; ona sama kaže, da će i nju dotlen nečisti 
progoniti, dok ga otac ne otrese sa sebe. A otac ga 
ge otresti ne more, kažu i sestre, dok on krivdu ne popravi, 
što je htio svoju rodjenu djecu unesrećiti time, da imetak 
namre tudjoj krvi. 

— Moj sinko, i ti tlapiš kano i tvoja medena žena 
i slatke sestre. Daj Bože, i ja sama želim, da se troj otac 
otrese one napasti, što mu kuću smućuje, sad bilo ma 
čijim prokletstvom ili čijom krivnjom! — A ti si imao, 
kad si već uzeo Juliu, od prvog dana zahtijevati red 
od njene strane, kako znadeš i vidiš da drže red i druge 
mlade snaše, a ne da ona bude pokućarka, pak da sra- 
motu radi, šta je činila i svojoj materi kano djevojka, 
jerbo joj je sve propustila. Ti ne slušaj nje, već dodji 
k ocu, pa kano da nijesi nikada ni oca ostavio, primi se 
posla i reda, kako će otac odredjivati, a ne ti. A kad 
će vidjet Julica, da drugačije nije, doći će i ona. A ti 
ge okani kuće tvoje sestre Dorice! Ako Julica tamo 

zalazi, a ti ne idi, jer znadeš, šta je Imbra! Izgubio si 
svoj lijepi momački glas, možeš .izgubiti i muško po- 
štenje — —. 

— E babo i strinko! Nije Imbra već onakav, zna- 
dete, da je dosta strado; on se boji u mrak izači..., 
već siromah raskućio gotovo onaj imetak, dok je lud bio, 
pak sada strada, a u oca nema nikakove nade baš kšć 
ni ja ne. 

— Nuto, nuto! Kako je raskućio svoje, tako bi i 
tastovo. Tko je vuk lani bio i ljetos je i ostat će, dok 
ga gora nosi. 

— Ja ne znam, ja baš toliko ne družim niti za- 
lazim onamo, već ako sam gladan, idem k mladjoj sestri. 

— A gdje Julica jede? 

— Gdje ili nigdje; ona kaže, da po više dana ne 
okusi zalogaja kruha —. 

— A gle! možda se je ponebesila! A ti to vjeruj 
— ako hoćeš; ali ja ne vjerujem. 

— Vi znađete, babo, kamo ode otac, kažite mi! 

— Znadem, kano i ti. Valjada će doći, pa kad 
dodje, ići ću dolje, pak ću ga pitat, gdje je bio i kako 
živi, a ne ću se bojati zato vraga. A tako i ti otidji 
k njemu, pak će te milovati, kano što te do ne davno i 
nikada još prestao nije, već si se ti udaljio i otudjio. 

— Eh, kako Bog dade! Reče Lovro zamišljen i ode 
protivnim putem, nego je bio namjerio, kano da mu 
Žuna okrenula voljom. 

Baba Žuna osta udilj na ledini i pazi guščiće svoje, 
a na krilu joj se igra unuče, upilivši dva plava oka u 
njene oči, titrajući proljetnim evijetkom, što mu ga ti- 
snula u nježnu ručicu, da se nestaško pozabavi. Stara 
je pobožna, čiste savjesti i čvrste vjere u Boga i u Kri- 
stovu vjeru; nije njoj do onog grješnog preklapanja, 
čime drugi vrijeme borave, a mogli bi zdravi i čili ono 

puta prevaliti i u župskoj se crkvi Bogu pomoliti. Žuna 
je čula iz daleka vesak zvonova, što skladno prizvaše 
vjernike u župsku crkvu, pak što ne more da ondje 
učini, to će ovdje pod nebesima, te se vinu na krilima 
pobožnib molitava put nebesa do one posljednje mete, 
gdje si želi vjekovati, kad jednom svijet promijeni. 

Zvonar Toma metnuvši ruke na krsta držeći ključ: 
od erkve prodje dva, tri puta pokraj babe Žune, pak se 
svakiput nagleda, kako ona prebire onim povenutim usni- 
cama. 

— Šta radiš bako ? Upita ju. 

— Ono, što bi i ti morao, da si čovjek od Božje 
strane, a u ruci ti ključ od kuće Božje. 

— Moliš ti, je 1 de? 

— Hvala Bogu i današnjemu danu! 

— Moli, moli; zamam ti molitva! Šta si prodala 
— prodala si... 

— A šta sam prodala, reci mi, čovječe — —. 

— Prodala si onu svoju jednu dušu. 

— A komu? Upita Žuna i pogleda ga, kano na, 
sada će ga probosti onim upalim očima. 

— Djavolu, nečistomu za onaj vrčić vina, što ti ga 
Gaćeša dade... 

Žuna zadrkće od jada, usnice joj zatreptale kano 
da ju troljetna groznica uhvatila. 

— Mukom zamuknuo! Možeš li ti to meni staroj 
kazati... Ti to meni kažeš, kukavac jedan... To mi 
je hvala je Ide, što sam te nejaka sto puta nahranila, 
kad si ostao bez oca i matere —? 

— Nego, još ću ti hvaliti, što si namamila onu 
kletu vračaru iz Trnovca, da je nečistoga napustila u 
cijelo selo, pak danas malo i veliko, zdravo i bolesno 
drkće danju i noću. Još si onakvog čovjeka, kakav je 
Gaćeša, začarala i rinula u nečisto kolo. A jer ga nijesi 
onda namah svjetovala, da ide k crkvi manastiru, gdje 

bi mu bogudavni duhovnici lako pomogli, već istom 
gada, kako je vračara spalila u njegovoj kući pakleno 
bilje, a on se onog dima napio i pomamio. 

— Zloguki jeziče! Valjda sam i tebi podmetnula 
nešto, da ti nedavno pritezalo u zvoniku uže? Za što 
ti sada od nekoliko dana ne priteže, kako je liječnik 
obišo selo, te nema mrtvaca... ha? Je li de, jer nema 
karmina — —. 

— Babo, ne pitam te za to; već te pitam za onaj 
jaram, ljestve, kamenje, kotć, lonac, za ono klupko ku- 
delje, što mi pade na glavu kano iz vedrog neba i za 
onaj kamen, što pade i malo da ne ubi Marka: to te 
pitam... 

— Ane pitaš, za što si bježao iz crkve? Zar kr- 
šteni ljudi iz crkve bježe, kamo svaki hiti, da se skloni 
pred grijehom i progonom dušmana. Idi, molim te! Je- 
zičavi muž je gori od Ciganice... Reče stara, podiže 
dijete, pak pristane za guščićima, da ih svrati kući. 

Zvonar ode ravno u crkvu, da zvoni podne. Zvonio 
je, Bože moj, kano da mu se hoće i ne će; valjda mu je 
odozgo nešto nevidljivo žestoko pritezalo uže. A već je i 
davno podne minulo, a on danas u selu zadocnio, a nešto 
opet prući se sa Žunom. 

Već se vraćaju erkvari iz Pavljana. Popostaju kraj 
Gaćešine ljese, gdje se na dvoru ni mačak ne vidi. A 
zvonar se ljuti, šta ne prodjoše mukom pokraj začarane | 
kuće. Ukorit će ih, jer stade na doček tik pula. 

— A šta zijevate na ono opustjelo ognjište, s koga 
i mačak odmače rep, kamo više ni vrepci sjedati ne će, 
sve je kano izumrlo... još i gore, jer gdje izumru go- 
spodari, usele se novi i drže kuću u redu. A tako će iz 
dana u dan nestati u našoj Podgori starosjedilaca . .. 

— Jer se ljutite, striče Tomo! Dovikne mu jedan 
od crkvara. — Danas je Gaćešina kuća mrtva kano špilja 

u planini, u kojoj pauci svoje zagrade grade, a čut ćete 
za koji dan ijuk i svirku, što ne bijaše u nas o Vidovu 
danu —. 

— Šta govoriš, šta? | 

— Optrkivat će jogunast čauš ono kuće i dvorišta. 

— Šta, djeeo, kazujte! Stane ih zvonar nutkati. 

— Danas rano kad smo polazili u Pavljane, sre- 
tosmo u boriku Gaćešu sa Markom, vraćaše se od neklen 
kući. A bile su s nama obadvije kćeri Gaćešine, Mare i 
Dorica. Ali se ne htjede ni jedna ni ogledati na oca, 
već krenuše u sječu... boje se, da ne bi na njih šta 
napustio. 

— U istinu mogao bi. Potvrdi zvonar. 

— A kad mi u crkvu: ondje sve lijepo i po redu 
kano običajno. Crkva dupkom puna svijeta; a gospodin 
župnik poslije propovijedi proglasi prvi put: da uzima 
Vinko Gaćeša u kućni zakon udovu Klaru rodjenu Zdunić 
iz Trnovca. 

— Ne govori toga pred starcem, pred kime bi morao 
kapu skinuti... misliš li, da sam ja tvoj... 

— Jest, tako je. Potvrde ostali erkvari. 

— Nemojte djeco! Ta Gaćeša ode k crkvi mana- 
stiru u onom svom poslu — znadete, što tišti cijelo 
selo... 

— Mi smo čuli danas iz usta g. župnika, mi vjeru- 
jemo, a vi ne vjerujte. Eno vam straga njegovih kćeri, 
pa pitajte! A mi znademo, da ne će biti u redu, ako se 
vračara ušulja ovamo — —. 

Zvonar poposta, mašući glavom, pak nešto nerazum- 
ljivo drobi. 

Pridošle i Gaćešine kćeri. Dorica stane zvonaru pri- 
povijedati, pa gledi u nj — kano da misli izmamiti sa- 
milosti, šta li —. 

— Duše mi, zlo! Sada ne preostaje drugo, već da 
sa zapadom sunca odzvonim pozdrav Gospi i zaključam 
ge u kući do svanuća; a tako i svi u selu, drugačije iz- 
ginusmo kano da nas nikada ni bilo nije — —. 

Ne potraja za dugo, taj se glas pronio od usta 
do usta — od kuće do kuće cijelim selom. A kad 
sunce stane umicati na počitak, zvonar Tomo odzvoni 
pozdrav Gospi i zaključa se u svoju kuću, tobože tako 
imadu svi da učine. Bilo je obližnjih kuća već u prvi 
suton zatvorenih. A kako i ne bi, kad zvonar reče, a 
starješina opet vrati patrolu, da ove noći nije sigurno 
izlaziti na polje. 

Vraćajući se Gaćeša sa Markom iz Pavljana kradom 
obidjoše selo i odoše u klijet, gdje su boravili cijeli dan, 
a da nitko živ za njih nije znao, i tek u gluho doba 
noći vratiše se ravno selom kući. Spavalo je sve — kano 
poklano, nigdje vidjelice u kući. 

Sjutradan pitaju zvjedljive žene na studencu Mar- 
kovu unučad, rade bi doznati koješta; ali djeca izvjež- 
bana ne hijedoše ni glasa da puste; a to ih još više za- 
brinulo — i ljutilo samo da ne svisnuše. 

Gaćeši se ne da nitko na blizu, a ni on se nikomu 
ne nameće, već od rana čisti i mete dvorište, ne će ni 
da trunku ostavi, sve na rpice prigrće i na djubrište 
nameće, što ga naokolo starim brvnima ogradio; i štalu 
počisti, kamo će smjestiti kravicu. Sam pobijeli kuću 
izvana i unutra, a gdje je bilo nužno, omaže kano pravi 
majstor. 

Kum Marko dovezo mu dva voza drva. Gaćeša do 
zapada sunca rascijepa drva i složi u štagalj. 

Čim je sunce zamaklo za goru, zvonar odzvoni po- 
zdrav Gospi, ključ turi u džep, pak se zaključa u svojoj 
kući. A u jutro stane zvoniti istom svanućem. 

Imade ipak naopakih ljudi u selu, koji se samo pri- 
vidno ,Zdravom Marijom“ zatvaraju u kuću, da vide 
susjedi, ali se ne boje nečistoga, obikli poput zvijeri noću 
plijen tražiti, a pade im sjekira u med, što ljudi rano lije- 
gaju na počitak, a starješina obustavio noćnu patrolu, da 
podjari što veći strah. 

U jutro, kad je zvonar odzvonio pozdrav Gospi, 
sretne se pred crkvom sa starješinom. 

— Dobro jutro! Reče starješina. 

— Nikada gore... otpovrati zvonar, klimajući gla- 
vom, škrgući jedit sa onih pet krnjih zuba, — a onako 
gutajući izmuca riječi — kano da mu kost zapela u grlu. 

— Duše mi, baš dobro nije! Odgovori starješina. 

Čini se zvonaru kano da starješina već znade njegovu 
nesreću, a opet sumnja; jer u kući je on sam sa ženom, 
a nikomu još nijesu ni riječi kazivali. | 

— Pak da mi je koku ili pile odnio, još bih žalio, 
a kamo li ne bi... 

— Šta je kokoš i pile, moj striče! Ali june od če- 
tiri mjeseca, vrijedno trideset srebra —. 

— Ni za trideset srebra ne bi ga dao, reče zvonar. 
— A kako ti znadeš, da mi je junac ukraden? Upita 
ZVOnar. 

— Ne mislim ja za vašeg, već moj rumenko ode 
noćas iz štale, vrsnik vašemu. 

— Itvoj? 

— Eto vas na! Kano da ga nikada ni imao nijesam. 
Nikomu nijesam kazivao do li vas; a kad ja danas u 
selo, već me djeca propitkuju za junca. A ja njih stanem 
oblijetati: otklen oni to znadu? A djeca samo kano da 
bi prosuo: ,Čuli smo na studencu“. 

— Ta junad ne ode daleko. Bit će domaći trgovci, 
ne izjeda poljski miš moga kukuruza na tavanu —. 

— Sparilo ih, da ne bi takova parca našao u po 
vašara. Okrene starješina. 

— A šta nam je sada učiniti? Upita zvonar. 

— Ne znam ni sam. 

— Učini prijavu —. 

— A kamo? 

— Na općinsko poglavarstvo. 

— Još i to, da platim globu — — a zadjelo bi sa 
i vas. Ne zapovijeda danas ,brkati“, već drugi goso. A 
pitat će on: starješino, gdje ti je bila patrola? — Reknem 
li mu, ja odredih, a ljudi ne htjedoše izaći; a on će 
udarit na njih... a šta će oni reći? Kazat će: Gospo- 
dine! Kod nas zvoni zvonar pozdrav Gospi sa zapadom 
sunca i svanućem, a kad se on boji u mrak u Božju 
kuću, gdje se tamjan pali, a tko će živ noću tumarati 
gelom, da ne naidje na kakovo zlo! — Imbra nije nikada 
izuven spavao ; šta je njemu bilo noću izaći, poteći i preteći, 
— a nu sada, ne bi provirio u prvi mrak kroz prozor, 
da mu zlato siješ pred kućom. 

— Boji se, dakako. Nema kletve, kojom ne iskali 
srca na Gaćeši. A znade sve. Kako ne bi znao! Julica 
povjeri više njemu, nego li ikomu. Pripovijeda, da je sim 
Gaćeša svemu zlu kriv; on je u tri reda u oči mlade ne- 
djelje polazio u ris na raspuće, gdje imadu vještice svoje 
ročište. Tamo je načinio od ljeskovih štapova okrug i 
čekao nečistoga, a u srcu je nosio tri želje. 

— Koje želje? 

— Jednu želju, da kuga umori sina i snašu; drugu, 
da se bogato oženi i treću želju, da mu Bog dade dugi 
vijek. Čekao je, dugo čekao — i napokon dočekao. Došo 
nečisti — kažu omalen kano momčić, crvenom kapicom, 
a imao rogove ko u jarca i rep kano u majmuna. Pak 
stane Gaćešu pitati: šta želi? A Gaćeša — kano dobar 
čovjek reče: da mu Bog dade ovo, ovo i ono. A kad 

djavo ču, da Gaćeša od Boga želi, ošinu ga repom po 
pasu i izdere se na nj: Čekaj ovdje do sudnjega dana, 
ako hoćeš da ti Bog dade! A ja sam ti od sada kerov, 
a ti moj zec; pa kuda pošo — trag ću ti uhoditi, čim 
utrneš vidjelicu, ja ću biti gospodar u tvojoj kući; sva 
će te selska čeljad na ulici popljuvati — pijana moga 
paklenoga duha, samo ću ti za ženu dati kćer moga 
kalfe. Pak eto, tako i jest! 

— Uh, Gaćešo — šta uradi! Ni ta otimačina nije 
bez njegova nečistog brata. Kad se Imbra boji ernoga 
mraka, boji ga se svatko u selu; a gdje bi lopov iz 
drugog sela imao srce, da se ušulja noću u naše pojate, 
da mu nije provodičem nečisti ? A nigdje ne nalaziš traga, 
brava zaključana... 

Zvonar starješini povladi, i tako se razidju. Zvonar 
stane sam sebe koriti, šta se je u te nečiste poslove 
miješao. Šuti zvonar, šuti i starješina; ali ne šuti selo, 
već gdje se dvojica sastanu, tajno šapću, kako je Gaćešin 
djavo spario dva vrsnika: junca zvonarova i starješinova 
i odveo iz zaključanih pojata, ne taknuv se ni brave. 

Na brijegu stajala kućica starca Ivše, poštenjaka i 
pobožnog čovjeka, koji je suznim očima pratio nesreću 
Gaćešinu i mnogog prikorio u selu, čuvši, da svu kri- 
vicu podmeću Gaćeši. A to nije bilo ni svakomu po volji. 

Usto stari Ivša, pak zapomaga i proplače: 

— Jao meni i mojoj starici! Kuku kući bez hljeba 
i goli! Tako vičući ode u selo starješini. 

— Starješino, ako Boga znadeš! Došo lopov i odnio 
one moje tri vreće brašna i kamen soli iz komore. Diži 
ljude u potjeru za zlikoveem ... Vaj me — šta ću! 

— Zar iz komore odnio? 

— 1z komore da. 

— Zašto je, djedo, ne zaključaste ? 


— Zaključah kano običajno, a kada u: jutro, komora 
zaključana, ali £6 i brašno ode netragom — —. 

— Šta ću vam ja, mili djedo! Ode zvonarov junac, 
ode i moj junac i vaše brašno i 86; tko će ući u trag 
nečistomu, koji se može kroz ključanicu provući — —. 

— Nemoj dragi tako! Nije so proseno zrno ni vreće 
igle, da ih izvuče kroz ključanicu — —. 

— Djedo, ne solite vi meni moje pameti! Ja znadem, 
da dok imade Gaćešina glava na ramenu, dotlen bit će 
u našem selu zla i zuluma, kome nitko ne će u trag doći. 

Vidi Ivša da se je i starješina mamom pomamio, 
ne će da traži svoga, a kamo li da bi se zabrinuo za 
njegovu sirotinju, pak ode ravno u općinu i tamo suznim 
očima ispripovijeda svoju golemu nesreću. A novi na- 
čelnik stavi mu ruku na rame i reče: Ajte vi starče 
kući! Ako se vaše brašno ue nadje, valja da će ga netko 
platiti. Vi ste star i nijeste dužan noću oko svoje ko- 
more šilbotati, za to su mladji, koji moraju čuvati selsko 
dobro od lupeža. 

Šta će jadni Ivša, već se nakloni i ode plačući kući. 

Znala su gospoda u općini, kakav se red drži u 
Podgori i vjeruju, da tamo imadu nečiste ruke posla, 
ali ne djavolske, već ljudske. Javiše oružnici načelniku, 
da su u dva reda došli noću u Podgoru, a nigdje ne 
nadjoše patrole, a kad jedva jedvice obodriše starješinu, 
da im otvori vrata, on im stane pričati podgorske stra- 
hote i kaza, da se nitko živ ne da noću na polje, da 
ni onih, koji su do sada bili sumnjivi ljudi, ne bi iz- 
mamio u noć za vreću dukata. 

Gaćeša dopremio sa kumom Markom iz klijeti bu- 
rence od dva akova vina i složio u komoru, šta će biti 
za svadbu, a ostalo _ mu još u klijeti za jedan akov, što 


je mislio čuvati do košnje. No i njega ne poštedi njegov | 


nečisti, jer drugi dan došav u klijet, nalje razbijenu | 

ključanicu, a u lagvu ni kapi vina; što nije kleta ruka 
odnijela, ono je pustila po zemlji, pa kako je nagnuo 
lagav i odbio vrata, iscijediše se iste droždje na zemlju. 
A Gaćeša stane hvaliti Bogu, što mu prosvijetlio pamet, 
da je dan prije ona dva akova sklonio u sigurno mjesto 
kod kuće. Van Marku ne htjede nikomu ništa pripovije- 
dati, da ne bude u selu još većeg rogobora. 

U subotu rano upreže Marko svoja dva zečka i ode 
na put ravno u Trnovac. 

U nedjelju oko deset sati prije podne doveze Kla- 
ričin sanduk i puna puncata kola drugih stvari na dvo- 
rište Gaćešino. Malo zatim dodje Klarica i brat njezin 
Filip. Filip je vodio kravicu, a Klarica za njom stupala 
velikim svežnjem na glavi. 

Čuo to svijet, pak se sakupio na brijegu pred crkvom, 
a ne da se nitko u blizinu. U onoj golemoj rpi ljudi 
zvonar i starješina nešto tumače ljudima. Istom što je 
baba Žuna prošla niz ledinu Gaćeši; a valjda ono govore 
preko nje pred crkvom, jer se čulo i grdnih kletava. 

Zvonar ne htjede ni da podne zvoni, već pomaže 
starješini sipati strijele na Gaćešinu kuću. Crkvari se već 
vraćahu iz župske crkve, a pred ljesom Gaćešiuom stanu 
i gledaju. Čim opaze vračaru na pragu, stanu brzim 
koracima odmicati. A kada rekoše svijetu, da je danas 
Gaćeša drugi put ozvan, zvonar zamahne ljutito rukom 
i reče: 

— Tako. Pravo li rekoh, na Spasovo bit će trećiput 
ozvan, pa će biti umah i vjenčanje i djavolski pir... 
Ljudi, čuvajte djecu i pragove; svaki znadeš, šta ti je 
raditi! 


IX. 


U oči Spasova primi se Klarica od rana jutra posla, 
a pomagale su joj snaha i kći kuma Marka. Ako i ne 
bude svadba uz svirku i onu buru općeg veselja, ali treba 

svakakvih kolača pripraviti, a to Klarica razumije. Ga- 
ćeša stao do peći, složiv ruke otraga, pak mu trepte 
oči, samo što mu se na plač ne dade, jer gleda, kako 
tudje ruke pomažu, a njegov porod od srea — rodjene 
kćeri ni blizu se ne dadu. Vidio je on i onomad svoje 
kćeri u boriku na susretu, kako mu se maknuše u stran, 
kano da ga ni ne poznadu ; vrlo se je rastužio i pred 
kumom Markom gorko rasplako. 

Klarica izvadila iz vrećeta punu korpu krupnih ja- 
buka, kakve kod njih rode, i metnula na stol, zdjelu 
maka i lončić procijedjenog meda. Kćerka Markova na- 
trijebila vrhom tanjur oraha, a sada će ih istucati. Kla- 
rica namjesti korito i stane sijati na gusto sito fino 
brašno. U to začuje Gaćeša kola, pak izadje na dvorište. 
Marko dovezo od prijatelja iz Vlaškog Jarka dvoje lijepe 
janjadi, što će na ražnju okretati. 

Gaćeša ponese janje po janje u kuću, a jadnici sta- 
doše tužno blejati, pak namamiše kumove unuke i još 
neku iz susjedstva djecu u kuću. Klarica ih milo primila 
i svakomu nameće bud u torbu bud u krilo jabuka i 
oraha. A djeca ko djeca, vide da je ozloglašena vračara 
prijazna i dobroćudna, da nema rogova, kako su čula 
pripovijedati u selu, namah se sprijatelje i veselo se 
stanu igrati, kano da su kod kuće. Kad se djeca nami- 
liše janjića, pohite zelenom ledinom do pred crkvu, 
gdjeno je zaravanak travicom obrasto i od pamtivijeka 
bilo dječije igralište. Tamo si izdubu rupice i stanu 
hvatati orahe u stupice. A došle tamo i njihove matere, 
pak će djeci: 

— A jer uzeste to iz ruku vračarinih, pobacajte, 
nevaljalci jedni! 

— A hoćemo, da! Zar nam nije dala nova tetica 
— strinka — kumica —, kako je koje znalo, da se veže 
rodbinstvo sa Gaćešinom kućom. 


— Da mi ne nosiš toga pod krov kuće, ili ćeš na 
polju spavati! Zaprijeti se jedna. A stari zvonar sve to 
gledi, pa kad vidi, da su djeca stavila na rpice orahe i 
sad će redom udarati orasima na njih, on ljut i okosit 
primakne se i udari opankom u rpice: 

— Gadovi jedni! Zar to primate u ruke, šta je po- 
gana ruka držala... 

A djeca, pokupiv ono svoje sirotinje, kano mravi 
jaja, pak se udalje na drugo igralište. 

Nadomak crkve na humu, gdje bukva, hrast i smre- 
kovina raste, skloniše se Julka i Lovro. Nitko ih ondje 
potpaziti ne bi mogao, a oni odanle cijelo selo poku- 
piše podase, a na očevu dvoru mogahu svako kretanje 
jasno vidjeti. Julica ne pušta s oka svekrove kuće, sve 
nagadja, čije ono dijete unišlo, a čije izašlo. Lovro ni 
ne gleda mnogo na rodnu kuću, već se zagledo u Julicu 
kano golub u golubicu; — a da je onako čista i blage 
ćudi, ne bi ovdje zaklona tražila. Pa kako je kuštrave 
glave, neumivena, ugaslih lica i mutnih očiju, u Lovrinu 
srcu budi sažaljenje, i on misli, da ona s pjega pati sve 
muke. Kano što golub golubici guče, sve jednako on 
njoj nešto šapuće i nehajno zažima očima, a niz lice joj 
se kadšto omakne pakleni smiješak, a ona uhvativ zu- 
bima donju usnicu trenom ga zatomi. Jadnik Lovro ne 
more nikako da razumije njeno srce. 

— Julko, zašto si tako snuždena i zamišljena? 
Možda me prezireš i kriviš, da si nesretna, što si pošla 
za me... a ja sam nevin, Bog mi je svjedok !... Lju- 
bim te toliko, pronio bi te na rukama svojim preko du- 
boke vode i obranio bih te svojom glavom od dušmana 
krvnih... | 

Julka kosi očima sad po ledini pred crkvom, sad 
po dvorištu svekrovu, pak se trže —— kano da ju tko 
uštipnuo za srce, jer vidi djecu kako četimice ulaze i 

izlaze iz kuće bez svakoga straha, a što Lovro govori, 
to je njoj deveta. Najedno kano da joj poletješe blije- 
šnjaci, zadrkće, uhvati se Lovri oko struka; a Lovro 
mislio, da je ugledala nečistoga, gdje ju zavrebao, pak 
ju osokoli: 

— Ne boj se Julko! — — 

— Šuti, mukom zamukno! Eno oružnika — zakreću 
u selo... 

— Šta se bojiš... Dijesmo mi sumnjivi — idu 
oni za svojim poslom, a imadu i za što. Znadeš, da je 
odveden starješinin junac, zvonarov junac, Ivšino brašno 
i gd; a sve to ode u Vlaški Jarak, kako se naši boje 
noću na vrata proviriti, a oni Jarčani uvrebaše zgodu, 
baš im je tamna noć kano bijeli dan. 

— Ti si Lovro bio kod sestre Dorice danas, kaži 
mi — Boga ti! je li Imbra kod kuće? 

— Šta se bojiš za Imbra... zar što ne htjede ići 
na noćnu patrolu? Nedjelju dana već ne ide nitko iz 
našega sela, i sam starješina reče, da nije sigurno noću 
izlaziti . . . | 

— Da, da; ali Imbra... | 

— Pak da i dodju oružnici, Imbra ne nadju; on 
ode još zorom u Vlaški Jarak; reče: novaca nemam, 
pa ako će se tast gostiti, zašto se ne bi i mi? Pozajmit 
će nešto novaca u Milutina i donijeti polovče vina. 

Juiki kano da je malo odlanulo, a hitro se predo- 
misli : 

— Lovro! Da nije otac javio kotaru, da smo mi 
pobjegli od kuće, a znadeš, mogli bi nas oružnici uhi- 
titi. .. Ja idem kući, pak što Bog dade! Valjda me 
ne će vračara nožem, a oružnici su u selu. A ti idi 
k sestri Dorici, čut ćeš i vidjeti ondje... i vrati se; 
ako bude zla, pristani kraj ljese, ja ću izaći, ako mirno 
oružnici mimoidju Imbra, a ti se i opet vrati, pak gdje 

ja, tamo i ti slobodno dodješ: moje će oko biti uvijek 
na oprezu... 

Sluša Lovro Julku, kano da mu angjel govori, ogrli 
ju i poljubi ono hladno lice. Lovro obidje hum, a Julka 
se pusti u prodo, pak se stane šuljati poput lukave 
mačke uz ogradu, iza kuće — i onako tibano se dovuče : 
na hodnik — i kano nijema postavi se najednom kraj 
peći, gdje je Klarica mijesila tijesto. 

Klarica je pogleda, Gaćeša je pogleda i svi ju pogledaju, 
što su u sobi bili, a nitko ni riječi. Julica čas svrne oči 
na sto, čas u korito, pa kano da je ni briga nije opet šuti, 
složiv ruke straga. Dječarac udovice Treze, one iste u 
šarenom oplećku, za koju Lovro pripovijedao, da je 
sanjao, kako ga htjede vgnjaviti, a Julica ju često gle- 
dala gdje stoji u kući kraj stijene, a da je nitko drugi 
ne mogaše vidjeti, mališak došuljao se sa ostalom djecom 
Gaćeši, a Klarica mu dade puna njedra oraha i jabuka. 
Došav mali kući, stane materi pripovijedati, kako je u Ga- 
ćeš e lijepo namješteno, da imade slika o stijeni, na po- 
lici svakakvoga bijelog sudja, a na stolu oraha, jabuka, 
maka i meda, kako vračara puno korito kolača mijesi, a 
dobra je — dobra, nasula mu puna njedra oraha i jabuka ; 
tako i drugoj djeci, i stane pripovijedati, čija su djeca 
ondje. Treza se zamisli, a kano da joj oštrica noža rani 
srce — nešto joj pade na um. 

— E, pa što Bog dade! reče i podje do Gaćeše, da 
vidi Klaricu, koju pozna od nejake dobe, jer su iz jednog 
sela. A znade, tko joj je bio otac i da se ona vračanjem 
bavi. Ako je htjela, mogla je začarati njenu kuću, davši 
malomu milošte. 

Bože moj, šta su djeca! noću štrepe i u snu od 
straha vrište, a gle sada se k vračari primiču i mile kano 
materi. Tako Treza sama u sebi govoreći ode polagano 


do Gaćeše, pa kako ne bijaše nikoga na ledini, valjda 
Vračara Klara. ri 

ge sve razišlo, opazivši ono svijetlo perje oružnika, ona 
će ravno u kuću, pak nazove lijepo Boga. Klarica joj 
uljudno otpovrati, a Treza stane hvaliti, kako se dobro 
ovdje radi i dokrajči: — Daj Bože u dobri čas i u 
zdravlju ! | 

Došla i baba Zuna već po drugi put, a za njom 
nosi snaša u velikoj košari kokoši, ono desetak kokica 
Gaćešinih, što ih kod nje skloni, dok je morao bježati 
od kuće. | 

— Evo Klarice, kokica! Bože, hoće li se hijeti pri- 
pitomiti . . . ah, šta ne bi, nije ni davno, što su kod 
mene. 

Snaša ih pomeće na zemlju onako povezane, a Kla. 
rica im prospe šaku kukuruza. Kokice stanu već iz ruke 
zobati. 

— De snašo, odriješi ih, šta će biti sužnji, a gle — 
kako su. pitome. | 

Snaša im odriješi noge, a Klarica opet prospe šaku 
zrnja i stane ih militi: — Kokice, kokice, lijepo moje 
šareno perje, nuderte jedrih zrnaca... hoćete li kapljicu 
vode... 

A kokice kljue, kljuc za kukuruzom i opet kljunom 
u pliticu, kamo im nalijala vode; a pitoma perad kano 
da se iz njenog krila odhranila. 

— Ala Zuno rodice! Pitome peradi nuto, bit će bez 
sumnje dobre nesice . . . primijeti Klarica. 

— I nesu već od poklada na izmjenu; a ti njima 
podaj svaki dan nakvašenih mekinja — makar kapljom 
mlijeka, kravica ti doji, i šaku zobi; deset ih imade, a 
svaki dan će biti desetak jaja na sjedalcu, dok koja ne 
prokvoče. Pouči ju Žuna. 

Treza samo sluša, kako Žuna Klaricu milo razgo- 
vara. Znade Zuna, da je Trezi teško na srcu, jer je bilo 
njoj ponudjeno, da bude u toj kući kućanicom, ali ona 

.odbi. Mogao si opaziti na licu Trezinu, da i ona u taj 
čas misli jednako sa babom ; ali opet znade, da u nje 
nema onog sveznanja, da bi mile skršiti djavolu rogove - 
i uvesti red u kući. A čega ne more, bolje da se i 
ne laća. 

Ima mudrica u selu, koje govore, da se ne treba 
bojati vračare, ako dodješ k njoj u onom poslu, čim se 
ona bavi. A koliko kuća u selu, toliko je žena, koje tre- 
baju vračaru, no ne ufaju se, a ima ih, koje se odlučiše 
poći — puklo kud puklo —. 

Dodje jedna, pa će Klarici: — Susjedo draga! Došla 
sam da vas nešto pitam, a bojim se zamjere.. 

— Kakve zamjere ? samo vi recite, šta želite. Osokoli 
ju Klarica. 

— Imade već mjesec dana, ne budi vama potuženo, 
ove žile i mišice u desnoj nadlaktici kano da je prebi- 
jena — bole, da se ne smijem ni taknuti. 

— Možda je ruka obležana. 

— Nije, nije. 

— Možda nahlada. A vi uzmite tropične rakije, ako 
je droždjena još bolje, dobro ju zasolite, neka se ljudski 
rasoli, pak prije, nego li legnete na počinak i u jutro 
rano čvrsto natarite ruku, gdje ćutite bolove. 

— Bilo je rakije, ali sada... 

— Zar više nemate? 

— Potrošilo se. 

— Kad vi sve ispijete. Tako treba već zimi jednu 
bocu rasoliti, a slane ne će pametan čovjek ni oku- 
siti; a kad ustreba, imat ćete u svako doba lijek gotov 
pri ruci. 

Susjeda se zamisli smrštena čela, kano da je nešto 
bolje iščekivala od sveznale vračare. 

Dodje druga susjeda: 

— Dobro jutro, susjedo ! 

— Bog dao i vama! , 

— Došla sam nešto k vama, da vas upitam — a 
vi u poslu... | 
— To mi ne smeta, jer ne drže moja usta sita, već 
ruke, odgovori Klarica. 

— Znadete, susjedo, imade u mene jedna jedita kra- 
vica, pak sve vrijeme — kako se otelila — dobro dojila 
od poklada dana, a sada najednom kano da bi osjeko, 
ne da ni za po čaše mlijeka cijeli dan. Možda bi vi 
znali, kako no se kaže: svi ljudi sve znadu, a ima bilja 
svakakvoga . .. 

— Znadem, susjedice moja. Samo mi prije recite, 
čim vi vašu kravicu hranite ? 

— Imade još nešto raženice slame, imade i otavice, 
ali kako je u štaglju na dnu, nekako je ni nevoli žva- 
kati, već izbire, kano golub zrnje, ali što izbere — ono 
je svakako valjano. 

— Moja draga! Slama raženica ma kako fina bila 
nije za krave muzare, a u otavu, šta je imadđete pri dnu 
štaglja, udarila je plijesan. 

— Pravo kažete, kano da ste očima gledali. 

— Zato kravica i izbire, a ono što izbere, malo 
je ili ništa vrijedno; jadna kravica gladuje u najbolje 
doba, kad bi trebala sočne hrane, od čega mlijeko po- 
staje. A ja vam znadem mnogovrsno bilje, od koga će 
vam krava opet dobro dojiti. 

— Živa bila! Recite mi, zato i dodjoh k vama. 

— Uzmite svaki dan srp i ponjavu, pak se sprodjite 
oko obršja vašeg vinograda, oko sječa i živica. Sada je 
već mjesec svibanj, ima bilja i na pretek; a vi šta vam 
pod srp dodje, nažanjite svaki dan dvije ponjave trave i 
podajte na tri obroka kravici, neka se nahrani. A po- 
dajte joj i mrvicu soli, a mimo to, neka je kravica svaki 
dan počešljana; ako nemate ni češlja ni kefe, valjat će 

i slama raženica, samo ju savijle u gužvu i ljudski 
otarite od gubice do repa. Za osam dana namuzit cete 
punu kabljicu mlijeka k svakom podoju. 

A susjeda ostrugnu si jezik zubima kano da Joj ga 
Klarica iglom pecnu, pak će onako nesigurno : 

— A ne bi li vi, susjedo draga, znali kakove trave, 
čim bi nakadila kravu i štalu? 

— Toga nijesam vidjela ni u našega grofa, u koga 
imade dvije stotine krava, da bi ih nakadjivali; tamo ne 
smiju sluge cigarom unići u štalu, gdje je štala zidanica, 
a zar se vi ne bojite vatre i nesreće ? 
> Zašuti susjeda, pak nezadovoljna izadje iz sobe. 

Dodje treća susjeda: 

— Pomoz Bog, dragi rodjaci ! 

— Bog pomogo! Odgovore svi u kući. 

— Mila rodice! Ja sam došla k vama zaufano; ako 

nitko na svijetu, vi ćete mi znati pomoći u mojoj teškoj 
nevolji . 
o — Drage volje, rodice, samo ako znadem. Odgovori 
i sustavi oči na djetetu, što ga je držala susjeda taj mah 
u krilu. Jadno dijete! Dva vrana okanca posve mu uto- 
noše u očištima, kano žižak u kandilu, u kom ulja po- 
nestaje; lica prazna bez boje — kano da ih zmije ispiše, 
na glavi tjemenjače kano cerova kora, ručice ko oguljene 
vrbove sviralice, a u grlu mu piska ko pile u jajetu 
kad lupinu prokljuje. 

— Evo, kakovo mi je dijete! Godina_ mu je i po, 
a još ne sjedi; svašta sam već radila, svukuda bila i 
svačim ga kadila... Jesti imade, a gladuje... 

> — Za rane Božje! Vi to dijete nijeste kupali, kako 
se je rodilo... Ta gledajte, kukavče, uhvatio se po 
njemu svaki smrad i gad... Zar je to bolest — po 
tjemenu pusto djubre, a za ušima, kano da je bilo već 
u zemlji ukopano — —. Tako ne smije čovjek živinčeta 

zaboraviti, moja draga! — Eno gledajte pod krevetom 
mačku, kako liže svoje mlado, a da imade samo jednu 
ruku, prala bi ga i umivala, što vaše dvije ne će... 

Susjeda se ogleda pod krevet, gdje je mačka baš 
u taj tren lizala i umivala mace, pak se pokunji, kano 
da joj Klarica izlijala na glavu lonac vrele vode. Moja 
draga susjedo, kada bi mačke svoje mlade tako uzgajale 
— kako vi ovo dijete, onda, vjerujte, da bi nam u ku- 
ćama parcovi i miševi sve izjeli... 

— A šta ću sada da uradim, ako Boga znate! 

— Šta vam ja sada mogu... eto pune ruke posla. 
— Vidjeste valjda unuče surodice Žune! Onamo se svratite, 
pak pitajte onu brižnu snašu, kako ona tetoši svoje dijete, 
da mu je glavica kano lijer čista, lica rumena i gojna, 
ručice — kano da su od snijega sabijene, nema mu 
osam mjeseci, a već se hvata ručicama za skute i na 
noge osovi. I pitajte ju, čim je ona hranila dijete prije 
dva tri mjeseca, onim i vi hranite ovog jadnika, možda 
će se oporaviti... Zapušteno je, zakržljavilo, kano da ga 
vi ni rodila nijeste... Ah, da ste ga i na putu našli, 
još bi morali drugačije raditi . .. 

Zastidila se susjeda. Kako ne bi, u kući je baba 
Žuna, Gaćeša, snaša i kći Markova, Treza, dvije nečije 
poveće djevojčice — a gle ondje i Julice, koja još uvijek 
ne miče oka s mačke pod krevetom, gdje umiva mace, 
a možda pomišlja i na svoj obraz. 

Susjeda izadje, vidi, da ne nadje u vračare nikakve 
trave do li prikora i poštena savjeta, 

— Ajdete strinko, reče Klarica Žuni, u kuhinju, 
pak pometite peć, znadem da će se pušiti — nije po- 
davno u njoj gorilo, pak ćemo omazati, gdje bude tre- 
balo; moramo i vatru naložiti, sad ću tijesto razvući, 
toplo je — hitro će se nadići. 

Oko stola — kako je velik od tvrde hrastovine sa- 
biše se dječije glave, koje već odavna ne prekoračiše 
toga praga. Pa kako ne bi, kad se ovdje orasi tucaju, 
a domaćica dobra i mila, svakomu je po nekoliko oraha 
i jabuka u krilo sasula. Već je Klarici odviše, što Julica 
neprestano šuti, a ipak bez straha, kano da je zaboravila, 
šta je bilo onog puta, kada reče gospodin bilježnik, da 
ju u kacu strpa i lugom nakvasi. 

— Ah, Julice — kakova si, Bog ti pamet rasvije- 
tlio! Drago mi je, da te ovdje vidim — ali ne ovakovu ; 
dok svršim taj posao, dat ću ti moje čiste rubine, pak 
ge presvuci . . . 

Julica šuti i neprestano baca oči kroz prozor; za- 
mišljena je, snuždena, jednu ruku pustila niz bok, a 
drugu zarovila pod pregaču i pritisnula u taštinu. Pa 
kad ju Klarica opomenu, bacila na nju one bijesne oči, 
kano da je rada njima ju probosti. 

— Nesretnice, kakova si! Šta si zarovila ovu ruku 
onamo, gdje joj mjesto nije... primijeti Klarica i onako 
od šale uhvati ju za ruku, da ju izvuče. Ali Julica još 
čvršće stane pritiskivati ruku — Klarića ju sumnjivo 
pogleda, pa ko munja sijevne joj u duši zla slutnja — 
— Tijelom joj prodje ledeni mraz: budala jest, pa Bog 
znade — šta je namislila ! 

— Šta imadeš? upita oštro Klariea, šta — nož li 
— što li... pusti ovamo, bjegunice — pusti... 

Svi u kući začudjeno svrnu oči na njih dvije, gdje 
ge stadoše o nešto otimati. 

— Šta je, Klarice? Vikne Gaćeša i pristupi do njih. 

— Eto nož, šta li? Krije — ne da — šta je na- 
mislila — —. 

— Otmi joj! Osječe Gaćeša, pa uhvati Julicu za 
drugu ruku, a ona zarida, zapomaga. 

A Klarica odriješi u pasu tkaninu, pregača pane, 
a Julka drži u ruci neku gvozdenu kukastu šipku. 

— Štajeto... zaupi Klarica, šta je ha? I trgne 
joj iz ruku, pa pokaže Gaćeši i namah pristane uz vrata, 
da Julka ne pobjegne: — gle Gaćešo! To je potajni 
ključ otpirač ... 

Još jednom pokuša Julica da otme ključ, a Gaćeša 
ju uhvati otraga za obje ruke, iskre joj vrcahu iz očiju 
od ljutavi i zapomaga: | 

— Jao meni nesretnici! Jao majko, šta si me rodila, 
kad si me rodila, jer me nijesi udavila! 

Bilo je pred kućom kojih desetak ljudi; žena i mu- 
škaraca, pa kad čuše pomagaj — a Juličin glas, jedan 
će drugomu: Ajdemo u pomoć — bijeli je dan, a Julicu 
kolju... 

Svi će na prag. Baba Žuna izašla iz kuhinje, držeći 
nešto u krilu, pa se zagleda u čudan prizor — a ne 
zna šta je... Julica muklo plače u rukama Gaćešinim. 
Klarica izvadila ključ iz vrata na sobi i turila potajni u 
ključanicu, okrenu jednoč, dvoč, kano da ga majstor 
udesio — otvara i zatvara. Pokuša na kuhinjskim vra- 
tima — i tamo otvara i zatvara; izvadi ključ i pokaže 
svijetu: Eto ključa potajnika i kuću i kuhinju otvara! 

Ljudi glede nijemo, a ipak još ne znadu, šta se je 
dogodilo. 

— Tako, gospodaru Gaćešo! Ti zaključavaš jedna i 
druga vrata svoga doma, nosiš ključ u torbi, a parac- 
potajnik Julica za pasom — — progovori Klarica. 

— Čuj! Čuj! primijete ljudi. 

— Julice, ne boj se! Istinu kaži kano da si na ispo- 
vijedi pred duhovnikom . .. Govori, kako si mogla ono 
teško kamenje dovaljati ovamo i staviti na sto? Kako si 
mogla one ljestve prisloniti onamo, da te nitko potpazio 

nije? Zašto si jaram vukla u kuću? Zašto koto i lonac? 
Govori, a mi sve znademo ... 

Julica ne će ni da usta otvori; uhvatila zubima 
donju usnicu pa stenje u rukama Gaćešinim. 

— Govori, je si li ti to radila? Ne boj se, sve po 
istini kaži, ništa ti ne će biti — — eto, otac ti namah 
oprosti ... +, | 

— Nijesam ja... nijesam... pustite me. . . ubite 
me, nijesam ja... 

— Nijesi, a otklen tebi potajnik ključ, što otvara 
sva vrata? Govori — istinu govori, sve će ti biti opro- 
šteno . .. 

— Nijesam ... nijesam —. : 

— A čekaj, kad nijesi! Drži je Gaćešo! Oružnici 
gu. u selu, ja ću po njih... znat ćeš ti šta je lanac i 
brava — — Reče Klarica i podje na vrata. Julica se 
stane svom silom otimati, da izmakne ruke iz Gaćešinih 
ruku, s glave joj se omakne rubac, a kuštrava kosa pane 
niz obraz, zakreji kano, kreštelica u pandžama jastreba ; 
pa kad vidje, da se oteti ne more, progovori: 

— Kazat ću istinu... 

Klaricu vrate, koja no je već stigla do ljese kano 
da će po oružnike. 

— Kaži! Opomene ju Klarića. 

— Oh, što me okupiste, šta me mučite — šta sam 
vam skrivila? ... Pustite me, kazat ću vam — —. 

Gaćeša joj pusti ruke, ali taj tren stane do vrata: 
— Sada govori, kako je bilo! 

— Nijesam ja... 

— Nijesi? Vidjet ćemo, a sad me više ne vratiš! 
Reče ljutito Klarica i htjede na vrata. 

— Stanite! Jesam —. 

— Tko te je nagovorio ? 

— Nikada više ne ću, pustite me —. 

— Otklen tebi ovaj ključ? 

— Našla sam ga —.'; 

— Gdje si ga našla? 

— Na putu —. 

— Nije istina Tko ti ga dade? 

— Našla sam ga —. 

— I opet našla... čekaj, kazat ćeš... 

— Imbra mi ga dade. 

— A tko još — zar nevjesta Dorica? 

— Poslije ću vam reći... 

Svi se snebivahu od čuda. 

Klarica maše glavom, a baba Žuna raširi pregaču, 
u kojoj bilo kamenja k8 šaka i više klupaka kudelje. 

— Ljudi božji, eto na! Ometah peć da naložim 
vatru, a kad tamo — ogrnuh eto toga krša, šta ga na- 
nijelo u peć... | 

— Klarica pljesnu rukom o ruku, a Julka zažmuri 
— kano da joj bacila šaku pijeska u oči: 

— Ala Julice, luda odmetnice! Šta si to kamenje i 
kudelju u peć nanosila? — — 

Nadošo i kum Marko, pa se nagleda u babinu pre- 
gaču: 

— Na moju dušu! Takav je kamen vrenuo nad 
mojom glavom ...... znadeš, kume Gaćešo, kad no 
krčismo onu lojtru na polje — — i takovo klupko ku- 
delje pade zvonaru na glavu, kada htjede da me izmi- 
jeni... 

Svi prisutni jedan drugog pogledali i nasmijali se. 

— A kud si bacala to kamenje i kudelju iz peći, 
kaži sad po istini! Reče joj Klarica. 

Dok ju Klarica pitala, ona potoči oči pravcem za 
peć, a ne htjede reći: onuda, već Klarica pogleda onamo, 
gdje je ona svoj pogleđ sustavila, i opazi izvadjen pećnjak, 
a kroz budju mogla je ruka preko lakta. 

— Ovuda, je li? Upita je Klarica. 

— Da. Odgovori u kratko. 

— A gle djavola! Ovuda si ti bombardovala na 
kuma Marka i zvonara — —, klikne Gaćeša. 

Svi se redom nagledaju za peć, a baba Žuna reče: 

— Za ime Božje! da sam naložila vatru u peći, 
uspušilo bi se — eto na! Naš bi zvonar bježao u selo, 
vičući, kako vračara pali u Gaćešinoj kući bilje, da po- 
gnjavi djecu... i trista hiljada — šta li sve ne —. 

— A šta ćeš sada, Julice, da od Boga nadješ? Go- 
vori! Evo nas i ovih poštenih obraza ovdje —. : 

Julica zažme ramenima, pomakne se za jedan korak 
i pogleda na vrata — očito, kako bi pobjegla, a vrata 
zatvorena. S vrata svrne pogled na prozor. 

— Gledaš, kako bi pobjegla ; čemu da bježiš, sad 
smo na čistu. Neboj se, već reci, zašto si ove ludosti 
radila? Upita je Klarica. 

— Mi se šalismo. 

— Ha, šaliste! Lijepa šala, gle! 

— Ti, Dorica, Lovro, Imbra — je !'de? Upita 
Gaćeša skupiv obrve, a gotov da se nasmije. 

— Nije Lovro... Ne kazujte Lovru — —. 

— Već vas troje, a zašto? 

— Dorica reče u šali, kako ne će nijedna da dodje 
u kuću... 

— Da se ja ne ženim, a vam zapišem ovo moje 
sirotinje, je "de? 

— Hm... 

— Hm, hm, — reče Klarica.i omili joj rukom ono 
zaprljano lica — idi, umij se; ovdje imadeš oprano i 
oteglano ruho, pa preruši ove prljotine, da ih operemo. 
Sjutra je veliki blagdan, i vjenčanje, pa ćeš s nama uži- 
vati i u kući življeti, kano da nijesi nikada toga ni činila, 

Julica se nadje slobodna, te htjede namah na vrata, 

— Ruho ti dadem, čekaj! Opomenu ju Klarica. 

— Vratit ću se. Odgovori i sukne iz sobe, misleći, 
da ju čekaju muke za nedjelo njeno. 


X. 
Ode Julica tromim korakom uz ledinu. Svaka je ži- 
lica u njenu tijelu drktala, uplašena — kako je naišla 


nesretno, nije ni pomislila: prije na nesretni ključ za 
tkanicom, a kad dodje djelo na vidjelo, ne mogavši uteći ; 
gotova je bila podnijeti sve muke, a nije ni pomislila, 
da bi ju minule. 

Poredi rubac na glavi i povuče ga na čelo i nad > 
oči, da nikoga ne vidi, a misli, da ne će ni oni nju 
vidjeti, što se opet sakupiše pred crkvom, istom što su 
oružnici otišli. Na putu sretne Lovra. 


— Julice! Progovori Lovro, a ona otrese ramenima 
i pobjegne. Pred očima joj se zamagli i onako skrene 
8 puta, lutajući naidje na zavrće materine kuće. Da je 
pred njom Drava derala, u nju bi bila skočila. 

Na zavrću sjedne na bus trave, da dahne mirno 
dušom, a udilj joj pred očima onaj svijet u Gaćešinoj 
sobi, onaj strašan preokret, onaj Klaričin napadaj, kojim 
je potresla cijelim njenim bićem, a podjedno gleda onaj 
umiljati pogled Klaričin i prijazne riječi, kojima nastojaše 
zatomiti sve, što je bilo čas prije, pa ju zove u svoje 
okrilje. Kano da žali, što je nečim uvrijedila onu ženu, 
koja ju k srcu svome privija; a kad pomisli na Lovra, 
srce joj ponovno zatrepti, kano da gleda u njemu ne- 
umoljivog sudiju njenih zabluda. Proklinje Doricu i Imbra; 
što ju medenim riječima zavedoše, predočivši joj bespo- 
sleno uživanje na očevini, ako se Gaćeša ne uzmogne 
oženit i njima preda gospodarstvo u ruke. Samo sad se 

pita: šta će Lovro reći? Za sav svijet ne mari, kano da 
je, što joj se dogodi i šta je radila, sav svijet znao i 
jednim trenom već zaboravio ; samo Lovro još ne zna, 
a kada sazna, šta će onda biti. 

Imbra je vješto zasnovao pakosno djelo, a nagovorom 
vjerne mu ženice trebala je Julica da izvede, što je mogla 
bivši pristupačna u kući, da i ne pade na nju sumnja. 
Mislili su, ako ne uspiju, ostat će i onako to tajnom, 
ako uspiju, valjat će njima, a zato neće ni Lovru ni 
Gaćeši zlobit, a tajne svoje staze pred Lovrom nastojahu 
zamesti, jer bi Lovro za svog oca u živ oganj skočio. 
Pa ako se i odmeće, da jest nešto nevidljivo, što pre- 
meće po kući, a u stope Juličine ne mogaše nikada naići. 
Ne bi Julici ni r6 muke, da su prije ili poslije samo 
na drugi način ušli u trag; govorilo bi se jest i nije, 
ali ovako uhvatiše ju baš na ždrijelu i za nevolju mo- 
rade se odati. Sada misli, da Lovri ni na oči ne smije, 
odluči, da se nikada onamo vratit ne će. Još imade jedno 
utočište, gdje može sigurno glavu skloniti, a to je krilo 
materino. | 

Juličina mati sva re je već od tuge i plača pcru- 
šila. Imade već više godina, što ju sramota izjeda na 
svakoj stop', savjest prekorava i plaši se nesreine bu- 
dućnosti njene kćeri. Dok je bila Julica djevojče, bila je 
na odmet u kući radi ružna obličja. Starije dvije kćeri 
lijepe i pristalije milovala uvijek mati. A kad se poudaše, 
htjede primiliti najmladju Julicu, ali se ta više ne dade ; 
ponila se uzrastom i jednako neuljudnošću. Raspojasa, 
bezbožna i neuputna nije nalazila zabave ni u kućanstvu 
ni u kolu svojih vrsnica. Ako je svirka u krčmi — Ju: 
lica je ondje, ne mari ona, ako mati po više puta po 
nju dodje, ne miče se ona, dok gostioničar svijeće ne 
utrne. Ako je gdje proštenje, vašar, svagdje se ona nadje. 

Što je ružna — ništa nema, jerbo je mlada a iskvarena 
srca, pustolovi je vole. 

Mati udilj sniva o sreći svoje kćeri pošto po to, 
gamo da se uda i udomi; ona će se smirit i obiknut 
poslu. | 

Napokon se uda Julica u uglednu i poštenu kuću ; 
ali sada je bilo njenoj majci procvijeliti novom tugom ; 
bez utjehe lomila je rukama i suzama kvasila svaki za: 
logaj hrane, što joj kći tako nesretno negdje naišla i 
nečisti ju okupio. 

Dodje Julica k materi, uzove ju na stranu i sve joj 
po istini ispripovjedi — kano da je kleknula pred du- 
hovnika. Mati se stane tući šakom u prsa, stane plakati, 
te rasplače Julicu. 

— OCerko mila, hvala Bogu | i Kraljici nebeskoj, da 
je tako prošlo! Ja sam jadna i nevoljna mislila, da si 
doista opčinjena, te da te nečisti progoni. Umij se, dušo, 
i presvuci, pa slušaj prijateljicu! Vidim, da je prava 
žena i milostiva srca, ona će te primiti i paziti kano da 
te rodila... 

— Ah, majko! Kako ću onamo, gdje sam uvrijedila 
svaku dušu u kući... Šta će mi Lovro reći — — a 
on već možda sve znade! Oh, kleti Imbra i nesretna Do- 
rica, kamo me rinuše... 

— Ne plaši se, dijete! Ja te zakrilih, ja ću ti utrti 
put do one kuće — do tvog muža, kome si se. Bogom 
zavjetovala, da ćeš dijeliti s njim tugu i radost do sa- 
mrtnog časa. 

Za onaj život do udaje davno se je Julica pokajala, 
a sada joj se kajati za grijehe učinjene, na što ju nije 
mladost zanijela, već zlosrećna nevjesta. 

Dorica, najstarija kći Gaćešina udala se nesretno — 
u familiju, u kojoj je svaki jediti bio sklon nevaljanštini. 
Još za vojne krajiške uprave imadjahu oblasti trista muka 

sa zadrugom Mandića: kuću im izjedala neopranština i 
nered, a muževi se otimahu o tudje, premda su posjedo- 
vali najveće i najljepše njive, livade, vinograde i prostrano 
kućište. A kad se razdijeliše; nijedan ogranak ne osta bez 
mana. 

Imbra Mandić sjedio je na petini svega imetka. Imao 
je samac dvanaest rala posjeda osim prostranog kućišta 
i zavrća. 

Imbra je mlad, lijep i neobično jak čovjek, ali zlo- 
glasan. Nije bilo u selu čovjeka, koji se nije poveselio, 
čuvši, da Imbra uzima Gaćešinu Doricu, djevojku krasnu, 
krjeposnu iz čestite kuće, koja će ga moći odvratiti od 
zlih puteva. No Imbra je bio nada sve lukav, te je okre- 
nuo svoju mladu ženu po svojoj volji, tim više, jerbo ju 
je neizmjerno ljubio, a ona ćutiv miloštu njegova srca, 
bila je pripravna za nj glavu svoju položiti. On je na- 
mjestio Dorici udoban život. Nije se ona trebala da brine 
za perad ma koje vrsti, da u kocu svinjče tovi, nije tre- 
bala presti ni tkati. Ona imade u svako doba peradi 
i slanine, platna i ruha, svega, što drugi moraju ili mu- 
kom steći ili za gotov novac kupiti. Sve lo pnjezin Imbra 
pribavi bilo na selu bilo na vašaru. Malo je bilo u Podgori 
klijeti, komora i štala, u koje ne bi mogao Imbra tajom 
unići. Bilo je u njega svakakvih otpirača i potajnih klju- 
čeva kako ni u kojega bravara u gradu. Živio je doduše o 
tudjoj muci, ali je uvijek bio bez novaca, i do njih ne 
mogaše drugačije doći, već što je česticu po česticu 
zemljišta prodavao. Napokon mogao je svojim zvati ono 
kućišta, zavrća i što mu tast Gaćeša dade za uživanje. 
Premda je Imbra vješt svomu zanatu, a Dorica umjela 
majstorski sakrivati, ipak oružnici jednom udjoše u trag 
većoj kradji i sve predmete nadjoše na njegovu tavanu. 
Imbra je odsjedio po godine u tamnici, a Dorica mjesec 
dana. Od onog doba ne ču nitko o Imbru zla glasa ni 

poglasja ; stao je življeti od svojih žuljeva, no prije se 
već raskućivši, vrlo je kukavno životario. Čim mu punica 
umre, zape mu oko u imetak tastov. Mišljaše, sa Lovrom 
bit će lako, on je dobroćudan, pak se dogovoriše on i 
žena, da će Lovra oženiti, a imajući Gaćeša snašu kano 
kućanicu, ne će ni pomisliti, da se sam ženi u svojim 
godinama. Pak mu namakauše Julicu, koja će znati pre- 
dobiti Lovra na svoju ruku i zajedno nagovoriti starca, 
da još za života raspoloži svojim imetkom, da. i Dorici 
pripane dijel. Julica je doduše predobila Lovra, ali kako 
nije bila kućanica ni sudopera, ni pralja, ni tkalja, nije 
mogla da predobi svekra, već je Gaćeša za kratko vrijeme 
morao se ogledavati za valjanom gospodaricom, koju će udo- 
miti u svojoj kući. Sada istom zasnovaše ono pakosno djelo, 
čim osramotiše šljeme svoje kuće i zamamiše mnoge obi- 
telji u Podgori. 

Čim reče mati Julici, da će joj utrti stazu do Ga- 
ćeše i njena muža, pred očima joj nicahu sva zla djela, 
šta ih je počinila, i pričinjala joj se sve veća dit ino 
da bi mogla mati udobriti uvrijedjenog Lovra. Živila je 
u vječnom strahu i drktavici, kano težak grješnik u 
tamnici, čekajući sudnji dan. 

Kako se je Lovro razminuo na putu sa Julicom, 
nije mogao dokučiti uzroka, što ga ona bježi, a ne bijaše 
davno, što su se va humu razgovarali, i obećo joj, da će 
biti uhodom, a nije ni sam znao, šta je u stvari. U prvi 
mah mišljaše : nesrećnica, opet ju nečisti progoni, što se 
je i svraćala onamo, gdje je vračara. 

Ali je već brujilo pola sela o nenadanom preokretu 
u Gaćešinoj kući. Tko Lovra sretne, svaki ga upita, a 
on ništa ni ne zna, već dok mu drugi ne kazuju. Mukom 
se otimao ljudima na putu, a kad dodje do kuće babe 
Žune, ona ga takodjer okupi: 

— Sine Lovro, nijesam li ja kazivala... a ti sve: 
nije Julica takova i onakova, već nesretnica — — Pa 
gle sada: zaklela se zemlja raju, da se tajne sve saznaju! 
Stane mu se koža ježiti na glavi, srce mu burno kucaše, 
a još ne more da vjeruje, već plaho dotrči kući i sav za- 
sopljen upita oca: 

— Oče, šta se je dogodilo, šta je sa Julicom?... 
Je li moguće, šta sam čuo... 

—- Sinko! Ako si tako čuo, kako ću ti ja pripovije- 
dati, onda si pravo čuo. 

Gaćeša mu stane redom pripovijedati, kako je bilo 
i dogodilo se. 

Lovro plane — ponižen i što je svoj obraz svuda, 
kuda je prolazio, blatio, stisne pesnicu i zaprijeti: 

— Uh Julice, prokletnice — zmijo šarena! Kakovu 
si sramotu učinila kući, meni i cijelomu selu... Ubit 
ću te! Ne ćeš lje više... sada će ti biti kraj... 

Hijede da jurne na vrata, a Gaćeša zapomaga. Marko, 
Klarica i još neki ljudi, što bijahu prisutni, pograbe Lovra, 
da ga uzdrže od krvnog djela. Tolika bjesnoća uzavri u 
onom omašnom tijelu, da ga osam ljudi ne mogahu 
svladati, sve je razriješio od sebe. A vidi Gaćeša od zla 
još i gore, zatvori vrata, raskorači se i svojim ledjima 
zasloni vrata. 

Kako je Lovro uklonio sve napadače, htjede da od- 
rine oca i jurne na vrata. 

— Otac ti je! Viknu svi. 

Na ie riječi Lovro trže ruku, a Gaćeša blijed ko 
stijena odlučno vikne: 

— Samo preko mene mrtva možeš izaći i krvno 
djelo učiniti na nesretnici, koja sejepokajalaija joj... 
oprostih ! 

Lovro si rukom poravna kosu vrh čela; grudi mu 
se plaho nadimahu, ono zelenilo, što mu potkožilo lica, 


114 


stane_blijediti, otare si rupcem čelo i sjedne na klupu. 
Gaćeša još udilj zaslanja ledjima vrata, od ljudi neki 
mire Lovra, neki stadoše upored Gaćeši tik vrata. 

Dugo je Lovro šutio zamišljen, a kako se je u 
borbi zaduho, čuti mu je bilo svaki kucaj srea. Najednom 
zastre lijevom rukom oči, koje mu prosuziše, ustane se i 
desnicu pruži ocu: 

— Oče, tvoja je starija; ako se je pokajala, a ti 
gi joj nesretnici oprostio — praštam joj ija... 

Gaćeša prihvati sinovu desnicu, a lijevom ga ogrli i 
proplače, stane jecati kano malo dijete, te rasplaka sve 
prisutne. I Lovro je dugo plakao na očevim grudima 
prisloniv umorno čelo. 

— Sjedni, umiri se, sinko! — I ona će doći — — 
druga će biti... uredit će se, a Bog, koji je štitio stotine 
godina ovaj Ka štitit će ga i zakrilit svojom možnom 
rukom, blagoslovom sreće i kućnoga mira! 


XI. 

Kano da je munja raznijela vijest o nenadanom pre- 
okretu u Gaćešinoj kući po cijelom selu. Neko vjeruje, a 
neko ne vjeruje. Tko vjeruje, hiti da pozdravi pošten 
obraz ozloglašene vračare i poštenjaka Gaćeše, da mu od 
svega srca čestita, i nagleda se Klarice, koja doni u onu 
kuću, tobože opčinjenu, mir i zadovoljstvo, a u cijelom 
selu probudi zamrlu vjeru u jedinoga Boga i za uvijek 
zatre klicu svakomu praznovjerju. Tko ne vjeruje, hiti, da 
Be O svemu na mjestu osvjedoči. 


Kad je sve to zvonar čuo, okrenu mu se as na 
glavi od snebivanja, zapali mu se obraz od stida, što se 
dao zaludjeti i postao malovjernikom. Bilo mu je da 
podne zvoni. A ne bi izmolio ni ,Zdrave Marije“, već 
je odzvonio i ode niz ledinu do Gaćeše. 

— Kume Vinko, slutio sam ja, da će tako biti — 
kako jest... 

— Bome jesi, slutio si još jučer... A šta si ono 
govorio pred crkvom, moj nevjerovani Tomo u pravoga 
Boga! Primijeti baba Žuna i stane se baš u brk zvonaru 
smijati. A njemu samo što ne puče srce od jeda. 

— Slutio sam da... Pa gle ove kudelje... tim 
nas je ono ciganče plašilo i krv nam sustavljala u žilama, 
nama brate, muževima, koji ne strepismo pred bojnim 
topovima!... A nu, gledi — čudi se — ljuti se — ve- 
goli se... 

— Ne ljuti se, kume! Veseli se, jerbo je Bog i istina, 
nad kojom sile nema; gdje laž ruča — tamo ne večera ! 

— Ti se, kume, veseliš, a veselimo se i mi svi; 
znadem, koliko si sramote i štete podnio... ali i mene 
još jedno boli... sve je, hvala Bogu, sretno prošlo — — 
ali moj junac... junae —. 

Reče zvonar žalobito i ode iz kuće. 

Već je Klarica metnula kolače u peć i žaru priude- 
sila, po kući sve pospremila, korito ostrugala i oprala. 
Svi se susjedi razidjoše, a i ona vesela djeca, što su 
nepomično do podne stojala kod stola, dok je domaćica 
gavijala kolače. 

Sam Gaćeša osta sa Lovrom u kući. 

— Sinko, meni je nekako vrlo teško na sreu, nešto 
glutim, strašno slutim... One posljednje riječi zvona- 
TOove —. 

— Zar junac? 

— Da, junac —. 

— I starješinov junac... primijeti Lovro. 

— I njegov junac. 

— I Ivšina so i brašno —. 

— Jest, i Ivšina sirolinja -- — ali još nešto..., 


natukne Gaćeša. 
sk 

— A što? 

— Našega vina odneseno za jedan akov... 

— Je li moguće? 

— Tako je. Pitaj kuma Marka, kada dodje — 

Lovro se počeše za uhom, očevidno se je nešto vrlo 
zabrinuo. 

— Sinko, tebe još uvijek neka briga mori! 

— Teška briga. 

— Otvori mi srce, budi iskren pred tvojim ocem! 

— Čuo sam, da je stari Ivša reko, da je,njegovo 
brašno u dobrom mjestu spremljeno ; ali tko ga je spremio, 
ne će od njega pogače jesti —. 

— Sinko, gdje je brašno, tamo je i s6. A tko je 
odnio brašno i s6, onaj je odveo junce i odnio naše vino. 

— To je baš ona erna slut, što mi muči dušu — — 
Ona nesretnica mora da sve znade ; ali ja je ne idem 
pitati. | 

— A ništa ti ne reče? 

— Kazala mi, da ako oružnici dodju, nefaljeno će 
se navratiti k sestri, jer ne htjede Imbra ići na pairolu, 
a kada bi i došli, ne će ga naći kod kuće. A to i sam 
znadem, jerbo on ode u Vlaški Jarak, da od Milutina 
pozajmi koju forintu, što će kupiti vina i mesa, kad se 
tast gosti — reče, za što se ne bismo i mi gostili. 

— Ja sam oružnike vidio, da su u selo dolazili, 
ali su i otišli. Reče Gaćeša. 

U to unidje Klarica u sobu, da prostre sto, jer se 
prikučilo doba večere. Čuje i ona razgovor, pak primijeti : 

— Oružnici odoše namah iz sela, a to bi _ mogo 
biti znak, da nešto slute, pače uvrebaše. A oni se običa- 
vaju noću vratiti. Prevo ću ti, Gaćešo, reći, da i ja nešto 
slutim. Pripovijedala Zuna, da je srela Doričinu curicu, 
a nije marila ništa ni da je pita, već ona sama stade 
pripovijedati, kako se mama plače, plače —. Ona ju upita: 

zašto plače? A dijete reče; da je otac tako pjan, da se 
ne more ni s kreveta maknuti — samo hrče. Kazivala je, 
da su se navraćali oružnici, ali nijesu Imbra našli; on 
je negdje u štaglju za ono vrijeme spavao. 

— Napio se moga vina... Dokrajči Gaćeša. 

Klarica ode u kuhinju, pak izvadi manji kolač, što 
ga pripravila, da će biti za večeru, a drugo je ono, — 
one čeliri tiganje (tepsije) za sjutra. Klarica donese kolač 
na sto, pak ih milo uzove: 

— Hajde družbo draga, ja kupim kitu i svatove, 
u oči je vjenčanja! 

Gaćeša i Lovro sjednuše za sto, a Klarica sučelice 
njima. 

— Gdje ti je, Klarice, zastava? Gdje kum? 

— Evo krsnoga kuma! Dobar večer i mir Božji u 
ovoj kući! Oglasi se kum Marko, otvoriv u taj tren 
vrata. 

— Ha, evo kuma! Usklikne Klarica. 

— Dobro nam došao, kume! Baš ovaj čas, kaže 
Klarica, da kupi kitu i svatove, a, ja ju upitah, gdje je 
zastava i kum? Drago mi je, kume, da nijesmo sami... 
A to si već i čuo, da je gospodin župnik saznao za naš 
preokret i poslao poruk, da će baš sjutra na samo Spa- 
govo biti vjenčanje. | 

— Čuo sam, da, čuo. A tko mu to drugi saopći, 
već naš gospodin učitelj; jer ne znaš, ni ti — ni Lovro, 
ni nijedan od nas nije veseliji, šta se sve to tako okrenu, 
kako on. 

— Hvala mu po stotinu puta, jerbo je pravi prijatelj 
mojoj kući i svemu narodu! 

— Evo kume, sjedni ovdje do moje Klarice; a moja 
je da se pobrinim i za čašu vina... 

Rekne Gaćeša, posadiv kuma za sto baš do Klarice 
a Lovro sjedne s druge strane, Klarica opet imala da kolač 
razreže. 

/ 

Gaćeša donio dvije boce bijela vina na sto, pak sje- 
doše užinati. 
= Kum Marko baš ljudski povuče iz zelene boce: 

— Aha! Baš valja... Glava ga zabolila, kume, tko 
ti ovaku kapljicu, tvoju mučicu odni iz klijeti! 

Gaćeša prodje rukom po čelu, pa pogleda kuma i 
mahne glavom. A kum nije razumio, nešto je drugo mislio 
i ne htjede više o tom da govori. 

Još oni kod večere u najljepšem razgovoru, eto u 
sobu Dorice. 

— Dobar večer! 

— Bog daj! reče Gaćeša, a smrknuto ju pogleda. 

Dorica je bila sva Zzaplakana, snuždena, ponižena. 
Primače se k ocu i povuče ga za rukav. Gaćeša se po- 
češe po bradi, ljut, a opet popusti i podje za njom na 
hodnik. 

— Vi me, oče, ljubite — kano svoju kćer, porod 
svoga srca, je li de? 

— Ljubim više, nego li si vrijedna. 

— Ah ne vrijedna sam, znadem... | 

Pak se stane plakati i uhvati se ocu za rame i pri- | 
vine svoju glavu na njegove grudi, a to je vrlo blizu | 
srcu, te razgali sa očeva čela onaj oblak ljutavi. 

— Oprostite mi, oče — oprostite! Ili me ubijte na 
mjestu ... Život ste mi dao, pa ako zgriješih, ja se 
kajem ... oprostite mi, ja vas molim — ili me ubijte. .. 

Eto ga na! Opet je bilo Gaćeši plakati. A kad joj 
reče, da joj oprašta, istom onda rinu mu nož u srece. 

— Oče! Ubijte me, ili mi pomozite u tom trenutku ! 
Smislite se na moju sitnu dječicu ! 

— Govori, šta? Upita otac, i taj tren bilo mu jasno, 
šta je njegova duša slutila. 

— Imbra je počinio robiju... Opet je pao u ne- | 
sreću — —. | 

— Kakovu robiju? 

— Razbio kumu Ivši “komoru, odnio brašno i s, 
odveo zvonarova junca... 

— A starješinova junca? 

— Starješina mu doneklen ortak. 

— Zar starješina ? 

— Da, on. Starješina odveo svoga junca kćeri svojoj 
u Marino selo, pak pustio glas, da je i njegov odveden. 
A nije, već hoće da sebe pokriva pred oružnicima i sudom, 
što je reko selu, da nea treba patrole. A moj Imbra uhvati 
zgodu ... 

— A ti nesretnice, jer si ga pustila noću iz kuće? 

— Slušo me uvijek poslije one sramote, a ja nijesam 
ništa zla sumnjala, a on reče, da ide u mlin... 

— A gdje je junac? 

— Prodan i ubijen. 

— A gdje je brašno i 86. 

-— Sve odvezoše u Vlaški Jarak. 

— A gdje je Imbra? 

— Pjan leži, a za koje doba doći će oružnici, sve 
se već tajno znade. 

— Nalokć se moga vina, je li de? 

— Da vašega... 

— Hm, hm! Daklem starješina je takav čovjek, 
čekaj... čekaj —. 

— Pak šta hoćeš, da sada uradimo? Krsti vuka, a 
vuk će sjutra opet u šumu... 

— Ne će nikada više: .. Pomozite oče, pozajmite 
mi novac, da podmirim zvonaru i Ivši kvar; ako dodju 
oružnici, ne jave li se oštećenici, sve će se potušiti. . . 
oh, samo da nam sramote nije! Oče, mili roditelju! po- 
mozite mi, pomozite svomu djetetu ... 

— Unidji u kuću. — Reče joj otac. 

Dorica unidje u kuću, a Gaćeša ode do zvonara, 
koji nije ni minut daleko od crkve stanovao. 

— Kume Tomo, evo mene do tebe! 

— Da nije kakova nesreća, kad ti glavom dodje? 

— Ne, nije. — Dodjoh, da te uzovem na čašu vina. 
Sva mi družina oko stola, pak dodji da si malo dušu 
razgalimo poslije ove bure i zadaha. 

— Hoću, kume, milo mi je! 

— Još nešto. 

— Šta? 

— Ti si kvaran junca. 

— Doista. 

— Sumnjaš na koga? 

— Hoću li ti zube pukati —. 

— Koliko je vrijedio ? 

— Boga mi, trideset srebra. 

— Šuti... ja ti ga večeras platim... ja, znadeš 
— samo da moja sirotica Dorica ne strada. 

— Neka ga — šta štediš onog e Imbra ? Neka 
jednom ohladi do kraja u tamnici. 

— Nemoj tako! Šta je meni za bijega — ali moje 
dijete ? A znadeš, imade više njemu sličnih ; starješina 
mu ortak. 

— Zar? 

— Da. A ti dodji —. 

— Ne, dodji, — već eto — namah idem. 

— Idi, a ja ću do kuma Ivše. 

— Uredi, Vinko — i ondje... Dovedi ga starca 
— djeda, neka se malo proveseli. 

— Zvonar ode Gaćeši, a Gaćeša k Ivši. 

Za četvrt sata vrati se Gaćeša sa starim Ivšom. 
Doriei na srcu odlanu. Otac joj kaže, da može slobodno 
ići, on je uredio stvari, a žedna li je, naći će kod kuće... 

Doricu popadnu suze, nazove laku noć i ode. 

Gaćeša je već putem uredio sa Ivšom, da će mu 
platiti 18 forinta, te nije trebalo o tom daljega razgovora 
voditi, već o svačemu, samo ne o tom. Tako i bilo. Okre- 
nuše oni u šalu i doskočicu, pak se veseli zanesu u duge 
razgovore šalom začinjene. 

Zažariše se staračka lica, a kum Marko sa zvonarom 
zapjevao pjesmu iz mladosti, kakva se više ne čuje danas 
u Podgori — i već davno, već što šta bez repa i glave, 
bodljikavo trnje — presadjeno na domaće tlo. 

Došla i strinka Žuna, ne da pije, niti da se razgo- 
vara, već da barem iz daleka čuje, kako je Gaćeša uredio 
stvari, jer se Dorica pred njom iz punanog srca napla- 
kala. Ali jadna ne more ništa da sazna, a Klarici je sve 
to još nepoznato — tajno. 

Kasno već, dodjoše najednom oružnici sa starješinom. 

— Dobar večer! Pozdravi ih uljudno stražmeštar. 

Uljudno im se oni odazovu, a stražmeštar primijeti: 

— Pjesma se čuje, u oči je svadbe, pa ko se ne 
bi navratio u takovu kuću, u koga još nije srce ohladilo ! 

— Izvolite, izvolite gospodo, sjednite! Ponudi ih 
prijazno domaćica. A domaćina stavi dvije čaše pred njih, 
ni ne obazirajući se na starješinu, koji no se sustavi tik 
peći, gdje je Klarica kraj Lovra sjedila. 

— Baš sami starci. Primijeti mladji oružnik. | 

— Starac se ženi, starci mu kita i svatovi, pridoda 
Marko. 

— Ima li šta nova u vašemu selu? Upita straž- 
meštar. m 

—- Ima, doduše. Reče Gaćeša. 

— E, pa šta takovo? Upita stražmeštar. 

— Ukrali starješini junca. Našali se Gaćeša. 

Već je udarilo Gaćeši vince u lice, pak je u takovim 
trenucima običavao biti vrlo dosjetljiv i slobodan, što više 
u svojoj kući. 


— Pa tako je, odveli bome mojih trideset srebra. 
Pridoda starješina od peći. 

— A dadeš li ga jeftinije onomu, koji ga nadje? 
Upita opet Gaćeša. 

— Desetaču mi dajte, pa neka vam —. 

— Ti bi se prevario, moj starješino! Ima do Ma- 
rina sela sat hoda, pak ne bi ni to bio loš posao, za 
jedan sat puta zaslužiti dvadeset srebra. 

— A kakovo Marino selo? Upita starješina. 

— Znadeš onakovo, gdje je tvoja kći Mare udata. 
— Zar ti je premalo primiti desetaču? Uštipne ga 
Gaćeša. | 
— Ne marim za nju, jer bi ju trebalo prije kovati. 

— Ima u mene i od zlata kovanih, a krvavim žu- 
ljevima nabavljenih. Odgovori Gaćeša. 

— Ja baš nijesam po to k vama došao. 

— Bome nijesi ni da patrolu ovdje rediš, a ova 
gospoda znala bi medju nas poštene starce i sama doći... 

— E, kad je tako — laka noć! 

— Bog ti bio u pomoć! Odgovori Gaćeša, a oružnici 
si izmijene poglede. 

— Ovdje je zvonar i Ivša? Upita stražmeštar, čim 
je izašo starješina. 

— Ja sam Ivša. Reče djed. 

— Ja sam zvonar. Reče zvonar. 

— Vi ste nešto u krupno kvarni, kako nam stiže 
prljava. 

— Ništa. 

— Ništa. 

Odgovore obadva. 

— Ali nešto ipak jest? Upita stražmeštar. 

— Zvonarov junac. Reče Marko. | 

— Ne moj, već starješinov. Prekine zvonar. 

— Naći ćele ga, gospodo! Stane Gaćeša tihano, 
samo idite u Marino selo, kod njegova zeta . 

— Namah se dižimo! Zapovjedi stražmeštar. 

— Ne dižte se, niti je sumnjivo ni škakljivo: sam 
ga je starješina noću krišom odveo, pak pustio takav 
glas... 

— To moramo prijaviti. Reče stražmeštar. 

— Gospodo, to će biti moja stvar — —. 

— Možete i vi, ali —. 

— Da, da — i vaša je dužnost... 

— Taj vaš starješina ne svidja mi se najbolje. Na- 
vrati stražmeštar. 

— Bome ni nama. Odgovori Gaćeša. 

— Patrola mu nije nikada u redu... 

— On samo želi noćni mir. Pridoda Gaćeša. | 

— Daklem bi rado u penziju ? Upita ujedljivo straž- 
meštar. 

— Nego. O tom se vode već živo dogovori. 

— A dakako, daj penziju županu i predstojniku, sucu, 
poštaru, a ovamo na selima župniku, učitelju, za penziju 
se otimaju općinska gospoda, isti šerežani, a sada već 
hoćete, da ju dobi i starješina... A otkud novac za 
volju Božju! Nekako se ražesti Ivša. 

— Ova gospoda državna, župnici i učitelji, njima 
je to osigurano, moj starče — protumači stražmeštar. | 

— A općinskoj gospodi ne treba; oni se razljute, 
pak svaki otidje na svoje imanje. Zagrize Gaćeša. 

— Da... Nasmiješi se stražmeštar. Ali starješina 
kukavni ... 

— Njemu najlaglje: dok je u službi, radi selo njemu, 
a kad prestane, onda radi sam sebi — eto, to je ipak 
lijepa penzija i sigurna! Dokrajči Marko, a svi udare 
veselo u smijeh. 

— A zvonaru? Upita stražmeštar. 


— Zvonar ko zvonar; on znade sam najbolje, kako 
mu je: on živi medju mrtvima. Stari Tomo sam sebi 
otkroji. | 

Već je Gaćeša i po trećiput donio vina. A Klarica 
drugiput narezala kolača i donijela pred svoje kićene 
svatove. A razgovori veselo teku, prožeti svakojakim do- 
mislicama, kakovima obiluje zdrava duša seljačka, kad 
se malo ugrije kapljicom domaćeg priroda, a nadje sebi 
prijazna lica, koja ne ponizuju dobru dušu seljačku. 

Bilo je već kasno, kad se razidjoše — a gospodi 
oružnicima ravno put u Marino selo, kako im bilo rečeno. 

Ne će ni baba Žuna da duže ostane, premda joj 
ovdje lijepo, ko nikada još. Na polasku ipak šapne Kla- 
rici u uho: — Duše mi, podrani, još ćeš trebati dvije 
tiganje kolača, makar ostane peć na mojoj brizi, dok se 
iz orkve vratite. Laka noć! 

— Kume Gaćešo, nijesi mario im ni reći, da je sta- 
rješinov junac u Marinu selu. Opomene Marko. 

— Nijesam sagriješio, ako znadem iz pouzdane strane, 
da je tamo. 

— Mogao si kazati, da je starješina sam sakrio 
svoda junca, a kamo — to je Djihova briga da traže. 
Opet će Marko. 

— Tražili ovako ili onako... 

 — Nije jedno. Ti si im označio pouzdano, gdje je 
junac; a ti znadeš, tko je starješinov zet, a danas je bio 
ne daleko vašar. Mogao je njegov zet danas junca na 
vašaru prodati, pak će se reći, da je junac doista ukraden ; 
a ne našavši oružnici junca u Marinu selu, reći će, da 
si lagao, a kakav je Gjukan — mogao bi te još predati 
sudu radi sumnjičenja. 

— E da, kano da je tako junca na vašar odvesti, 
a da to nitko ne vidi, a vidlo bi se i u općini, da li je 
izvadjena putnica. . 


mar: ld4uU 


Dok oni u razgovoru, izadje Lovro na polje, ali se 
za tili čas vrati i reče: 

— Nedaleko crkve čuje se silna kavga i buka; tko 
je — ne znam, ali sam dobro čuo onaj krešteći gazdin glas. 

Svi se dignu, pa izadju na hodnik. 

— To je pred krčmom, reče Marko. 

— U krčmi nije, primijeti Gaćeša, kad sam išo sa 
Ivšom, eto ga —, već je bila krčma zatvorena; gazda 
je sam već treći dan kod kuće — i rano zatvara. _. 

— Ali ne trne vidjelice, imade iza zatvorenih vrata 
svoje goste svaku noć. Pridoda zvonar. 

Tannn . 

— Puška puče! Najednom progovore svi. 

Klarica otvori vrata: 

— Ko da puška puče... 

— Čuli smo, puška puče. Reče Gaćeša. 

Tannn... Tanmn... 

— I druga itreća..., svi progovore. 

U to začuju topot nogu niz ogradu, a munu netko 
u mrak u prodolje kano da bi kamen pokoturo. 

— Na brijegu je neko: zlo! Primijeti Marko. 

— Čuj! Čuj! Opomene Gaćeša. 

Na brijegu se stanu grdno prepirati. 

— Vrag uzela moja kož, ako je istina . 

— Čuj, to je gazdin glas, reče zvonar. 

— Ja pisem tati. 

— Jest, duše mi, gazdin glas. Veli, da nije tat — 
opet će zvonar. 

— Da, njegov je glas — primijeti Gaćeša, valja da 
su oružnici ondje, zavrebaše neko sumnjivo i naopako 
društvo —. 

— A gle, ne odoše oni u Marino selo — kaže Ivša 
— Bog znade, nijesu li uvrebali moje žito i sd... 

— Šuti, Ivša, plaćeno je! Opomenu ga Gaćeša. 

\ 
— Moj krčma poštena mjesto .... a ja tužila 
vas... | 
— Čuj, čuj gazdu, šta veli! Da je njegova krčma 
pošteno mjesto. Doista, mjesto je pošteno — ali kakovi 
u nju ljudi zalaze — — reče zvonar. 


— On će tužiti, kaže, valjda za uvredu poštenja. Ne 
mislim, da bi se oružnici svraćali i napadali, da nijesu 
nešto temeljito saznali... 

.— I, moj kume Gaćešo, da nije nešto u krupno, ne 
bi ni triput puška planula, pridoda Marko. 

Da je bilo komu zaviriti u grudi Gaćešine, vidio bi 
ono pošteno srce, kako treperi kano suhi list na grani, 
a prepuno jada, samo što se nije raspuklo. Sve sluti, da 
je Imbra dopao opet šaka oružničkih, ne drži istinom ni 
riječi Doričinih, da on pjan spava. Pak da je i pjan, 
bitro bi ga oružnici probudili i rastrijeznili. Svašta na- 
gadjaju, šta se moglo dogoditi, koga su zavrebali, zašto 
i na koga pukoše puške, a poznadu po glasu, da pukoše 
ostraguše, izbacivši taneta. Na jedno sve je zašutjelo, već se 
Di ne čuje gazdin glas. Za čas čuju štropot kola, upravo 
pravcem — kano da stadoše pred krčmom. 

— Ave! Moja ruke... joj... Ajauuu! — 

— Duše mi, gazda pomaže! Reče zvonar. 

— Jest, on zapomaga, da mu nije tane ruku za- 
hvatilo — primijeti Marko. 

U to začuju zveket sablje i topot nogu, netko ko- 
raca ravno prama Gaćešinoj kući. Svi se povuku u sobu, 
a Gaćeša problijedi i mahne rukom: 

— Sada već znadem, da je moja Dorica propala . . 

Kuc, kuć — na vrata, a unutra stupi općinski se- 
režan: 

— Dobar večer! 

— Bog ti dao! Odgovore svi, pak zašute kano da 
ih ni nema u kući. 

— Zvonar Tomo ! Gospodin bilježnik kaže, da namah 
dodjete gore u krčmu do gazde. 

— Šta je?... Kaži! — Kriv nijesam ništa... 

— Vaš junac... Sigurajte se! Odgovori šerežan, 
okrene se i ode. | | 

Oni svi jedan drugoga pogledaju. 

— A reko sam stražimeštru, da je moj junac u štali 
i da nijesam kvaran... Zape zvonar. 

— Što reče, reko si! A ti sada okreni drugačije, 
— svjetuje ga Marko — kaži, da si zatajio, jerbo je bio 
starješina prisutan, a ti šutkom vrebaš u namjeri, da ćeš 
mu prije u stopu stati, koji ga odvede. Pa ako tvoj junao, 
zatajiti nemoj, a tko ga odvede, to sada tvoja briga nije, 
već njihova. | 

Diže se zvonar, i Marko će s njim, a stari Ivša osta 
kod Gaćeše. 

Dok se oni uspeše na brijeg, vide u svakoj kući da 
gori vidjelica ; čuvši ljudi ,buku, zapališe svjetlo. Gazdine 
prostorije sve rasvijetljene. Pred kućom stoje dvoja kola, 
pred vratima šerežan puškom, a istom tamo podaleko 
imade u skupu ljudi. Vrata krčme širom su otvorena, te 
ge već izvana vide oružnici i njihove svijetle bodaljke na 
puškama. Bilježnik sjedi do stola i jedan pisar, a gazda 
se je skupio na stolcu kano da su mu ruke osječene. Na 
podu leži raskriljena govedja koža. 

Samo što reče zvonar: — Dobar večer, gospodine 
bilježniče ! — diže se gazda, a na rukama imade teške 
lisičine, pak saleti zvonara: 

— No zvonar Tomo, je li ovo vaša kož? — Pa 
mu pokaže nogom kožu razastrtu po podu. 

— Ne dao Bog, da bi to bila moja koža! Sačuvaj 
Bože! Odgovori zvonar i pogleda gazdu očima punim 
sažaljenja. 


— Tomo! Vama je junac ukraden, je li? Upita 
bilježnik. 

— Jest. aa 

— A vi rekoste malo prije, da nije..., primijeti 
stražmoštar. 

— Da sam govorio s vama u četiri oka, rekao bih 
vam : da jest. — A sada, kad vidim ovdje kožu moga 
junca, nemam više razloga, da zanijekam i tajom uhodim 
trag zlikovcu. | 

— Kakav je bio vaš junac? Pita bilježnik. 

— Crven i eovjetast, baš kakova je ova koža. 

— A zar se ga nema i drugi june crvena i cvje- 
tasta ? Zaleti se gazda. 

— Pravo misli gazda reći, može biti više junaca 
crvenih i evjetastih. Kaže bilježnik. 

Zvonar zapali žigicu i prisvijetli tik rožića: 

— Gospodine bilježniče, ovo je koža moga junca — 
ja se mogu zakleti — evo! Reče zvonar i digne tri prsta 
u vis. | 

— A kako vi možete tako stavno tvrditi, da je baš 
ova koža vašega junca? Upita opet bilježnik. 

— Ako su ovi rogovi od te kože, onda je nefaljeno 
ova koža moga junca. 

— I druga se junac ima roga..., opet hoće gazda 
da prevrne. 

— Pa da, nije nitko ove rogove prilijepio, već su 
iz kože nikli. Utvrdi bilježnik. 

— Gospodine bilježniče! Čim su rogovi momu juncu 
izmilili za tri prsta, ja sam udario na desni rožić žig 
unakrst, — sal bila to grjehota ili ne, ali kažu, kad se 
tako uradi, da ne će na june mora, i da živinče napre- 
duje. Premda znadem, da sve živo napreduje, ako imade 
red i dobru hranu; ali i to je valjalo, jer inače morao 
bih dopustiti gazdi Wilimu, da doista imade više junaca 

crvenih, evjetastih i tolikih rogova — i ne bi se mogo 
zakleti, kano što sam za ovu kožu pripravan učiniti. 

— Jeste li vi, gazdo i trgovče, prije nego li ste 
zaklo junca, prijavio pregledaču i starješini ? 

— Jesam. Evo starješina . .. 

— Starješino! Jeste li vi prije pregledo živa junca 
— od koga je ova koža, nego li ga je gazda zaklo? 

> Starješina upre oči u bilježnika. Sigurno je mislio, 
ako zatajim, mogao bi kriv i ja biti, a rečem li istinu, 
stradat će gazda, pak ne će imati kada za dug tjerati. 

— Gospodine bilježniče! Junca, od koga je ova koža, 
ja nijesam nikada u gazde Vilima pregledavo ni vidio. 
Odgovori odrješito starješina, a gazda se samo zapanji i 
problijedi. 

— Starješino, to je bio odlučan trenutak za vas! 
Pripomene bilježnik. 

— Znadem ja, šta je zakon. Reče starješina. 

— Gazdo, gdje ste kupili junca ? 

— Na vašaru. 

— Gdje vam je putnica? 

— Zapalio sam lula s putnica u mraku... 

— Dobro. Reče bilježnik i ponovi: 

— Ne ćete kazati, tko su ona dvojica, što ih zate- 
kosmo s vama u sobi zaključanih vrata, a pobjegoše kroz 
prozor ? 

Gazda šuti. 

— Ne ćete kazati, čiji je ovo pištolj i nož u kori- 
cama osto na krevetu ? | 

Gazda šuti. 

— Ne ćete ni to reći, otklen vama u vašoj ladici 
krivotvorene četiri nove banke od pedeset forinta? 

Gazda šuti. 


Vračara Klara. 9 

Bilježnik kaže još pisaru u pero očitovanje starje- 
šine i zvonara, koji se ujedno i potpišu u zapisnik. 

— Sada ćete i vi gazdo to potpisati! 

— Moja majka vam to potpisala, koji više živ ni, 
a ne ja pošten čovjek! Drzovito gazda osiječe. 

— Gospodine stražmeštre, ja vam izručam gazdu! 
Sva ćemo vrata zapečatit. Jedan šerežan ostane ovdje na 
straži, i vi starješino odredit ćete mu na izmjenu po dva 
patrolca, dok sud izda svoju odluku. 


Stane gazdu dreka, no cni ga izvuku i posade na 
kola. Jedan šerežan osta kod kola, a oružnici sa bilje- 
žnikom zaključaju sva vrata i zapečate. Oružnici sjednu 
u kola sučelice gazdi, a bilježnik sa jednim šerežanom 
i pisarom u svoja kola, ponesav sa sobom sve sumnjive 
predmete, što ih nadjoše u gazde. 


Istom kad se kola odmakoše vrati se zvonar i Marko 
Gaćeši, da mu pričaju o preokretu, što se dogodi u gazde 
Vilima. : 

— Kume Gaćešo! Ne trebaš da mi ti platiš junca, 
ja sam večeras naplaćen, čim sam vidio kožu moga ru- 
menka ; a sjutra ćemo svi zavjetovno predvodjeni. crkvenim 
barjacima hodočastiti u župsku crkvu u Pavljane! 


XII. 


Spasovo je. Divni proljetni dan. 

Nad Podgorom vedrina mira i blage sunčane zrake 
od zarana griju i oživljuju cvijet i travku, crva i mrava, 
staro i nejako. Nema nigdje na svodu nebeskome ni 
oblačka, da bi ma samo za trenuće oka žarkomu suncu sme- 
talo. Danas osvanu u Podgori drugo Uskrsnuće. Uskr- 
snuće narodnih i nabožnih običaja, za koje se mislilo, da 
su za uvijek u grob sahranjeni, uskrsnuće duševnog mira, 

što se u potonje doba posve izgubio iz dana u dan u 
mutnoj bujici opsjena bolesne mašte, uskrsnuće ohlad- 
njele volje radu i napretku, uskrsnuće bratske ljubavi i 
pažnje. 

Nema u Podgori kuće, u kojoj nijesu sinoć sve do- 
 gadjaje u selu od Gjurgjeva do jučerašnjega dana na 
sito i rešeto pretresli. Do deset sati sinoć gorile su vi- 
djelice u svakoj kući; jedne večeri izgorilo je više ulja 
u selu, nego za mjesec dana prije. A u nekim kućama 
dotlen, dok ne utrnu posljednja svijeća u gazdinoj krčmi 
i ne pade s pravedne ruke ona borova grana iznad vrata 
u blato. Tko je imo brijati bradu, obrijo ju sinoć; tko 
ostrići kosu, ostrigo ju sinod. 

Pastiri kruto uraniše sa stadom u planinu, da se 
mogu do ručanog doba vratiti na domove i stići u Pa- 
vljane_k službi Božjoj; isto tako podranili gospodari, da 
obadju polja i livade od medje do medje, ako je gdje 
provalila stoka kroz živicu ili zlobna ruku obatalila ogradu, 
da sjutradan ono pritvrde, a veselo svačije srce, što je 
Bog naklonio dobru godinu, koja nosi u svom krilu svakog 
dara. Cvjetne livade, bujne strni jare i ozime, kukuruzi 
tamno-zeleni, samo imadu marne ruke da ih što prije 
obaspu, isti vinogradi, unatoč što bijahu prošle godine 
ljuto povrijedjeni ledom, pokazivahu rod srednje ruke. 

Žene rano pospremile kuće, dvore pomele i ručak 
zgotovile. Koliko je do sada Podgorčana običavalo poći: u 
Pavljane k službi Božjoj, istom toliko ih danas kod kuće 
ostaje. | 

U dugoj povorci i u manjim četicama vinu se šarena 
smjesa gorom zelenom poput kakove križarske vojne, na 
čelu im zvonar Tomo s križem nakićenim vijencem  gor- 
skoga evijeća, za njim stupaju djaci sa crkvenim barjakom, 
predvodjeni svojim učiteljem, a iz stotinu grla ozvanja se 


gorama i prodolima uzvišžna pjesma : 
* 

Probudi se, dušo moja, 

I jeziku snagu daj: 

Sva mišljenja tašta moja, 
Sve nesveto sad na kraj — 


o om _ emo map o ema onamo oem om 


Za djacima slijedi puk, malo je tko, u koga nema 
u ruci križ od ljeskovih šiba evijećem i bršljanom na- 
kićen, a iza svijeh svatovi Gaćešini sa svojtom svojom 
i kumovima. 

Kćeri Mare i Dorica dodjoše već rano, da pomognu 
babi Žuni u kuhinji, a bilo joj se brinuti ne samo za 
obilan objed, već i za one kolače, što ih Klarica njezinom 
ponukom prije polaska načinila. Za vjenčanje poslao je g. 
župnik još jučer naročiti poruk Gaćeši, da on želi, da 
se vjenčanje obavi na samo Spasovo, a ne reče ipak za što. 

Brat Klaričin Filip, koji no je vrlo podranio u Podgoru 
sa mladjim Gaćešinim zetom Metodom, naložiše na ogradi 
vatru, sjedne i druge strane udariše po dvije rašlje, na 
kojima počeše iz tiha okretati debele janjce. 

Već se prikupilo sa svijeh strana pobožnoga svijeta 
pod starodavnom lipom tik župske crkve, a medju njima 
stoji i župnik. Svi gledaju ushitom pobožne Podgorčane, 
kad se pustiše niz brdice prostranom poljanom prema 
crkvi. 

. Duga je i prostrana poljana, kojom prolazi povorka 
uzanom putanjom izmedju bujne zelene strni. 

Sva zvona zazvoniše u pozdrav pobožnim Podgor- 
čanima. Da im je župnik sa svim onim pukom u susret 
došao, ne bi ih toliko obradovao ni odlikovao koliko tim, 
što je odredio, da sva zvona zvone. 

Ljudi iz stranih sela, koji stojahu sa župnikom pod 
lipom, veoma se začudiše, opazivši u onolikom broju Pod- 
gorčane ko nikada do sada, a čuli su baš u najnovije 
doba svašta naopaka o njima pripovijedati. 

Župnik je imao i onako danas da protumači puku 
uzvišen dogadjaj na zemlji, a padne mu u krilo još i 
ta zlatna jabuka iz Podgore. Stade propovijedati i slaviti 
Uzašašće Spasiteljevo na nebo, pobjeditelja protivnika 
crkve i vjere, ljudske pakosti, himbe i laži, pobjeditelja 
vječne smrti, uskrisitelja zamrle u ljudskim srcima istine 
— istine, koje ni paklena sila nadjačati ne more, koja se 
vječno sjaji i uvijek pobjedjiva, pa ako ne namah, to joj 
se sve konačno pokoriti mora. 

Nije se taknuo u svojoj dugoj i uznositoj propovijedi 
ni jednom riječi Podgore ni Podgorčana, ali se ipak njima 
samima činjaše — kano da su oni dali povoda današnjoj 
propovijedi. 

Skrušenim srcima i veselim licima vratiše se Pod- 
gorčani pjevajući na svoje domove, da je sva gora orila, 
da sprovedu radosno- i sretno veliki god Uzašašća Spasi- 
teljeva na nebesa. 

Nitko u cijeloj Podgori ne bi imao toliko uzroka 
da se veseli, kano Gaćeša; ali on je ipak cijelim putem 
turoban. Svatko će se lako domisliti, koja mu tuga na 
srcu. — Dorice, moja Dorice ! neprestano uzdiše. A ima 
i zašto. Eto — u onaj čas, kad se prevrnu žalost u radost, 
mora da prikriva nedjela svoga nesretnoga zeta. A pri- 
krivo on kako ga volja, ta sramota će izmiljeti ipak 
na javnost i njegov će obraz morati da podnese ruglo 
svijeta. 

Kad unidjoše u kuću, zapita Gaćeša začudjeno babu 
Žuna: 

— Strinko, vidim ovdje Maru, a Dorice ne vidim ; 
gde je ona? Zar tako?... To je lijepo i zahvalno —. 

— Ne sumnjaj, sinovče, o zahvalnosti; zlo je — zlo. 

— A šta je za Boga? Upita Gaćeša i stane sumnjati, 
e da nijesu oružnici zeta uhitili. 

— Imbra je na umoru. Odgovori Žuna. 

— Zar Imbra? 

— Da. Metod je bio zarana tamo, pa kaže, da se 
je Imbra još preksinoć negdje prekomjere opio, sa brvi 
u potok pao, vraćajući se iz mlina — i onako mokar i 
pijan u štaglju spavao, a borami noći su još hladne i 
lako je prozebo. 

— Božja kazna! pomisli Gaćeša u sebi. 

— I netom je zet bio tamo, pa kaže, da mu je 
mnogo gore: u nesvjestici je, a u grudima mu hropi, 
da je na hodnik čuti. 

Ne mogaše Gaćeša ipak odoljeti, već namah otidje 
k zetu, da vidi, je li opasna bolest. 

Vrativši se, nije potavje ništa pripovijedao, samo 
reče mladjemu zetu: — Metode! čim se naobjedujemo, 
a ti otidji u Pavljane gospodinu župniku i kaži, da je 
Imbra jako obolio, da ne će preboljeti, a dobro bi bilo, 
da ga providi što prije svetim otajstvima. 

— Zar tako pegibeljno? Upitaju začudjeno gotovo 
svi u jedan glas. 

— Tko onako stane hropiti, onaj se više ne diže, 
odgovori Gaćeša i kaže Klarici, da pošalje Dorici i djeci 
kolača, pečenja i jednu zelenu bocu vina: — Ona sirota 
ne more ge ni pedlja maknuti od kuće — —. 

— Vina? upita Klarica, ta imadu oni vina, već od 
čega hropi Imbra... 

— Doista od moga, ali ga Dorica ne okusi i ne će 
ga kušati. Vino je u mlinu kod Madžara u Vlaškom Jarku, 
tamo je Ivšino brašno i s6. Znao je, da ne bi smio oti- 


mačinom prekoračit kućnog praga, zato je našao mjerna 
u mlinara. 

— E moj Gaćešo, da je mlinar pošten čovjek, ne 
bi ni primao takovih stvari, a kad ne bi imao Imbra 
gdje sakriti, ne bi ni posezo za tudjim. Znao je mlinar, 
ako je vino Imbrino, to ga lje ne bi donio, da mu ga 
on i njegova obitelj pomogne popiti, znao je, da još ni- 
jedan Podgorčan nije prodavao ni brašna ni goli, znao 
je i to, ako hoće koji svoje june prodati, to mu slobodno 
na vašar dovesti. Gdje će mlinar zakupnik, a imade u 
mlinu po desetak ketuša i više, plaćat zakupninu, dobro 
življeti, a uvijek pijan biti. Znadem ja, tako bilo na našoj 
strani u mlinovima; svaki mlin bio razbojnička špilja, 
tamo se vodili razgovori i dogovori, pošteno čeljade on 
u zlo navuko, tako da su zadrugari tamo nosili žito bud 
zašto, a lopovi od zanata svaku stvar, gdje su mogli 
šta oteti. A šta Madžara briga, on to natovari na kola, 
pak odvezi iz mlina u grad i za dobru cijenu prodaj. Pa 
kad stane u selo brujit nešto krupnije, a on pokupi 
ono svoje sirotinje i digne obitelj: ,Evo ketuši mlin, ja 
ne mogu ovdje življeti .. .“ Pak ode i zakući se negdje 
drugdje, gdje će opet uz mlinariju svoj stari zanat tje- 
rati. Tamo — tamo, u takove mlinove trebali bi oružnici 
što češće da zavire, a osobito poglavari obližnjih sela... 

— Jest poglavari, kano i naš u Podgori... Eh, da 
sam ja poglavar, uhodio bih ja njihove tragove i ne bi 
se takav tudjinski izmet prometao našom sirotinjom ! do- 
krajči Gaćeša. 

Klarica pošalje Maru k Dorici i dade joj da ponese, 
što je Gaćeša reko. Mare se više ni vratila nije. 

Prijatelji, kumovi i rodjaci zapreme mjesta oko ši- 
roka hrastova stola. Klarica kano mlada, a kano i do- 
maćica donosi im redom hranu na sto, a Lovro opet 
vino. Veselje teče onako umjereno, jer nije bio Gaćeša naj- 
bolje volje, a znao je kum Marko za njegove boli, pak 
ni ne htjede, da visoko. diže svatovski barjak. | 

Pred crkvom na ledini igra omladina narodno kolo 
i pjeva. I oni, kojima nije do igre, tamo se nadjoše, 
samo da im vrijeme prodje. 

Iskrena i plemenita opomena, što ju reče danas 
gospodin župnik u svom kićenom govoru, uhvati korijen 
u srcima sviju prisutnih Podgorčana. 

Na vratima gazdinim crveni se veliki pečat, onaj 
napis — ona meka; ,Ne idi kume mimo, tu je dobro 
vino .. .“ sav je blatom zamazan, a borova grana leži 
na putu, kud se šerežan šeće, zato imade danas ljudi na 
ledini pred crkvom, kano da je proštenje. Metod je već 
otišo u Pavljane, kako mu je tast naložio. Župnik krene 
umah k Imbri, i dade mu samo zadnju pomast; jer se 
besvijestan nije mogao ispovjediti i pričestiti. 

Sunce je na zapadu, sad će istom mladež burno i 
veselo poskočiti, a pozdrav Gospi ne će zvonar sa sun- 
čanim zapadom zvoniti, jer mu sada već neka nevidljiva 
ruka ne priteže užeta, a u svatovima je; sva je prilika, 
da će kasno u mrak zvoniti. 

Čudnovato stane najednom puk šaptati pred crkvom. 
Kum Marko izašo iz kuće i snimio sa strehe svatovski 
barjak. 

— Nije moguće, da će darove kupiti . . . reče jedan. 

— Valjda mu nije penestalo vina, pak već diže sva- 
tove ... . reče drugi. 

— Bora mi, diže... eno se rodjaci i kumovi ra- 
zilaze .. . opet će treći. 

Zvonar Tomo otišo uz vrtove i gotovo kradom unidje 
u crkvu, ako ga i iko opazio, ništa mu sumnjivo ne 
dodje na pamet. | 

Najednom zazvone zvona na umiranje. 

— Netko je umro! stotinu usta šapnu. Kolo se raz- 
vrgne, svi se dignu da će kući, a za tili časak ode šapat 


od usta do usta: — Imbra umro. 
*& . * 

Bog je milovao Gaćešu, pak mu skide s ovog svijeta 
zeta Imbra prije, nego li pade na novo u ruke pravde. 
Lako bi sjutra za sva nedjela okrivili mrtvu glavu Imbrinu, 
da ne zape brižno oko novog bilježnika u podgorskog gazdu. 
On je krčmar, mesar, trgovac, poduzetnik, zakupnik i irgo- 
vački zastupnik, svim se promeće, ali u Podgori na malo. One 
dvije tri vreće sitnarije, što doveze iz grada, lako će raspro- 
dati, ne dobivši više dobiti, čim će sebe i ženu prehraniti ; 
ako zakolje krme i goveče, i od tog mu zapane mali dijel, 
jer treba da živu krv da kupi ili na vašaru ili u selu, 
a ono rakije i vina, ako i nije izraslo na trsu ni na šljivi, 
ne izmeće pregršti zlata, jer sporo prolazi i gotovo na 
vjeresiju. Istina, trgovac je lovac; ali su i njemu putevi 
odmjereni. A gle ti podgorskog gazdu! On odveze za 
nedjelju dana po dvoja vrhom nakrceana kola žita, graha, 
jaja, perja, peradi, teladi i raznih plodina u grad. — 
Sve to vozi iz Podgore, gdje sami ljudi to trebaju i ne 
mogu prodati ničega, van koje vedro vina i priranak od 
marve i svinja, a da im ne bi uzmanjkalo. A gazda se 
hvali, da je strpao već Podgorčane u knjigu tri prsta debelu ; 
pod dug kupio je i posjeda, da se znade, da je on po- 
sjednik i da mu svaka čast i pravo pripada, da se može 
miješati u općinske poslove, a općinska gospoda kapu 
mu skidati, kako mu valja sve odobriti i u svemu pravo 
učiniti — ma ga i nemo, jer taj sa njihovim prijestoljem 
trese. Ako je gazda kod kuće u poslu, trgovkinja — 
njegova gospa putuje, traži slasti i udobnosti po raznim 
toplicama, šta ih imade od Mehadije do Opatije, a kako 
je odjevena, svakim dragim nakitom urešena i ukočena, 
rekao bi, da je njena ponajljepša palača na Zrinjevcu. 
A kad je trgovkinja kod kuće, onda gazda putuje, kano da 
ga pcdgorska trgovina svezala sa Bečom, Budim-Peštom 
i Trstom, a imao je, kažu, svojih izložaka čak na svjetskoj 
izložbi u Americi, i tamo je neko vrijeme boravio. Milina 

je gazdu slušati, kad se vrati iz svijeta, pa ga zaokupe 
Podgorčani, a on im stane živo slikati i pripovijedati, 
kako se drugi narodi u svijetu po velikim gradovima i 
selima promeću, sve prodadu, što imadu, i opet si ma 
na koji način na novo nabave, da imade društva, koja naj- 
čvršće blagajne znadu otvarati i mudro si svaki trag za- 
mesti, a poslije si blago dijele i kupuju skupocjene zgrade, 
gdje im obitelji nastavaju. Pa kad gazda pripovijeda, oči 
raskrili, i rekao bi, da mu se munja u zenicama igra, a 
Podgorčani kažu: ,Tako je, mi smo budale, jer ne znamo 
ništa!“ A kad stane govoriti o vlastima, osvijestio bi 
najnižeg roba. Tko ima vlast u ruci? Vi seljaci i ja — 
mi koji plaćamo porez od grunta, koji ne more izgoriti 
ni potresom se srušiti, mi koji plaćamo otkup javnih 
radnja, mi koji plaćamo svu gospodu od najnižeg do 
najvišega. — ,Ako ja moga sluga platila, ja mislim, da 
sem ga ja gospodara, a on moja sluga! Tako se ga ja 
znadem reći gospodi, koji se hoće meni nešto o zakona 
pripovijedati, — ali se ga metne mam dva prsta na 
svoja ustil“ — Dokrajči gazda stresav glavom od ži- 
voga zora. A puk opet: ,,Pravo je tako, da smo i mi 
svi takvi, drugačije bi bilo!“ Ali ne misle svi ljudi u 
Podgori tako. Imade ih, i baš onih, koji slušaju gazdu, 
a poslije će reći: — Sve je u Podgori cvalo, dok tebe 
nije bilo — i zato nijedan putnik nije prenio glave preko 
Podgore gladan ni žedan, i do mala će Podgorčani pro- 
dati sve što imadu, kako negdje u tvome svijetu rade. 
A neka prestanu još vlasti štovati, onda je gotova propast! 
Vlasti su od Boga, a tko ne štuje ono, što je Bog na- 
redio, ve štuje ni Boga. Ne smije baka svome kapralu 
štogodj u brk reći, ako mu je krivo, imade viših, pak 
mu je slobodno da se žali i pravdu traži, a kad se 0 
zakonu govori, moj gazdo! onda ti skini kapu s glave, 
i otkrivene glave govori o zakonu! A nije li tko vrijedan, 


159 


da u ime zakona zapovijeda i kano takav bezakonje čini, 
a ti računaj s njime, a ne kazvj nama. I družina u za- 
druzi bira gospodara, da ravna i zapovijeda, kuću zastupa, 
prava brani, a daće podmiruje; on baš ne ore ni ne 
kopa, već družina, ali mu ne smije nijedno čeljade reći: 
ti uživaš i jedeš, što smo mi zaradili, ti si naš sluga, a 
mi tvoja vlast! 

Šta je gazdi po jedanput u nedjelji dana ako dodje 
u grad, pak zaigra na kartama kojih pedeset, šezdeset 
forinta! Ali su vrijedni ljudi u najnovije doba s bliza 
zavirili u njegove stope, pak se je na jednoć u Podgori 
zbilo jedno s drugim i izašlo djelo va vidjelo, da se 
znade, iko je vlast i zašto narod svoju gospodu plaća. 

Na samo Spasovo provedoše oružnici mlinara i nje- 
gova kalfu iz Vlaškog Jarka preko Podgore u sud. Na 
Spasovo uhvatiše opet u gradu ona dva zlikovca, koji 
pobjegoše kroz prozor iz gazdine sobe; to su bili trgovci, 
koji kupuju marvu, te istom dodjoše i učiniše svezu trgo- 
vačku sa gazdom, da u ovoj krajini pokupuju marve za 
nekoliko hiljada krivotvorenih banaka. 

Niti je gazda znao ni mlinari, da je Imbra umro ; 
a da budu znali, svu bi bili krivnju barem podgorskog 
zuluma svalili na njegovu glavu, a tako će Imbra ne- 
vinog ukopati. Ivši žito i sd i zvonaru junca platit će 
gazdin imetak, a Gaćeša će šutjeti za svoje vino, kano 
da mu je drago, što nije nesretni zet žedan promijenio 
svijet. 

Klarica se je požurila, da što ranije učini sve po- 
slove u kući, koji se i na Spasovo moraju urediti, u 
nakani, da će otići sa pastorkom Lovrom do Dorice, da 
djecu barem dovede sa sobom, a Lovro će ostati tamo 
kad mrtvaca do jutra. I već se mrak uhvatio, samo što 
ne odoše iz kuće; ali eto kod vrata Julice, vodi dvoje 
djece Doričine, a njena mati drži najmanje na ruci. 

— Dobar večer! Pozdravi ih Julica s materom. 

— Bog dao i vama! Odgovore svi, a Klarica raskrili 
ruke — kano da želi jednim mahom da sve petero obu- 
hvati i privine na svoje grudi. 

Julica će namah k Lovru, zagrli ga i izljubi, te 
oćuti na svojim licima muževlje suze, što ih prosu u tom 
ganuću. 

— Oprosti Lovro ... 

— Opraštam i Bog ti neka oprosti! 

— Zaklinjem se —. 

Reče i tu joj zape riječ u skrušenom pokajanju, kada 
se htjede zakleti, da će biti do groba poslušna, valjana i 
dobra. 

Zatim ogrli redom Gaćešu i Klaricu i poljubi u ruku. 

— Evo prijatelji i rodi, dovela sam vam moju ne- 
sretnu kćerku... ona se pokajala, od srca svoga sada - 
ju kidam kano preporodjenu i izručam ju ljubavi vašoj | 
— — Sinko Lovro, zaboravi, što je bilo! Božji su pu- 
tevi nedostižni, Bog učini čudesa — od ovog časa moja 
je ćerka opet nevina... 

Lovro ne mogaše ni riječi reći, kad je na te riječi 
ogrlio staru punicu. 

A siromah Gaćeša privinuo k sebi one tri glavice 
nevine unučadi: — Bog se brine za crva i mrava, brinut 
će se i za vas! Ovaj dom će vam biti, kano da se u 
njemu rodiste ... 

Pak je stao plakati i ridati, i svu kuću je rasplako. 

Klarica osta radi djece sa Julicom, a Gaćeša izvadi 
iz ladice četiri duplijera u ime svoje, Klaričino, Lovrino 
i Juličino, da zapali zetu za dušu. 

— U oči smrti molio je cijeli svijet za oproštenje, 
reče prijateljica. 

— U Boga mu bilo oprošteno! Pokoj mu duši! 
Odgovore svi. 

Zatim ode Gaćeša sa sinom i prijateljieom mrtvomu 
u pohode. | 


XIII. 


Sjutradan trebao da dodje liječnik, da pregleda bo- 
lesnike i one kuće, koje nadje onomad u neredu i ne- 
čistoći. Gaćeša je mislio i na to, ali mu je mirna duša, 
jer ne će imati liječnik uzroka, da ga kara, ili što još 
gore, pobaca onu sirotinju na polje. 

Znadu svi u selu, da im se je naći na sakupu oko 
dva sata poslije podne, jer tako im danas tri nedjelje 
kaza sam liječnik. Nešto ranije stanu se sakupljati pred 
crkvom, gdje će se zametnuti svakojaki razgovori o sret- 
nom Gaćeši, o Klarici — tomu angjelu mira i o na- 
prasitoj smrti zloglasnoga Imbra. Ova dva dana svašta 
ge je već u selu šaptalo, ali s obzirom na Gaćešu nijesu 
htjeli glasno govoriti. Dvojica, trojica starijih ljudi raz- 
govaraju se medjusobno, a desetak mladjih prisluškuje. 
Razgovor okrenuše na svašto. Jedan će: — Ja sam bio 
jučer u općinskom uredu, a u načelnikovoj sobi vidim 
nekog starog gospodina. Mislio sam, gospodin predstojnik 
nije, njega poznam u glavu, bit će koji viši činovnik od 
županijske oblasti; ali nešto mi ne da mira, pa izadjem 
za šerežanom na hodnik: 

— Mitre, zdrav bio! A tko je onaj gospodin — 
stari ? 

— Budala podgorska ! osiječe mi po običaju, zar ne 
znaš gospodina kapetana Belana, što ja bio nekad u 
štaciji kano lajćman, on će sada krojiti od vaše kože 
opanke — on je načelnik. 

— Krojit će opanke od naše kože... Kakove su 

to riječi? primijeti drugi. 

— Koliko. tebi godina, Ive? Upita prvoga zvonar. 

— Meni dvadeset i pet. 

— No, pak zato nijesi budala, ako ne poznaš go- 
spodina Belana, još se onda ni rodio nijesi, dok je on 
bio u našoj štaciji. 

— A gdje je ,brkati?“ Upitaju neki. 

— Drugi ili treći dan, kako je bio ovdje, kažu, da 
ge je užasno ražljutio i udario pesnicom po stolu u pi- 
garni: ,U takovoj općini ne bih služio kano načelnik, 
pak da mi baš dadu dvadeset hiljada na godinu!“ 

— Gle, taj je još draži, nego li je bio bivši bilježnik 
Grujo, on je reko, da ne bi služio ni za deset hiljada. 
Za bilježnika kažu, da je otišo pa svoje imanje; imat će 
valjada i ,brkali" kakav gradac negdje ... Reče zvonar. 

— A tko vam to kaže? — javi se jedan mladji 
geljan. — Vidio sam nedavno našeg Gruja u Varaždinu 
u dućanu, gdje se gvozdenina prodaje i on unutra poslu- 
žuje; on je izučeni trgovački pomoćnik. 

— Čuj, čuj! primijeti Pavao. Jaka je ono ljudina, 
mogao je dizati i prije gvozdene šibe. Pak šta se takav 
odmeće od svog zanata i laća onog, što za njega nije 
i k čemu nema volje. A kako on hoće — onako se 
ne more trpljeti. A ovaj novi — mladi, to je sasvim 
drugi čovjek. Čuo sam, da je u općini isplanirao već gav 
onoj prostor, ima po sata puta s jedne i druge strane, 
bit će zasadjeni dudovi, a na ogradi, gdje su se soldati vjež- 
bali za granice, tamo će biti voćnjak, već ga ogradilo, 
a na proljeće — kažu — da će živi plot saditi oko 
ograde. U svakom selu će tako biti, i ova naša ograda 
bit će zasadjena na proljeće voćem. 

— A Bog znade, imade li novi načelnik imetka. 
Upita jedan iz puka. 

— Imade imanje, i kakovo imanje! nadoveže zvonar. 
Imavje, brate; ne treba kopati ni orati, ni orača ni te- 
žaka plaćati, a svakog mje:eca diže stotinu forinta. 

— Da, da — on drži ruku u carskom džepu. Po- 
tvrdi Pavo. 

— Ne će taj svoga poštenja proigrati, jer je oso 
privezano za onaj niz godina njegova poštenoga i junač- 
koga službovanja u carskoj vojsci. Znat će on štovati 
svaki sirotinjski novčić. A to valja! 

— Eno ga — eno! Valja se uz brdo..... Reče 
Zvonar. 

Uz brijeg koraca načelnik. Čas ide, čas stane, okrene 
ge i motri divnu okolicu. 

Narod ga pozdravlja, a on nazove svjema lijepo 
Boga. Pavo stupi preda nj i kaže mu dobrodošlicu. A 
načelniku vrlo drago, pa ga upita za podrijetlo. 

— Ja sam Pavo Ribarić. 

— O Pavle, moja desno krilo! Bio si kod moje 
kumpanije feldbaba, a sada već starac, je li tako? 

— Jest, gospodine kapetane. 

Narodu to milo, baš kano da je reko, da sve pozna 
od najmanjeg do najvećeg, samo kad poznaje Pava Ri- 
barića, najuglednijeg žitelja u selu. 

— A vi, gospodine kapetane, pješe ? 

— Nijesam pješe svega puta, već ovdje na komad, 
kad se već hvatih njiva vaših, a kola mi idu otraga po- 
lagano. Kad se ovako malo prohodam, vrlo mi prija 
zdravlju: sladje jedem, želudac mi bolje probavlja hranu 
i mirno onda spavam. A kolika slast, što mogu ovako 
pješe na tenini okom razabrati svaku do, brežuljak i 
svaki hum, svu meni odavna poznatu okolinu. Pune sam 
tri godine boravio u štaciji; kuće se od onda mnogo 
promijeniše, narod mi je kano nepoznat, ali okolina ista, 
i znadem prstom pokazati, gdje je koja zadruga prebi- 
vala. Ovdje naokolo bijahu za onog doba divne šume, 
danas ih nema; no hvala Bogu, kako vidim pošumiše 
na novo i naraštaj novi dobrahno se već podigo. 

— Koja nam korist, kad nije naše... reče Pavo. 

— Koja korist, junače! Golema vaša korist: ma 
čija šuma bila, samo neka je blizu sela, opet se može 
kupiti i gradje i goriva, a znadem, da vam dozvole suvarke 
i onako maknuti, jer i oni vas trebaju. Samo se ne smije 
silom udarati i nerazumno oštećivati, jer onda narod 
gubi povjerenje, pa ako ga lugar uhvati, skupo kvar 
plaća i zlatno vrijeme u zatvoru sprovodi. Jao si ga 
selu, gdje nema na blizu šume, ondje nema vode ili 
barem moraju vrlo duboke studence kopati, ondje jaki 
vjetrovi vladaju; a kolika muka iz daleka vući drva kući, 
kad mora cijeli dan potrošiti, da jedan vozić drva doveze, 
a kako onima, koji nemaju vozne marve, već moraju na 
ledjima nositi ili na kakovim kolicama vući, — to je 
moj brajko kubura! Zato vi štujte i čuvajte šume ma 
čije bile, dok one stoje, ne bojte se studeni, ni oskudice 
na gradji ni prevelike suše. 

Sjećam se još, onaj brijeg i kosa bilo je nekad vaše 
seosko ... | 

— 1 danas je, gospodine kapetane. Reče zvonar. 

-— I danas, dragi. A gle, kako je ono jadno, opu- 
stošeno i spaljeno. To baš nije bilo uputno tako opusto- 
šiti svoju šumu. Ali danas barem mogli biste, ako već 
ne ćete na novo šumu zasaditi, okrenuti sav onaj prostor 
u oranice; gle — metar na debelo ima ernice zemlje. 
Neka, neka —, uputit će vas gospodin bilježnik, čovjek 
je on razuman, a vješt svakomu gospodarstvu, on će vas 
svjetovati, ne bi bolje da ste mu rodjena braća; za go- 
dinu, dvije imat će u vašem selu svaki siromašić staroga 
žita do novoga. 

— U zlato vam se kovala, gospodine kapetane! — 
Čuju se glasovi. 

Načelnik stavi naočale na oči, pak pogleda naokolo. 

— Ono tamo pod onim humom — —. 

— Ono su Macani, odgovori zvonar. 

— Macani sada? A bili su tamo, živo se sjećam, 
Petrovići. Zar se ona golema zadruga raselila ? 

— U pismu se i danas zovu Petrovići, a Macani 
im prišivak. Protumači Pavo. 

— A ono na ovom brijegu? — — Pokaže načelnik. 

— Ono je danas samac Odojak. Kaže zvonar. 

— Odojak... Odojak, ali ono su bili Blaževići, reče 
načelnik. 

— I danas je Blažević — evo gal Reče zvonar i 


stavi ruku na zamot momku, koji stupi naprijed, čuvši 


da se o njem vodi riječ. 

— Tebi daklem kažu Odojak, a zašto? 

— Pokojni otac jednom na veliki petak jeo prase, 
pak da mu se narugaju, stadoše ga zvati odojkom, a to 
eto i na meni osta... A nije pravo. 

— Dakako da nije, niti je lijepo, to se mora zabo- 
raviti... Pa gle lijepe nauke, da moraju roditelji biti 
oprezni već radi djece svoje, jer ruglo prelazi na potomke 
baš kano sirotinjska kletva... Hm! A gle ono na onom 
vijencu, živo se sjećam, bila je najuglednija i najbrojnija 
zadruga u cijeloj kumpaniji; iz nje nikoše dva oficira. 

— Jest, ono su Kozlari, reče zvonar. 

— Moj starče, pak je li ti znadeš, da je iz vašega 
sela ikada koji Kozlar oficir bio? 

— Nije Kozlar, već se pišu Buretići —. 

— Tako već. Nemojte ljudi tako iskrivljivati imena! 
Kada bi vaši djedi i pradjedi znali danas u grobu, 
da vi njihovo podrijetlo tako iskriviste i njihove potomke 
zovete Odojci, Macani, Kozlari i kako li sve ne, oni bi se 
triputa u grobu okrenuli. Držite vi vaše staro prezime 
kano sveti amanet; ni ti drugomu prišivaj kojekake pri- 
krpice, ni ne daj, da ju tebi tko prišije i zalijepi, to je 
grdna uvreda i pogrda. Svaki od vas želi i veseli se, da 

Vračara Klara. 10 

mu žena rodi sina, na kom bi starina ostala, da ima 
plemena od svoga imena; tvoj se otac veselio, što ć& na 
tebi ostati njegova starina, a ti sada nehajno gledaš, da 
ti drugi vrijedno ime izvraćaju . .., čemu se je daklem 
tvoj otac veselio? Bolje da ti i plemena ne stane, nego 
li poštenog imena! 

Zvonar stavi desnu ruku nad oči i nagleda:se na 
zapadnu stranu preko njiva. 

— Gospodin doktor se vozi, reče zvonar. | 

— Vozi, gle... kako je podranio. Istom jedan sat, 
a gospodin doktor reče, da će doći oko tri sata. A žalio 
je, da vam pravo rečem, što ne će moći ranije stići. 
Reče: »Sporo se oni ubogi Podgorčani na sakup pribina 
iz planina i zabiti, kamo bježe, čim čuju, da tko iz 
općine dodje“. Baš vam je prijatelj — pravi narodni 
prijatelj. Znajte, šta mi reče, kad sam polazio u općinu, 
da preuzmem službu načelničku: ,Kapetane! Za dušu ti 
vežem Podgoru, ono zapušteno gorštačko selo; budi im 
otac i mati, a ljudi su uputljivi, dadu se naučiti i svje- 
tovati. Kad ih je već sudbina u onu pustoš i zabit smje- 
stila, neka im budu barem na blizu srca naša, a čestita 
su braća — pravi hrvatski koljenovići!“ Ha, pak nije li 
to lijepo i dično čutil!... Ja sam prije trideset i pet 
godina vaše djede na srcu svome nosio, želim i hoću da 
i vas nosim ; a vi slušajte moje savjete, nijedan ne ćeš 
zaplakati ni stradati. Ja ću vas tako svjetovati, da bu- 
dete mogli u vrijeme podmiriti sve vaše daće i još će 
vam na pretek svega ostati, da ne će trebati ovrhovo- 
ditelj nikada ni zaviriti u vaše selo. Mani se svaki bes- 
poslica, ne dolazi za svaku tricu i kučinu u općinski ured. 
To stoji troška, a kolika danguba! Vas imade 800 duša, 
pak da svaki dan poprijeko od stotine po jedan dodje u 
općinski ured po što — po to i po ništa, to je dnevno 
osam ljudi. Recimo poprijeko računajući, da bi iz sela 

dnevno po dvojica morala doći, to ih šestero suviše do- 
lazilo, a šest puta recimo po tristo dana, to je 1.800. 
radinih sila vaše selo jedne godine izgubilo, a koliko 
novaca potrošeno; po jednu cvancigu računaj troška na 
glavu, eto još i troška 600 for. — Ali vas nije ebičavalo 
po 6 ili 8 doći u općinu, već 15 i 20 najednom, a ko- 
liko vas ide kotarskoj oblasti, kotarskomu sudu, u porezni 
ured, k financiji, fiškalu itd. — — — 

Ili dodjem ja ili moj dobri bilježnik svaki mjesec 
po jedamput u vaše selo, da vas prigledamo, enda se 
svi sakupite, pak šta koji imaš. otvoreno kaži, pak će se 
poslovi i ražanirice prijateljski izravnati, pak možete stotine 
i totine radinih sila prištediti, i prištediti mnogo novaca, 
kojim možete podmiriti godišnje sav porez i namet. Samo 
sve to promislite dobro i proračunajte ! 

Kola se već primakla. Liječnik se podiže otraga 
iznad glave goničeve i stane veselo mahati rukom | 

— Živio gospodine kapetane | 

— Zdravo doktore! Živio! Otpozdravlja načelnik. 

— Zdravo Podgorčani! Sinci hrvatske majke, tako 
valja, tako, da mi stojite na sakupu, kako ste obikli nekad 
na bojnom polju stajati! A gdje mi je zvonar? 

— Evo me, gospodine doktore! Javi se zvonar i 
stupi preda nj. 

— No, koliko je njih umrlo za vrijeme od tri ne- 
djelje, kako sam bio ovdje? 

— Jedan jedini jučer pred veče, i taj je bolovo samo 
jedan dan... 

— Oho! Da nije kuga? 

— Jest vinska kuga i luda glava. Odgovori zvonar. 

— A to je nešto drugo. A sad mi recite, ima li još 
dosta bolesnika u selu ? 

— Vrlo malo. Ona dvojica, što boluju još od jesenas 
— oni, za koje rekoste, gospodine doktore, da im se po- 
kvariše sviralice . .. * 

Liječnik mahne samo rukom. Sa načelnikom se nešto 
dogovori i podju zajedno u školu. Nakon p6 sata vrati 
se načelnik medjn narod, a liječnik zareda sa učiteljem 
gelom od kuće do kuće. 

— Jesu li ovdje svi gospodari? Upita načelnik 

narod. 
| — Ne smije ni jedan manjkati. Odgovori zvonar. 

— Daklem da vidimo. Svi, što se pišete gospodarima 
— bili tajno ili zakonito razdijeljeni, samo ako za sebe 
porez plaćate, stanite ovamo na lijevu stranu. 

Najednom se uskomeša ona rpa ljudi. Na desnoj 
strani osta samo nešto mladjarije i ženskadije. 

.— Sada mi izadji ovamo naprijed svaki, koji si platio 
globu za zahod! 

Pomaknu se svi do jednoga. Načelnik broji i na- 
broji 120 ljudi. 

— A koliko imade u vas kuća? 

— Sto i trideset. Odgovori Pavv. 

— Daklem deset ih manjka. 

— Ne manjka ; jer eno na onoj strani imade još 
devet udovica, a baba Žuna deseta — upravo pridolazi. 
Reče Pavo. 

— Neka i one stanu ovamo ... 

Žene se primaknu. 

— Koliko je svaki od vas platio globe za zahod? 

— Šest forinta, gospodine kapetane! Osiječe baba 
Zuna, kano da je otkinula komad svoga srca. 

— Ima li koji, da je manje ili više od šest forinta 
platio ? 

Ne javi se nitko, već baba Žuna pridoda: 

— Udarilo, gospodine kapetane, na svakoga po 10 
forinta globe; ali se bivši gospodin načelnik prigodio 
milostiva srca, pak reče: ,Vidim, da ste jadnici, glad 
vam na usta gviri, pa makar zato imo ja i odgovornosti: 

pred starijima, popustit ću svakomu četiri forinta“. Reče 
Žuna odvažno i u pohvalu bivšemu načelniku. 

Načelnik se nasmiješi preko desnoga brka i namah 
nastavi : 

— Svi u svemu uplatiste 780 for, lijep novac; baš 
da kupimo kukuruznog brašna, nijednomu ne bi glad 
na usta gvirio. Sada mi, Pavle, kaži, tko je onu mrtvač- 
nicu gradio ? 

— Neki stranac, mi ga ne poznamo, i šta mu pla- 
tilo za nju — ni to ne znamo ; samo znademo da je po obo- 
rima kupio kojekakove daske, što već nama nijesu valjale. 

— Oujte! Ona mrtvačnica je ruglo, za to ne može 
tamo da ostane. Vi ćete ono porušiti, a šta je čije od 
dasaka — neka si u ime Božje nosi kući. Ja sam po- 
godio majstora i on će do 14 dana sazidati mrtvačnicu, 
erijepom pokriti, jednim prozorom i vratima providiti, 
unutra namjestiti st&, jedan lijes, dvoja nosila, jedna za 
djecu, a druga za odrasle crno obojena — to sve za 
130 forinta bez svake druge vaše brige. Od onih novaca, 
što ste globe platili, preostane još 660 forinta. Eno no- 
vaca šest stotina i pedeset forinta! Svakomu ću sada 
vratiti pet forinta... 

— Tako pravo, tako! Stane narod odobravati. 

Načelnik izvadi iz džepa 130 petica, i svakomu redom 
dade peticu; komu dade, taj se pomakne na desnu stranu. 
Zadnja .pristupi baba Zuna i posljednju peticu njoj pruži. 
A baba Zuna suznim očima htjede da poljubi ruku na- 
čelniku; no taj izmaknu ruku, ogrli baku i poljubi ju 
u čelo. 

Načelnik nagovori babu Žunu milim riječima, taknuv 
se najsladje uspomene, što ju može čovjek do groba u 
srcu svomu nositi, i ganu staricu do suza. 

Dok su oni u riječi bili, pripovijedao je Pavo na 
strani svijetu, da je Žuna iz Jelenja, od kuda i kapetan, 

rodne im kuće stoje tik jedna do druge. Nije Žuna 
jednom gospodina kapetana, dok je bio čedance, na krilu 
svom držala, u bijelo ga lice ojelivala, a on nju u lica 
i u čelo. Dok je bio Belan kod njih na štaciji, nikada 
nije njegova mati došla u pohode, a da se ne navrati 
k Pavićima ; a Žuna je svoju vrsnicu i prijsteljicu iz mla- 
dijeh dana raskriljenih ruku dočekala i lijepo počastila. 
Živo se toga novi načelnik i danas još sjeća. 

— Dragi žitelji! Još jednu imadem, da vam vrlo 
važnu saopćim. Vaš poštovani starješina i mrtvozor lijepo 
vam se zahvaljuje na časti — —. 

Gjukan pogleda načelnika i stane ispod žutih brkova 
stiskivati usnice, kano da mu onim riječima srce razrezo. 

— Molim pokorno, ja nijesam ništa reko ... stane 
starješina nijekati. 

— Ni ne trebaš, uplete se Pavo; mi tebe ne iza- 
brasmo starješinom, ne trebaš se ni nama da zahvališ. | 

— Da, da. Moj Gjuka, ti mi nijesi toga reko; ali 
to nadjoh napisano u onoj tvojoj prijavi pod brojem 100. 
kojom si bez sumnje imao želju u okruglom broju da 
završiš svoje uredovanje. 

Starješina nadigne donjom usnicom bradu i samo 
promrmlja: — Ehe... kano da sada razumije, otklen 
vjetar pirnu. 

— Red vam je, ljudi, da izberete iz svoje sredine 
starješinu. Dogovorite se, koga želite —. 

Nakon živahna dogovora pristupi Pavo: 

— Gospodine kapetane i načelniče! Mi se dogovo- 
rismo, da nam bude starješinom Vinko Gaćeša. 

— Nije pismen! vikne stari starješina. 

— Da, pismen nije! Viknu dvije pristaše njegove. 

— Ako nije pismen, ali mu je sin. Odgovori Pavo. 

— Ti si bio pismen kano malo tko, pa koja korist, 
kad si sve upiso, koji ne sagradiše na pravom mjestu 

zahoda, a sebe nijesi znao upisati, da ga u opće ti ni 
nemaš. 

— A da gi znao sebe upišati, moj Gjukane, sada 
bi dobio i ti peticu. Baš ti nije nitko kriv, što no ćeš 
imati večeras zašto piti... A da imadeš i zašto, ne bi 
imao gdje — eno ispade Petrova brada i gazdina vlada —. 
A gle, baba Žuna bi mogla, da joj je krčma mati... 
Ugrize ga pecavo Zuna i pokaže mu peticu. A svijet, a na- 
čelnik prasnu u smijeh. Gjukan se namah nekamo izgubi, 
da ne reknu baš, da mu Žuna u brk prosula... 

* — Jeste li vi svi za Gaćešu? Upita načelnik. 
— Bri! Jednoglasno viknu. 

Na to pristupi kum Marko sa Gaćešom. Marko se 
namah predstavi iko je, a upored i Gaćeša. 

Načelnik pogleda Marka, pa se pomakne korak natrag, 
opet pristupi, ogrliv lijevom rukom Marka iskreno i sr- 
dačno reče. 

— Hvala ti, Marko, i ovom zgodom! ... 

Svi sustave začudjeno oči na Marku i načelniku, 
isti liječnik i učitelj, koji baš ovog trena dodjoše, a na- 
čelnik ih u svom zanosu ni ne opazi. 

— Narode, ovo je junak! Marko je jednom u Italiji 
pred Custozzom stavio svoju glavu na kocku i meni život 
spasao; ... srdačna ti hvala, Marko! Svijetao ti obraz 
pred svijetom i Bogom ! 

Liječnik i učitelj stanu Marku srdačno čestitati. 

— Moj Gaćeša Vinko! progovori načelnik. — Tebe 
je danas narod odabro, da im budeš starješinom, a ujedno 
bit ćeš i mrtvozor. Ti nijesi pismen, ali je pismen tvoj 
sin; a narod te ljubi, jer znade, da si pravedan i 
pravi čovjek: hoćeš li primiti ovu čast i s njom spojene 
dužnosti ? | 

— Kad je volja naroda i vaša, radosno primam i 
lijepo hvalim na odlikovanju narodu i vama! Odgovori 
Gaćeša. 

Načelnik mu pruži ruku. Istom sada reče liječnik : 

— Kapetane! Baš ti s veseljem javljam, da je danas 
zdrastveno stanje u Podgori povoljnije, nego li igdje u 
kotaru ; a imadem mnogo da zahvalim i gospodinu učitelju, 
što je bio narodu i meni na susreći! 

Za malo se oprostiše sa narodom. Liječnik sjedne 
sa goničem naprijed i primi uzde u ruke, a načelnik 
sa učiteljem otraga, da u društvu stignu u Pavljane go- 
spodinu župniku na dobrodošlicu. Liječnik puene bičem, 
vranci zagrabe, a ljudi uskliknu : — Zivili prijatelji naroda! 

Nakon dužeg razgovora sa narodom vrati se Gaćeša 
8 kumom Markom kući; najednom stane Gaćeša i reče 
Marku: — Kume, da znade kapetan, u čijem su krilu 
ona dva dukata, Bože! bi li te koriol... 

— Moj kume i starješino ! Bit će i zato zgode... 
Odgovori Marko. 

